India meehaku Enme agubodu thakuraaree hadhdhaifi\nއަމްރޭޝް އޭނާ ހެއްދި ހޮޕް-ޝޫޓްސް ގަސްތައް ކައިރީ\nއިންޑިޔާގެ ބިހާރުގެ އޮރަންގްއާބާދު ޑިސްޓްރިކްޓުގެ ދަނޑުވެރިއަކު މިހާރު ވަނީ ދުނިޔޭގެ އެންމެ އަގު ބޮޑު ތަރުކާރީ ހައްދާފަ އެވެ. މި ވައްތަރުގެ ތަރުކާރީ ކިލޯއެއްގެ އަގަކީ އެއް ލައްކަ އިންޑިޔާ ރުޕީސް އެވެ. "ހޮޕް-ޝޫޓްސް" ނަން ދީފައިވާ މި ބާވަތުގެ ތަރުކާރީ ހެއްދޭތޯ މި މީހާ މަސައްކަތް ފެށީ އަޖުމަ ބެލުމުގެ ގޮތުންނެވެ. ނަސީބަކުން އެމީހާ އެ ފަހަރު ގޮވާންކުރި ތަރުކާރީގެ 60 ޕަސެންޓް ވަރަށް ރަނގަޅަށް ހެދުނެވެ.\nއަމްރޭޝް ސިންގް ނަމަކަށް ކިޔާ މި މީހާއަކީ މާ ރަނގަޅަށް ކިޔަވައިގެން ހުރި މީހެއް ނޫނެވެ. އޭނާއަކީ ދަނޑުވެރިކަން ކޮށްގެން އާމްދަނީ ހޯދާ މީހެކެވެ. އެއްވެސް ޕެސްޓިސައިޑެއް ނުވަތަ ކެމިކަލް ފާޓިލައިޒާއެއް ބޭނުން ނުކޮށް މިހާތަނަށް އިންޑިޔާގައި ހޮޕް-ޝޫޓްސް ހެއްދި ހަމައެކަނި މީހަކީ ވެސް އަމްރޭޝް އެވެ.\nއިންޑިޔާގެ ބާޒާރުން ވަރަށް މަދުން ނޫނީ ނުފެންނަ މި ބާވަތުގެ ތަރުކާރީގެ ދަނޑުވެރިކަމަށް އަމްރޭޝް ވަނީ 2.5 ލައްކަ ރުޕީސް އިންވެސްޓްކޮށްފަ އެވެ. މި ތަކެތި ރަނގަޅަށް ނުހެދިއްޖެނަމަ ބޮޑު ގެއްލުމެއް ވާނެކަން އެނގި ހުރެ އޭނާ ފެށި މަސައްކަތް ނަސީބަކުން ކާމިޔާބުވީ އެވެ.\nއަމްރޭޝް ބުނި ގޮތުގައި މި ބާވަތުގެ ތަރުކާރީ ހެއްދޭނެ ރަނގަޅު އިންތިޒާމްތަކެއް އިންޑިޔާގެ ބޮޑުވަޒީރު ހަމަޖައްސަވައި ދެއްވައިފިނަމަ ގިނަ ބަޔަކަށް މި ހައްދާނެ ގޮތް ދަސްކޮށްދީ މިކަން ފުޅާ ކުރަން އޭނާ ހުރީ ތައްޔާރަށެވެ. އެހެނިހެން ތަރުކާރީ އާއި މޭވާ ހައްދައިގެން ވިއްކައިގެން ލިބޭ އާމްދަނީއަށް ވުރެ 10 ގުނަ އިތުރަށް ހޮޕް-ޝޫޓްސް ވިއްކައިގެން ލިބޭނެކަމަށް އަމްރޭޝް ބުންޏެވެ.\nހޮޕް-ޝޫޓްސް އަކީ އާންމުކޮށް އެމެރިކާ އާއި ޔޫރަޕްގައި ހައްދާ ތަރުކާރީ އެކެވެ. އިންޑިޔާގައި މި ބާވަތް ހެއްދޭތޯ ބައެއް ދަނޑުވެރިން މީގެ ކުރިން މަސައްކަތް ކުރިޔަސް މި ހެއްދުމުގެ އަގު ބޮޑުކަމުންނާއި ހެއްދިދާނެ ކަމުގެ ޔަގީންކަން ނޯންނާތީ އެހާ ބޮޑަށް މި ހެއްދުމުގެ މަސައްކަތް މީހުން ނުކުރަނީ އެވެ.\nހޮޕް-ޝޫޓްސް އެހާ އަގުބޮޑު ކީއްވެތޯ ގިނަ ބަޔަކު ސުވާލު ކުރެ އެވެ. އަދި މި ބާވަތުގެ ތަރުކާރީ އުފައްދަން އެހާ ބޮޑު ހަރަދެއް ކުރަން ޖެހެނީ ކީއްވެތޯ ވެސް ސުވާލު ކުރެ އެވެ. ހޮޕް-ޝޫޓްސް އިންދާ، ހައްދާ ބެލެހެއްޓުމަކީ ވަރަށް އަގުބޮޑު މަސައްކަތެކެވެ. އަދި ހޮޕް-ޝޫޓްސް ކާން ލިބޭވަރު ވާނީ އިންދާތާ ތިން އަހަރު ފަހުންނެވެ. އަދި މި ވައްތަރުގެ ގަހުގެ ކުރީގައި އިންނަ ތަންކޮޅު އިންދަން ޖެހޭނީ ވެސް އަތުން ކޮންމެ އެއްޗެއް ވަކިންނެވެ. މިކަމަށް ވަރަށް ބުރަ މަސައްކަތާއި ހިތްވަރާއި އަޒުމު ބޭނުންވެ އެވެ.\nގާޑިއަންގައިވާ ރިޕޯޓެއް ބުނާ ގޮތުގައި ހޮޕް-ޝޫޓްސްގެ އަގު އެހާ ބޮޑީ އެ އުފައްދަން ބުރަކަށި ބިންދައިގެންދާ ވަރަށް ކުރަން ޖެހޭ މަސައްކަތުގެ ސަބަބުންނާއި އެ ކާން ލިބެނީ އިންދާތާ އެތައް އަހަރެއް ފަހުން ކަމަށް ވާތީ އެވެ. ހޮޕް-ޝޫޓްސް ގަސް ފަޅަނީ އެކި ގޮތްގޮތަށެވެ. އެހެންވެ ގަސްތައް ބަލަހައްޓަން ވެސް ފަސޭހައެއް ނޫނެވެ. އަނެއްކާ މިއި ވަރަށް ކުޑަކުޑަކޮށް ހުންނަ ތަރުކާރީއަކަށް ވާތީ އާދައިގެ ކޮތަޅެއް ފުރަން ވެސް އެތައް ސަތޭކަ ހޮޕް-ޝޫޓްސް ބޭނުންވެ އެވެ.\nހޮޕް-ޝޫޓްސް އަކީ ބިއަރު ފަދަ ބުއިންތަކާއި އެކި ކަހަލަ ޑޮކްޓަރީ ބޭހާއި އެންޓިބައޮޓިކްސް އުފައްދަން ބޭނުންކުރާ ބާވަތެކެވެ. ހޮޕް-ޝޫޓްސްގެ ތަނޑިގަނޑުން ވަރަށް ރަނގަޅު ބޭހެއް ޓީބީ ބައްޔަށް ތައްޔާރު ކުރެވެ އެވެ. ހޮޕް-ޝޫޓްސްގެ މަލަށް ކިޔަނީ ހޮޕް-ކޯންސް ނުވަތަ ސްޓްރޮބައިލް އެވެ. ކެއުމަށާއި ބޭސް އުފައްދަން ބޭނުން ކުރަނީ ތަނޑިގަނޑު ފިޔަވައި ދެން ހުރި ބަޔެވެ.


Ali Waheed Ge Massalaige Isthiunaafge Adu Ehun Cancel Kohffi - Vaguthu\nކޮވިޑްގެ "ޗުއްޓީ" ނިމިއްޖެ ކަމުގެ އަލާމާތްތައް ފެންނަން ފަށައިފި - 56 މިނެޓް ކުރިން\nއަލީ ވަހީދުގެ މައްސަލައިގެ އިސްތިއުނާފުގެ އަޑުއެހުން ކެންސަލްކޮށްފި\n4 ހަފްތާ ކުރިން ( ޖުލައި 6, 2021 )\nކުރީގެ ޓޫރިޒަމް މިނިސްޓަރު އަލީ ވަހީދުގެ މައްޗަށް އުފުލާފައިވާ ޖިންސީ ގޯނާގެ ދައުވާތަކާއި ގުޅިގެން ކްރިމިނަލް ކޯޓުން އޭނާގެ ޝަރީއަތް ވީޑިއޯ ކޮންފަރެންސް މެދުވެރިކޮށް ކުރިއަށް ގެންދަން ނިންމި މައްސަލައިގެ ޝަރީއަތުގެ އަޑުއެހުން މިއަދު ކެންސަލްކޮށްފިއެވެ.\nމި އަޑުއެހުން ބާއްްވަން ތާވަލުކޮށްފައި އޮތީ މިއަދު މެންދުރުފަހު 15.15 އަށެވެ.\nއެ މައްސަލަ ކެންސަލް ކޮށްފައި ވަނީ ދިމާވި އިދާރީ މައްސަލައަކާ ގުޅިގެންނެވެ.\nމި މައްސަލަ ޕްރޮސެކިއުޓާ ޖެނެރަލް އޮފީހުގެ ފަރާތުން ހައިކޯޓުގައި އިސްތިއުނާފްކޮށްފައި ވަނީ މިދިޔަ މަހުގެ 25 ވަނަ ދުވަހުއެވެ. އެއީ މިދިޔަ މަހުގެ 21 ވަނަ ދުވަހު ބޭއްވި އަޑުއެހުމަށް އޭނާ ހާޒިރުވެ ހުރީ ކޮންތަނެއްގައި ހުރެކަން ނޭނގޭތީއެވެ.\nޕީޖީން ވިދާޅުވީ، އޭނާ ހުރީ ރާއްޖޭގެ އިހްތިސޯސުން ބޭރުގައި ކަމުން، އެކަމާ ދެކޮޅު ހަދައި އެކަން ހިނގާފައިވާ ގޮތާއި މެދު ޝަރީއަތުގައި ސުވާލުކުރި ކަމަށެވެ\nޕީޖީ އޮފީހުން ވިދާޅުވެފައި ވަނީ މިއީ ޖިނާއީ އިޖުރާއަތުގެ ގާނޫނުގައި އޮންނަ ކަމެއް ނޫން ކަމަށެވެ. އެހެންވެ މައްސަލަ ހައިކޯޓުގައި އިސްތިއުނާފް ކުރީ ކަމަށެވެ.\nރާއްޖޭގެ ގާނޫނު ނުހިނގާ ތަނެއްގައި ހުރި މީހެއްގެ މައްޗަށް ވީޑިއޯ ކޮންފަރެންސް މެދުވެރިކޮށް ޖިނާއީ މައްސަލައެއްގެ ޝަރީއަތުގެ އަޑުއެހުމެއް ބޭއްވި މިއީ ފުރަތަމަ ފަހަރެވެ. އެފަދަ ގޮތަކަށް ޝަރީއަތް ހިނގާފައިވާއިރު، ކޮވިޑް-19ގެ ބަލިމަޑުކަމާއި ގުޅިގެން ވީޑިއޯ ކޮންފަރެންސް މެދުވެރިކޮށް ޝަރީއަތް ބޭއްވޭނެ 12 ގޮތެއް ކަނޑައަޅާފައިވީ ނަމަވެސް އަލީގެ މައްސަލަ އެތަނުން އެއްވެސް ހާލަތަކަށް ނުފެތޭ ކަމަކަށް ޕީޖީ އޮފީހުން ގަބޫލު ކުރެއެވެ.\nޖުލައި 6, 2021 17:30\nޢަލީ ވަހީދުގެ މައްސަލައެއް ނުބެލޭނެ. ޤާނޫނުތަކުގައި އަދި މޮޅުކަމަށް ދައުވާކުރާ ޖިނާއީ އިޖުރާތުގަނެތް އެފަދަބާރެއް. ޕީޖީ ކޯޓްތައް ޖޭއެސްސީ މަޖިސްލިސްގެ ރައީސްއޮފީސް ވަޒީރުންތިބީ އަލީ ވަހިދުގެ ދަށުވެ ފިތިފަ. ޖިނާއީ އިޖުރާތުގެ މޮޅުކަމަށް ވަކާލާތުކުރި ފުންނާބުއުސް ވަކީލުންނަށް މަރުހަބާއާއި ތަހުނިޔާ ދަންނަވަން.\nޖުލައި 6, 2021 17:39\nދައުލަތުގެ މުއައްސަސާތަކުގެ ވެރިންނަށް އާދޭހާއެކު ދަންނަވަން. މިޤައުމުގެ ޢަދުލުގެ ނިޒާމް ފުނޑާލަންޖާގަ ނުދީ. މިގައުމުގެ ޤާނޫނުތަކުން ރައްކާތެރިކަންލިބި ޤާނޫނުގެ ހިމާޔަތުގެ ދަށުގަ ވަރަށްގިނަ ރައްޔިތުންއުޅެމުންދޭ. ނާޤާބިލް މީހެއްގެ ނުފޫޒުދަށުގަތިބި ވެރިން އިސްތިއުފާދީ.


Dembele ge goalaa eku Barcelona 1 vana dhifaaukohfi | Mihaaru\nއެތުލެޓިކޯ މެޑްރިޑް ކޮޅަށް ޑެމްބެލޭ (މ) ގޯލް ޖަހަނީ. --ފޮޓޯ: އޭއެފްޕީ\n25 ނޮވެމްބަރ 2018 - 08:49 8 comments\nއެތުލެޓިކޯގެ ވަންޑާ މެޓްރޯޕޮލިޓާނޯ ސްޓޭޑިއަމުގައި ކުޅުނު މި މެޗުން އެ ޓީމު މޮޅުވި ނަމަ ތާވަލުގެ އެއް ވަނަ އަށް އެރުނީހެވެ. ބާސެލޯނާ އެއް ވަނައިގައި އޮތީ 25 ޕޮއިންޓާ އެކު އެވެ. ކުރިން ތިން ވަނައިގައި އޮތް އެތުލެޓިކޯ މިހާރު އޮތީ އެންމެ ޕޮއިންޓެއްގެ ފަރަގަކާ އެކު 25 ޕޮއިންޓާ އެކު ދެ ވަނައިގަ އެވެ. އެކަމަކު ތިން ވަނައިގައި 23 ޕޮއިންޓާ އެކު މިހާރު އޮތް ސެވިއްޔާ މިރޭ ރެއާލް ވަލަޑޮލިޑް އަތުން މޮޅުވެއްޖެ ނަމަ އެއް ވަނަ އަށް އެރޭނެ އެވެ.\nމި މެޗުގައި އެތުލެޓިކޯ އިން ލީޑު ނެގީ 77 ވަނަ މިނެޓުގައި ޑިއެޑޯ ކޮސްޓާގެ ގޯލުންނެވެ. މިއީ އެންޓޮއިން ގްރިޒްމަން ކޯނަރަކުން ހުރަސްކުރި ބޯޅައަކުން އޭނާ ޖެހި ގޯލެކެވެ. ބާސެލޯނާ ސަލާމަތްކޮށްދިން ލަނޑު ބަދަލު ކުޅުންތެރިޔާ ޑެމްބެލޭ ޖެހީ 90 ވަނަ މިނެޓުގައި ލިއޮނަލް މެސީ ދިން ބޯޅައަކުންނެވެ. މިއީ އަހުލާގީ މައްސަލަތައް ދިމާވެ ބާސެލޯނާ އިން ވިއްކާލަފާނެ ކަމަށް ބެލެވިފައިވާ ޑެމްބެލޭ އަށް އެނބުރި އައުމަށް ލިބުނު ރަނގަޅު ފުރުސަތެކެވެ.\nސްޕެނިޝް ލީގުގައި ރޭ ރެއާލް މެޑްރިޑް ވަނީ އެއިބާ އަތުން 3-0 އިން ބަލިވެފަ އެވެ. މިއީ ރެއާލް މެޑްރިޑުގެ އާ ކޯޗު ސެންޓިއާގޯ ސޮލާރީ އަށް ދާއިމީ ކޯޗުކަން ދިން ފަހުން ކުޅުނު ފުރަތަމަ މެޗެވެ. ހުލެން ލޮޕެޓީގާ އެކު ނަތީޖާތައް ދަށްވުމުން އޭނާ ވަކިކޮށް ސޮލާރީ އަށް ވަގުތީ ކޯޗުކަން ދީގެން ކުޅުނު ހަތަރު މެޗުން ވެސް ރެއާލް މެޑްރިޑް ވަނީ މޮޅުވެފަ އެވެ. އެ ޓީމު އޮތީ 20 ޕޮއިންޓާ އެކު ހަ ވަނައިގަ އެވެ.\nއިތުރު ލިޔުންތައް ބާސެލޯނާ އެތުލެޓިކޯ މެޑްރިޑް ސްޕެނިޝް ލީގް


Hypothyroidism aaeku dhiriulhen aadhakuraane kihineh?\nހައިޕޯތައިރޮއިޑިޒަމްއާ އެކު ދިރިއުޅެން އާދަކުރާނީ ކިހިނެތް؟\nޑޮކްޓަރަށް ދައްކައިފި ނަމަ އަބަދުވެސް އިރުޝާދު ދޭނީ ތައިރޮޑުން ނުއުފައްދާ ހޯމޯންސް އުފެއްދުމަށް މަގުފަހިކުރަން ތައިރޮކްސިން ފަދަ ބޭހެއްގެ މިވެނި މިންވަރެއް ނެގުމަށެވެ. އެހެންވީމަ ހައިޕޯތައިރޮއިޑިޒަމްއާ އެކު ދިރިއުޅެން ޖެހިފައިވާ ގިނަ މީހުންނަކީ ކޮންމެ ދުވަހަކު ވެސް އަރައިގެން އަންނަ އިރާއެކު ބޭސް ނަގަން ޖެހޭ މީހުންނެވެ.\nނަމަވެސް ގަވާއިދުން ވަކި ވައްތަރެއްގެ ބޭހަކަށް ބަރޯސާނުވެ ތައިރޮއިޑް ގްލޭންޑްސްގެ މި މައްސަލަ އަށް ފަސޭހަ ހައްލެއް ހޯދިދާނެ ގޮތްތަކެއް ވެސް އެބަހުއްޓެވެ. ނަމަވެސް އޭގެ ކުރިން އެންމެ ފުރަތަމަ، ހައިޕޯތައިރޮއިޑިޒަމް އަކީ ކޮބައިތޯ ބަލައިލަމާ ހިނގާށެވެ.\nމި ހާލަތުގައި ތައިރޮއިޑުން، އުފައްދަން ޖެހޭ މިންވަރަކަށް ތައިރޮއިޑް ހޯމޯނެއް ނުއުފައްދާނެ އެވެ. ތައިރޮއިޑް ގްލޭންޑުން އުފައްދާ މި ހޯމޯންގެ މައިގަނޑު މަސައްކަތަކީ ހަށިގަނޑުގެ މެޓަބޮލިޒަމް އެއް ހަމައެއްގައި ހިފެހެއްޓުމެވެ.\nނަމަވެސް މި ހޯމޯން ބޭނުންވާ މިންވަރަށް ނުލިބުމުން މެޓަބޮލިޒަމް ހަމައިން ނެއްޓި ފަސޭހައިން ވަރުބަލިވުމާއި ހަނދާންނެތުމާއި ފިންޏަށް ބަލިވުން އަދި ފަލަވުން ފަދަ މައްސަލަތަކާ ކުރިމަތިލާން ޖެހެ އެވެ. އަދި ކުޑަކުއްޖެއް ނަމަ މައްސަލަ ސީރިއަސްވުމުގެ ފުރުސަތު ވެސް އޮވެ އެވެ.\nދުޅަހެޔޮ ސިއްހަތެއްގައި ދެމިހުރުމަށް ތަރުކާރީ އަކީ ވަރަށް ވެސް މުހިންމު ބާވަތެއްގެ ކެއުމެކެވެ. ނަމަވެސް ހައިޕޯތައިރޮއިޑިޒަމް ހުންނަ މީހުންނަށް ތަރުކާރީ އެހާ ފައިދާހުރި އެއްޗަކަށް ނުވެ އެވެ. ހާއްސަކޮށް ކެބެޖު ފަދަ ތަރުކާރީ އަށް ސަމާލުވާން ޖެހޭނެ އެވެ.\nއެއީ ތައިރޮއިޑް ހޯމޯން އުފެއްދުމަށް އިތުރު ހުރަސްތަކެއް ކުރިމަތިކުރާތީ ޢެވެ. ނަމަވެސް ބައެއް ތަޖުރިބާކާރުން ބުނަނީ މި ވައްތަރުގެ ތަރުކާރީ ކައްކައިގެން ކެއުމުން، އެއިން ކުރާ ނޭދެވޭ އަސަރު ކުޑަކޮށްދޭ ކަމަށެވެ.\nހިތް އެދި ގޮވާ ހުރިހާ އެއްޗެއް ކައި ނުހަދާށެވެ. ބޯ ބަހައްޓައިގެން ކައި އުޅޭށެވެ. ކާބޯތަކެތި ރަނގަޅަށް ދޮވެ ސާފުކޮށް ވަކި ހަމައެއްގައި ހިފަހައްޓައިގެން ކެއުމަކީ ވެސް ހައިޕޯތައިރޮއިޑިޒަމްގެ މީހުންގެ ދިރިއުޅުން ފަސޭހަކޮށްލަދޭނެ ކަމެކެވެ. ވަރުބަލިވުމުން ސަލާމަތްކޮށް ހަށިގަނޑުގައި ވަރުޖައްސައިދޭނެ ކަމެކެވެ.\nހައިޕޯތައިރޮއިޑިޒަމް އަކީ މީހާ ވަރުބަލިކޮށް ކަންނެތްކޮށްލާ ވައްތަރުގެ މައްސަލައެކެވެ. ކަސްރަތު މުހިންމު ވަނީ މި ސަބަބާ ހެދި އެވެ. ބޭސް ނަގަމުން ރަނގަޅަށް ކަމުން ކުޑަކޮށް ކަސްރަތުކޮށްލުމަކީ ދުވަސް ފައްކާކޮށްލަދޭނެ ކަމެކެވެ. ޑޮކްޓަރުން ބުނަނީ މިގޮތަށް ގަވާއިދުން ކަސްރަތުކޮށް އުޅޭ ނަމަ ތައިރޮއިޑް ގްލޭންޑްގެ ކަންނެތްކަން ވެސް ފޮޅައިލެވިދާނެ ކަމަށެވެ.\nމާ ބޮޑަށް ބަރުވުމަކީ އިންސުލިން ރެސިސްޓެންސްގެ މައްސަލަ ދިމާވެދާނެ ކަމެކެވެ. އިންސުލިން ރެސިސްޓެންސް އަކީ ހަށިގަނޑުން އިންސުލިން އުފެއްދި ނަމަވެސް އެތެރެކުރާ ކާބޯތަކެތިން ހަކަތަ އުފެއްދުމަށް އިންސުލިންގެ ބޭނުންނުކުރާ ހާލަތެވެ. މި ހާލަތުގައި ހަކުރު ބަލީގެ މައްސަލަ އާއި ހިތުގެ ބަލީގެ ނުރައްކާ ބޮޑު އެވެ.\nމެޓަބޮލިޒަމްގެ މައްސަލަތައް ދިމާވުމުން ހައިޕޯތައިރޮއިޑިޒަމްގެ ބަލި މީހާ ފަލަވުމުގެ ފުރުސަތު ބޮޑުވެ އެވެ. ފަލަވުމަކީ ތައިރޮއިޑް ހޯމޯން އިތުރަށް ބޭނުންވާނެ ކަމެކެވެ.\nއެހެންވީމަ އެންމެ ބުއްދިވެރި ގޮތަކީ ހިކެން މަސައްކަތްކުރުމެވެ. ފަލަވުމަކީ ތައިރޮއިޑް ކެންސަރުގެ ނުރައްކާ ވެސް ބޮޑުވާ ކަމެކެވެ.\nއަރާމުކުރަން މި އަށް ވުރެ މޮޅު ގޮތެއް ނޯންނާނެ އެވެ. ނިދި މުހިންމު ވަނީ މި ސަބަބާ ހެދި އެވެ. ހަށިގަނޑުގެ ވަރުބަލިކަމާއި ލޮޑުކަން ފިލުވައި ސިކުނޑީ ހަމަޖައްސައި ޓިޝޫތައް ހީލްވުމަށް ފުރުސަތު ލިބިގެން ދަނީ ނިދީގެ ސަބަބުންނެވެ.\nތައިރޮއިޑްގެ މައްސަލަ ބޮޑު މީހުން ގަވާއިދުން ނިދަން ޖެހެނީ، އަދި އަވަހަށް ނިދައި ރަނގަޅު ނިންޖެއް ހޯދަން ޖެހެނީ މީގެ ސަބަބުން ސްޓްރެސް ހޯމޯންސްތަކަށް ލުއެއް ލިބިގެންދާތީ އެވެ. މިއީ ތައިރޮއިޑުން ހޯމޯން އުފެއްދުމުގެ ނިސްބަތް ރަނގަޅުކޮށްދޭ ކަމެކެވެ.\nހެނދުނު ހޭލާއިރު ހުންނަނީ މޫނު ދުޅަވެފައިތަ؟\nއިކުއަޓޯރިއަލް ހޮސްޕިޓަލްގެ ހިދުމަތް ނުފެށުނު\nނިއުމޯނިއާ އަކީ ކޮބަ؟


ހުކުރު ދުވަހުގެ މުޒާހަރާއިން 25 މީހަކު ފުލުހުންގެ ބެލުމުގެ ދަށަށް...\nއިދިކޮޅުން ކުރިޔަށްގެންދާ މުޒާހަރާ\nހުކުރު ދުވަހުގެ މުޒާހަރާއިން 25 މީހަކު ފުލުހުންގެ ބެލުމުގެ ދަށަށް ގެނައި\nމުޒާހަރާތަކުން ހައްޔަރުކުރާ މީހުން ޖޫރިމަނާކުރުމަށްފަހު އަންނަނީ ދޫކޮށްލަމުން\nއިދިިކޮޅުން އަންނަނީ ސިލްސިލާކޮށް މާލޭގައި މުޒާހަރާކުރަމުން\nހައްޔަރުކުރި މީހުންގެ ތެރޭގައި އިދިކޮޅު ލީޑަރު އަބްދުއްރަހީމް އަބްދުﷲވެސް ހިމެނިވަޑައިގަންނަވާ\n13 މާރޗް 2021 | ހޮނިހިރު 05:03\nއިދިކޮޅު ޕީޕީއެމް/ޕީއެންސީ ކޯލިޝަނުން ހުކުރު ދުވަހު ކުރިޔަށް ގެންދިޔަ މުޒާހަރާގައި 25 މީހަކު ފުލުހުންގެ ބެލުމުގެ ދަށަށް ގެނެސްފައިވާކަމަށް ފުލުހުން ބުނެފިއެވެ.\nފުލުހުން ބުނީ މިމީހުން ފުލުހުންގެ ބެލުމުގެ ދަށަށް ގެނެސްފައިވަނީ ހެލްތު ޕްރޮޓެކްޝަން އެޖެންސީ (އެޗްޕީއޭ)ގެ ގައިޑްލައިނާ ޚިލާފަށް އަދި ސުލްހަވެރިކަމާއެކު އެއްވެ އުޅުމުގެ މިނިވަންކަމުގެ ޤާނޫނާއި ޚިލާފަށް ކުރިޔަށް ގެންދިޔަ އެއްވުން ރޫޅާލުމުގެ ބޭނުމުގައި ކަމަށެވެ.\nހުކުރު ދުވަހުގެ މުޒާހަރާގައި ހައްޔަރުކުރި މީހުންގެ ތެރޭގައި އިދިކޮޅު ލީޑަރު އަބްދުއްރަހީމް އަބްދުﷲވެސް ހިމެނިވަޑައިގަންނަވައެވެ.\nއިދިކޮޅު ޕީޕީއެމް/ޕީއެންސީން އަންނަނީ ސިލްސިލާކޮށް މާލެ ސިޓީގައި މުޒާހަރާ ކުރަމުންނެވެ. ނިމިގެންދިޔަ ހުކުރު ދުވަހު ކުރިޔަށްގެންދިޔަ މުޒާހަރާގެ ތެރެއިން 39 މީހަކު ވަނީ ހައްޔަރު ކޮށްފައެވެ. މިދިޔަ ހަފްތާގައި ހައްޔަރުކުރި މީހުން ކޮވިޑަށް ޓެސްޓްކުރުމަށް އެދުމުން އެކަމަށް އިންކާރުކޮށްފައިވާ ކަމަށް ފުލުހުން ވަނީ ބުނެފައެވެ. އަދި ޓެސްޓްކުރުމަށް އިންކާރުކުރުމުން އެމީހުންގެ ސާމްޕަލް ނަގާފައިނުވާ ކަމަށް ފުލުހުން ވަނީ ބުނެފައެވެ.\nމުޒާހަރާތަކުން ހައްޔަރުކުރާ މީހުން ފުލުހުން އަންނަނީ ހެލްތު ޕްރޮޓެކްޝަން އެޖެންސީ (އެޗްޕީއޭ) ގެ ގައިޑްލައިނާ ޚިލާފުވުމުން 1،000 ރުފިޔާއިން ޖޫރިމަނާ ކުރުމަށްފަހު ދޫކޮށްލަމުންނެވެ.\nއިދިކޮޅުން މުޒާހަރާ ކުރުން ޕޮލިސް


Ley hadhiyaa kurun ithuruvanee - vNews.mv\nލޭ ހަދިޔާ ކުރުން އިތުުރުވަނީ\nޒަމްޢަތު އަޙްމަދު ވަޙީދު Male' | 24 March 2020, 18:07\nތެލަސީމިއާ ކުދިންނަށް ހަފްތާއަކަށް ބޭނުން ވާ ވަރަށް ލޭ ލިބިފައިވާ ކަމަށް މޯލްޑިވިއަން ބްލަޑް ސާވިސްއިން ބުނެފިއެވެ.\nތެލެސީމިއާ ޕޭޝަންޓުންނަށް ލޭ ލިބުމުން ދަތިވެގެން ލޭ ހަދިޔާ ކޮށްދިނުމަށް މޯލްޑިވިއަން ބްލަޑް ސާވިސްއިން އެދުމާއިއެކު ގިނަބަޔަކު ވަނީ ލޭ ހަދިޔާކޮށްފައެވެ.\nމި ހަފްތާއަކީ ސަރުކާރު ބަންދު ހަފްތާއެއްކަމުގައި ވިޔަސް ހެނދުނު 8 އިން މެންދުރުފަހު3އަށް ލޭ ހަދިޔާ ކުރަން ބޭނުންވާ ފަރާތްތަކަށް އެތަން ހުޅުވިފައި ހުންނާނެކަމަށް މޯލްޑިވިއަން ބްލަޑް ސަރވިސް (އެމްބީއެސް) އެސޯސިއޭޓް ސްޕެޝަލިސްޓް ޕީޑިއެޓްރިކްސް ޑރ. އަހުމަދު އުމަރު ވަނީ ވިދާޅުވެފައެވެ.\nވޭތުވެދިޔަ3ދުވަހަށް ބަލާއިރު ޖުމްލަ 206 މީހުން ލޭ ހަދިޔާކޮށްފައިވާއިރު ބްލަޑް ސެންޓަރަށް ހަފްތާއަކަށް 160 ޔުނިޓްގެ ލޭ ބޭނުންވާކަމަށް އެމްބީއެސް ވަނީ ބުނެފައެވެ.\nލޭ ބޭނުންވާ ކުދިންނަށް ލޭ އާންމުކޮށް ހޯދަނީ އެކި އެކި ކޭމްޕްތައް ބާއްވައިގެންނާއި، ރިސޯޓްތަކުގައި މަސައްކަތް ކުރާ މީހުންނަށްވާއިރު ރިސޯޓްތަކުން ބޭރަށް ދިއުން މިހާރު މަނާކޮށްފައިވާތީ އެކަން އެހެން ނުކުރެވެެއެވެ.\nއެހެން ކަމުން ތެލެސީމިއާ ސެންޓަރަށް ގޮސް އާންމުން ލޭ ހަދިޔާކުރުމަށާއި އަދި ލޭ ދޭ މީހުންވެސް، އިތުރުމީހުންނަށް ލޭ ހަދިޔާކުރުމަށް ބާރު އެޅުމަށް ޑރ އުމަރު ވަނީ އެދިވަޑައިގެންފައެވެ.\nތެލެސީމިޔާ ޕޭޝަންޓުންގެ ގޮތުގައި މުޅި ރާއްޖޭގައި ޖުމްލަ 635 ތިބި އިރު މީގެ ތެރެއިން 300 އެއްހާ ކުދިން ފަރުވާ ހޯދަމުން ދަނީ މޯލްޑިވިއަން ބްލަޑް ސާރވިސްއިންނެވެ. އެކުދިންނަށް ހަފްތާއެއްގެ މައްޗަށް ގާތްގަނޑަކަށް 160 ޔުނިޓްގެ ލޭ ބޭނުންވާކަމަށް މޯލްޑިވިއަން ބްލަޑް ސަރވިސްއިން ބުނެއެވެ.


YouTube Shorts emme furathama India gai | Mihaaru\nއިންޑިއާގައި ބޮޑު މާކެޓެއް އޮތް ޗައިނާގެ ޓިކްޓޮކް ޖޫން މަހު އެ ގައުމުގައި މަނާކުރުމާ ގުޅިގެން އެ ޕްލެޓްފޯމް ބޭނުންކުރަމުން ދިޔަ މީހުންނަށް ކުރިމަތިވެފައިވާ ފަޅުކަން ފިލުވައިދޭން ޔޫޓިއުބުން އަލަށް ތައާރަފުކުރާ "ޝޯޓްސް" ގެ ބީޓާ ވާޝަން އިންޑިއާގައި ޓެސްޓްކުރަން ތައްޔާރުވެއްޖެ އެވެ.\n"ޝޯޓްސް" އަކީ ޓިކްޓޮކް ގޮތަށް 15 ސިކުންތެއްހާ ވީޑިއޯ އަޕްލޯޑްކުރެވޭ އަދި ޓިކްޓޮކްގައި ހުންނަ ކަހަލަ ޓޫލްތައް އެކުލެވޭ ޕްލެޓްފޯމެކެވެ. އިންޑިއާވެގެން ދާނީ މި ޕްލެޓްފޯމް ލޯންޗްކުރާނެ ފުރަތަމަ ގައުމަށެވެ.\nBuilding YouTube Shorts,anew way to watch https://t.co/zQuwUJGX2S\nޗައިނާގެ ބައިޓްޑާންސުން ހިންގާ ޓިކްޓޮކް، ގައުމީ ސަލާމަތަށް ހުރި ނުރައްކަލެއް ކަމަށް ބުނެ އިންޑިއާގައި މަނާކުރީ ޖޫން މަހުގެ 29 ގަ އެވެ. އޭރު އެ ގައުމުގައި ޓކްޓޮކް ބޭނުންކުރާ މީހުންގެ އަދަދު 120 މިލިއަނަށް އަރަ އެވެ.\nޓިކްޓޮކް މަނާކުރުމާ އެކު އިންޑިއާގެ ޓެކް ކުންފުނިތަކުންނާއި އެ ދާއިރާގެ ތަޖުރިބާކާރުން ދަނީ ޓިކްޓޮކް ކަހަލަ އެހެން ޕްލެޓްފޯމްތަކެއް އިންޑިއާގައި ތައާރަފުކުރެވޭތޯ މަސައްކަތް ކުރަމުންމެވެ. އެހެންވެ "ޝޯޓްސް" އިންޑިއާގައި ޓެސްޓްކުރަން ފެށި ނަމަވެސް ކުރިއަށް އޮތް ދުވަސްތަކުގައި ޔޫޓިއުބަށް އިންޑިއާގައި ވާދަވެރިކަމާ ކުރިމަތިލާން ޖެހޭނެ އެވެ.\nTiktok kahala feature eh You Tubah https://t.co/j2gHyK2bUa\nގޫގުލްގެ ދަށުން ހިންގާ ޔޫޓިއުބްގެ ޕްރޮޑަކްޓް މެނޭޖްމަންޓްގެ ވައިސް ޕްރެޒިޑެންޓް ކްރިސް ޖަފީ ވިދާޅުވީ "ޝޯޓްސް" އަކީ ސްމާޓްފޯނު މެދުވެރިކޮށް ބޭނުންކޮށްލެވޭނެ ވަރަށް ޝައުގުވެރި ޕްލެޓްފޯމަކަށް ވާނެ ކަމަށެވެ. އޭނާ ވިދާޅުވި ގޮތުގައި އެ ފަރުމާކޮށްފައި ވަނީ އެއްފަހަރާ ގިނަ ވީޑިއޯތަކެއް ސްޓްރިންގްކުރެވޭ ގޮތަށް އަދި މަލްޓި-ސެގްމަންޓް ކެމެރާ ފީޗާއާ ވެސް އެކީގަ އެވެ. އަދި މިއުޒިކާ އެޖު ވީޑިއޯ ރެކޯޑްކުރުމުގެ ފުރުސަތާ އެކު މިއުޒިކް ލައިބްރަރީއެއް ވެސް "ޝޯޓްސް" އިން ލިބޭނެ އެވެ.\nއިންޑިއާގައި ޓިކްޓޮކް މަނާކުރި ދަނޑިވަޅާ ދިމާކޮށް ފޭސްބުކްގެ ދަށުން ހިންގާ އިންސްޓަގްރާމުން ވެސް ވަނީ ޓިކްޓޮކާ ދާދި އެއްކަހަލަ ފީޗާއެއް "ރީލްސް" ގެ ނަމުގައި ދޫކޮށްލައިފަ އެވެ.\nގޫގްލް އިންޑިއާ ޗައިނާ ސޯޝަލް މީޑިއާ އެމެރިކާ


"Hini Annanee" event beyvvee reyvi gothah: Mubeen | Mihaaru\nޕީޕީއެމް/އެމްޑީއޭ ޖަގަހައިގައި ރޭ ބޭއްވި "ހިނި އަންނަނީ" މިއުޒިކް ޝޯ --ފޮޓޯ: ހުސެއިން ވަހީދު/ މިހާރު\n09 ޖުލައި 2017 - 11:45 29 comments\nޕީޕީއެމް/އެމްޑީއޭ ޖަގަހައިގައި "ހިނި އަންނަނީ"ގެ ނަމުގައި އިވެންޓެއް ބޭއްވީ ކުރިން ވެސް އެކަން ރޭވި ގޮތަށް ކަމަށް ބިލެތްދޫ ދާއިރާގެ އަހުމަދު މުބީން މިއަދު ވިދާޅުވެއްޖެ އެވެ.\n"ހިނި އަންނަނީ" އަކީ އިދިކޮޅު ސިޔާސީ ފަރާތްތަކުގެ އަޑު ކަނޑުވާލެވޭ ވަރުގެ ބޮޑު ސަޕްރައިޒް އިވެންޓެއްގެ ގޮތުގައި ސޯޝަލް މީޑިއާގައި އައީ ޕްރޮމޯޓްކުރަމުންނެވެ. އެހެންކަމުން އެއީ ކިހާ ބޮޑު އިވެންޓެއްތޯ ބަލަން ގިނަ ބަޔަކު އިންތިޒާރުކުރި އެވެ. އެކަމަކު ބައެއް ޓީވީތަކުން ފެނުނު އިރު އެއީ އާދައިގެ މިޔުޒިކް ޝޯއެކެވެ.\nސިޔާސީ ގޮތުން އާދަޔާ ޚިލާފު ކަމެއް ނުފެނުމުން "ހިނި އަންނަނީ" ހޭޝް ޓެގާ އެކު އިދިކޮޅު ފަރާތްތަކުން ގެންދަނީ ސަރުކާރަށް މަލާމާތްކުރަމުންނެވެ.\nއެ ފާޑުކިއުންތަކަށް ރައްދު ދެއްވައި މުބީން ވިދާޅުވީ ރޭގެ މިއުޒިކް ޝޯ އިން އެތައް ބަޔަކު "ހިނި އައި" ކަމަށެވެ. އެ އިވެންޓް ބޭއްވީ އިންތިޒާމްކުރި ގޮތަށް ކަމަށާއި "ހިނި އަންނަ" ކަންކަން ސިލްސިލާކޮށް ކުރިއަށް ގެންދަން ރާވާފައިވާ ކަމަށް އޭނާ ވިދާޅުވި އެވެ.\n"ރޭގެ އިވެންޓް އަޅުގަނޑުމެން ޕްރޮމޯޓް ކުރީ ޖަލްސާއެއްގެ ގޮތަކު ނޫން. އިންތިޒާމްކުރި ގޮތަށް ރޭ ކުރިއަށް ގެންދިޔައީ، އެ އިވެންޓުން ޒުވާނުން ހިނި އައި ނޫންތޯ؟ ބޭނުމަކީ އެއީ އިނގޭތޯ،" މުބީން ވިދާޅުވި އެވެ.\nބިލެއްދޫ ދާއިރާގެ މެމްބަރު މުބީން ރޭގެ ޝޯ ހުށަހަޅުއްވަނީ --މިހާރު ފޮޓޯ: ހުސެއިން ވަހީދު\nއޭނާ ވިދާޅުވި ގޮތުގައި ރޭގެ އިވެންޓު ފެށިއިރު ޖަގަހަ ފުރިގެން މަގުމަތީގައި ވެސް އެތައް ބަޔަކު ތިބެން ޖެހުނެވެ. އެއީ ސަރުކާރަށް އޮތް ތާއީދު ކަމަށާއި ކުރިއަށް އޮތް ތަނުގައި ރައްޔިތުން ބޭނުންވާ ފަދަ އުފާވެރި ވާހަކަތަކެއް އަޑު އިވޭނެ ކަމުގެ ޔަގީންކަން ވެސް އޭނާ ދެއްވި އެވެ.\n"މަސީހުގެ ވޯޓު 24 ވަނަ ދުވަހު ފޭލްކޮށްލައި، އަޅުގަނޑުމެން މާ ބާރު ހިނިގަނޑެއް ޖަހާނަން،" މުބީން ވިދާޅުވި އެވެ.\nއޭނާ ވިދާޅުވީ ސަރުކާރަށް ސަޕޯޓު ނެތް ކަަމަށް އިދިކޮޅު ފަރާތްތަކުން ވާހަކަ ދެއްކިއަސް، އެ ތާއީދު ވަރަށް އަވަހަށް ރައްޔިތުންނަށް ފެންނާނެ ކަމަށެވެ.\nމަސީހުގެ އިތުބާރު ނެތް ކަމުގެ ވޯޓު މަޖިލީހަށް ވެއްދީ ޕީޕީއެމްގެ 10 މެމްބަރުންގެ ތާއީދާ އެކު ޖުމްލަ 45 މެމްބަރުންގެ ސޮއި ހިމެނޭ ގޮތަށެވެ. އެއާ އެކު، ސަރުކާރާއި އިދިކޮޅު ފަރާތްތަކުގެ މެދުގައި ބަހުގެ ހަމަލާތައް ވަނީ ވަރުގަދަވެފަ އެވެ. މަސީހު މަގާމުން ވަކިކުރާނެ ކަމަށް އިދިކޮޅު ފަރާތްތަކުން ބުނާއިރު ސަރުކާރުގެ ސަޕޯޓަރުން ބުނަނީ މަސީހުގެ ވޯޓު މިފަހަރު ވެސް ފޭލްކޮށްލާނެ ކަމަށެވެ.\nއިތުރު ލިޔުންތައް ދިވެހި ސަރުކާރު އިދިކޮޅު ފަރާތްތައް ޕީޕީއެމް އަބްދުﷲ މަސީހް މުހައްމަދު ޕީޕީއެމް ޕާލަމެންޓްރީ ގުރޫޕް


Raa Atoll Education Centre ge hurihaa gothakun emme molhu dharivarunnah Zaina, Naajiya adhi Sakhiyya!\nރ. އަތޮޅު ތަޢުލީމީ މަރުކަޒުގެ 2017 ވަނަ އަހަރުގެ ހުރިހާ ގޮތަކުން އެންމެ މޮޅު ދަރިވަރުންނަށް ޒައިނާ، ނާޖިޔާ އަދި ސަޚިއްޔާ!\nރ. އަތޮޅު ތަޢުލީމީ މަރުކަޒުގެ 2017ވަނަ އަހަރުގެ ހުރިހާ ގޮތަކުން އެންމެ މޮޅު ދަރިވަރުންނަށް ރ. މީދޫ މާފަހި، ޒައިނާ ރަޝީދާއި ރ. މީދޫ ވެނީލާގޭ ނާޖިޔާ ޢަބްދުއްރައްޒާޤު އަދި ރ. މީދޫ ކުރިބޯށި ސަޚިއްޔާ ޢަބްދުލްޣަނީ ހޮވިއްޖެއެވެ.\nމިދަރިވަރުންނަށް އިނާމުދީފައިވަނީ ރޭ، ރ. އަތޮޅު ތަޢުލީމީ މަރުކަޒުގައި ބޭއްވި އެމަރުކަޒުގެ އަހަރީ އިނާމުދިނުމުގެ ޖަލްސާގައެވެ. ރޭގެ ޖަލްސާ ޝަރަފުވެރިކޮށްދެއްވީ އެލިޔާ އިންވެސްޓްމެންޓުގެ ޖެނެރަލް މެނޭޖަރ އަލްފާޟިލް އަޙުމަދު ސަޢީދެވެ.\nމިއަހަރުގެ އިނާމުދިނުމުގެ ޖަލްސާގައި3ދަރިވަރުންނަށް ބެސްޓް އޯލް ރައުންޑްގެ ގޮތުގައި ހޮވިފައިވަނީ މިދިޔަ އަހަރު ރ. އަތޮޅު ތަޢުލީމީ މަރުކަޒުން އޭ ލެވެލް ގެ2ބެޗާއި އޯ ލެވެލް ގެ ބެޗެއް ނިމިފައިވާތީއެވެ.\nޒައިނާ ރަޝީދުވަނީ 2017 ވަނަ އަހަރުގެ އޯލެވެލް އިމްތިހާނުގައި 1 މާއްދާއިން އޭ ސްޓަރ އާއި5މާއްދާއިން އޭ ފާސް އަދި 1 މާއްދާއިން ބީ ފާހާއި 1 މާއްދާއިން ސީ ފާސް ހޯދާފައެވެ. އަދި ނާޖިޔާ ޢަބްދުއްރައްޒާޤުވަނީ 2017 ވަނަ އަހަރުގެ ޖޫން މަހު ބޭއްވި އޭ ލެވެލް އިމްތިހާނުގައި2މާއއްދާއިން އޭ ސްޓަރ2މާއްދާއިން އޭ ފާސް އަދި 1 މާއްދާއިން ބީ ފާސް ހޯދާ، ރާއްޖޭގެ ޤައުމީ ގަދަ 10 އެއްގެ2ވަނައިގައި ހިމެނިފައެވެ. ސަޚިއްޔާ ޢަބްދުލްޣަނީވަނީ 2017 ވަނަ އަހަރުގެ އޮކްޓޯބަރު މަހު ބޭއްވި އޭ ލެވެލް އިމްތިހާނުގައި2މާއްދާއިން އޭ ސްޓަރ އާއި 1 މާއްދާއިން އޭފާސް އަދި2މާއްދާއިން ބީ ފާސް ހޯދާ ޤައުމީ ގަދަ 10ގެ4ވަނައިގައި ހިމެނިފައެވެ.\nރޭގެ ޖަލްސާގައި ވާހަކަފުޅުދައްކަވަމުން ޝަރަފުވެރި މެހުމާނު ވިދާޅުވީ ކާމިޔާބު ކުއްޖަކަށްވުމަށްޓަކައި ފަސް ވަޤުތުގެ ނަމާދަށް ފަރުވާތެރިވުމުގެ މުހިއްމުކަމުގެ މައްޗަށް އަލިއަޅުއްވާލައްވާފައެވެ. އަދި ކާމިޔާބު ކުއްޖަކަށްވުމަށް ކުރެވިދާނެ ކަންތައްތަކެއް އެމަނިކުފާނުވަނީ ދަރިވަރުންނަށް ޙިއްސާކުރައްވާފައެވެ.\nރޭގެ ޖަލްސާގައިވަނީ ވޭތުވެދިޔަ އަހަރު އެމަރުކަޒުގެ އެކިއެކިވަނަތައް ހާސިލްކުރި ދަރިވަރުންނަށް އިނާމުދީފައެވެ.\nއަންހެނުންގެ ތަރައްޤީއަށް މަސައްކަތްކުރާ ކޮމެޓީތަކުގެ ބައްދަލުވުމުގައި މީދޫ އަންހެނުންގެ ކޮމިޓީގެ ފަރާތުން ބައިވެރިވެއްޖެ\nލޯތްބާއިއެކު ސީރިޔާ އަދި ޣާޒާގެ މުސްލިމުންނަށް ރޯދައަށް ކާތެކި ހަދިޔާކުރުމުގެ ފުރުސަތު!\n"ބަލިމަޑުކަމަކީވެސް ﷲ ދެއްވާ ނިޢުމަތެއް"\nއެކުވެރި ކުލަބުގެ 13 ވަނަ މަދަހަ މުބާރާތުގައި ބައިވެރިވުމުގެ ފުރުސަތު ހުޅުވާލައިފި.


Ras Online - ޤައުމީ ފުޓުބޯޅަ ޓީމްގެ ކޯޗު ޢަލީ ސުޒޭން ކޯވިޑް-19 އަށް ޕޮޒިޓިވްވެއްޖެ\nޤައުމީ ފުޓުބޯޅަ ޓީމްގެ ކޯޗު ޢަލީ ސުޒޭން ކޯވިޑް-19 އަށް ޕޮޒިޓިވްވެއްޖެ\nއަހުމަދު ޝާހް9ސެޕްޓެމްބަރު 2021 - 17:9\nޤައުމީ ފުޓުބޯޅަ ޓީމުގެ ކޯޗް އަލީ ސުޒޭން\nގައުމީ ފުޓުބޯޅަ ޓީމުގެކޯޗް އަލީ ސުޒޭން ކޯވިޑް-19 އަށް ޕޮޒިޓިވް ވެއްޖެއެވެ.\nސުޒޭން ކޮވިޑަށް ޕޮޒިޓިވްކަން އެނގިފައިވަނީ ބަލީގެ އަލާމާތްތަކެއް ފެނި ބައްޔަށް ޓެސްޓު ކުރުމުންނެވެ. ސުޒޭން ކޯވިޑް-19 އަށް ޕޮޒިޓިވް ވެފައިވާއިރު ޤައުމީ ޓީމް ދަނީ ސާފް ޗެމްޕިއަންޝިޕް ފުޓުބޯޅަ މުބާރާތައް ތައްޔާރުވަމުންނެވެ. އެ މުބާރާތް އޮންނާނީ ރާއްޖޭގައެވެ.\nއެކަމާގުޅިގެން ހުކުރު ދުވަހު ދުބާއީއަށް ފުރާ ގައުމީ ޓީމާއެކު ސުޒޭން ދަތުރެއް ނުކުރާނެއެވެ. ޤައުމީޓީމްގެ ކޭމްޕާއި ސުޒޭން ގުޅޭނީ 14 ދުވަސް ފަހުންނެވެ. ދުބާއީ ދަތުރަށް ފަހު ޤައުމީ ޓީމް ރާއްޖެއަށް އައުމަށް ހަމަޖެހިފައިވަނީ މިމަހުގެ 28 ވަނަ ދުވަހުއެވެ.\nސުޒޭން ކޮވިޑަށް ޕޮޒިޓިވް ވުމުން ޓީމުގައި ހިމެނޭ 30 ކުޅުންތެރިންނާއި ހުރިހާ އޮފިޝަލުން ވަނީ ބައްޔަށް ޓެސްޓު ކޮށްފައެވެ. ނަމަވެސް އިތުރު އެއްވެސް އޮފިޝަލަކުވެސް އަދި ކުޅުންތެރިއަކުވެސް ބައްޔަށް ޕޮޒިޓިވް ވެފައެއް ނުވެއެވެ.\nސާފް ޗެމްޕިއަންޝިޕް ހުޅުވާ މެޗުގައި އޮކްޓޯބަރު މަހުގެ 1 ވަނަ ދުވަހުގެ ހަވީރު 16:00 ގައި ރާއްޖެ ނިކުންނާނީ ނޭޕާލް އާއި ދެކޮޅަށެވެ.


ޔާމީން، ކަފާލާތުގެ ދަށުން ދޫނުކުރަނީ އިންތިޚާބު ގާތްވެފައި އޮތުމުން: އިދިކޮޅު – Dhen.mv\nޔާމީން، ކަފާލާތުގެ ދަށުން ދޫނުކުރަނީ އިންތިޚާބު ގާތްވެފައި އޮތުމުން: އިދިކޮޅު\nJanuary 11, 2020 - 11:03 pm\nކުރީގެ ރައީސް އަބްދުﷲ ޔާމީން އަބްދުލްގައްޔޫމް ކަފާލާތުގެ ދަށުން ދޫނުކުރަނީ ލޯކަލް ކައުންސިލް އިންތިހާބު ބޯމަތިވެފައި އޮތުމުން ކަމަށް އިދިކޮޅު ޕީޕީއެމް-ޕީއެންސީއިން ބުނެފި އެވެ.\nމިއަދު އިދިކޮޅުން ބޭއްވި ނޫސްވެރިންގެ ބައްދަލުވުމެއްގައި ޕީއެންސީގެ ރައީސް އަބްދުއްރަހީމް އަބްދުﷲ ވިދާޅުވީ، ކޮންމެ އިންތިހާބަކާ ކުރިވުމުން މިހާރު ރައީސް ޔާމީން ޖަލުގައި ބަހައްޓަން ސަރުކާރުން އަޑީގައި ތިބެގެން މަސައްކަތް ކުރާ ކަމަށެވެ.\nނިމިދިޔަ ރައްޔިތުންގެ މަޖިލީހުގެ އިންތިޚާބު އައިއިރު ވެސް ޔާމީން ހުންނެވީ ނުހައްގުން ޝަރީއަތް ނިމެންދެން ބަންދުގައި ކަމަށާއި މިހާރު ޔާމީން ކަފާލާތުގެ ދަށުން މިނިވަންކޮށް ނުދީގެން އުޅެނީ އަންނަ އޭޕްރީލް މަހު ބާއްވާ ލޯކަލް ކައުންސިލް އިންތިޚާބު ބޯމަތިވެފައި އޮތުމުން ކަން ޔަގީންވާ ކަމަށް އޭނާ ވިދާޅުވި އެވެ.\n"މިއަދު ލޯކަލް ކައުންސިލް އިންތިޚާބު ބޯމައްޗަށް އޮތީމާ ރައީސް ޔާމީންގެ އިސްތިއުނާފް މައްސަލަ ތާވަލް ނުކޮށްގެން މި އުޅެނީ ވެސް. އަދި ކަފާލާތު ނުލިބިގެން މި އުޅެނީ ވެސް،" ފޮނަދޫ ދާއިރާގެ ކުރީގެ މެމްބަރު ވިދާޅުވި އެވެ.\nއަބްދުއްރަހީމް ވިދާޅުވި ގޮތުގައި، ހައި ކޯޓުގައި އިސްތިއުނާފް އަޑުއެހުންތައް ފަށާނެ ދުވަހެއް އަދިވެސް ނޭނގެ އެވެ. އޭނާ ވިދާޅުވީ، އެ މައްސަލަ އިސްތިއުނާފް ކުރުމާ އެކު ކަފާލާތު ލިބެން ޖެހޭނެ ކަމަށެވެ. އަދި މަޖިލިސް އިންތިޚާބާ ދިމާކޮށް ޔާމީން ބަންދުކުރީ ނުހައްގުން ކަން ހައި ކޯޓުން އޭރު މައްސަލަ ނިމުނު ގޮތުން ވެސް އެނގޭނެ ކަމަށް ވިދާޅުވި އެވެ.\nރައީސް ޔާމީންގެ މަނީ ލޯންޑަރިން މައްސަލައިގެ ހުކުމް އިއްވީ މިދިޔަ އަހަރުގެ ނޮވެމްބަަރު މަހުގެ 28 ވަނަ ދުވަހު އެވެ. އެ މަހުގެ 30 ވަނަ ދުވަހު އެ މައްސަލަ އިސްތިއުނާފު ކުރަން ރައީސް ޔާމީންގެ ފަރާތުން ހުށަހެޅިއެވެ. އެ އިސްތިއުފާނު ބަލައިގެންފައިވާކަން ހައިކޯޓުން ހާމަ ކުރީ މިދިޔަ އަހަރުގެ ޑިސެމްބަރު މަހުގެ 18 ވަނަ ދުވަހު އެވެ.\nމަނީ ލޯންޑަރިން މައްސަލަ އިސްތިއުނާފު ކުރި އިރު، އެ އިސްތިއުނާފު މައްސަަލަ ނިމެންދެން ރައީސް ޔާމީން ކަފާލާތުގެ ދަށުން ދޫކޮށްލަން އެދިފައިވެއެވެ.


ﷲ އަށް ބިރުން ހަށި ނުވިއްކަން ހަށިވިއްކާގެއަކުން ފިލި އަންހެންކުއްޖަކު ބިލިއަނެއްގެ އަންބަކަށް!\nއާދައާއި ޚިލާފަށް ރީތި ނަސްރީނާ އަކީ އިންޑިއާގެ ރާޖަސްތާނަށް ނިޞްބަތްވާ އަންހެން ކުއްޖެކެވެ. ގުންޑާއިންގެ ބައަކު އޭނާ ވަގަށް ނެގީ އޭނާގެ އަވަށުގައި އޭނާ ދިރިއުޅޭ ގޭގެ ކައިރީގައި ހުއްޓައެވެ.\nކާރުގައި ކުރި ދިގު ދަތުރަކަށްފަހު ނަސްރީނާ ގެންގޮސް ވިއްކައިލީ މުމްބާއީގައި ހަށިވިއްކާ ގެތައް ހިންގާ ބައަކަށެވެ.\nމަހެއްހައި ދުވަސްވީއިރުވެސް ނަސްރީނާއަށް ވާން އުޅޭ ގޮތެއް ނުއެނގެއެވެ. އޭނާ ހުރީ ގިނަ އަންހެން ކުދިންތަކެއް ތިބޭ ގެއެއްގައެވެ. ވަރަށް މީރުކޮށް ކާން ލިބެއެވެ. ބޭނުންވާ ހުރިހާ ކަމެއް ވެސް ކޮށްދެއެވެ.\nނަސްރީނާއަށް މައްސަލަތައް ކުރިމަތިވީ މަހެއްހައި ދުވަސް ފަހުންނެވެ. ހުރިގެއިން ހަށިވިއްކާ ގެއަކަށް ގެންގޮސް މަސައްކަތް ހަވާލުކުރުމުންނެވެ. ނަސްރީނާ ވަގުތުން ދެކޮޅު ހެދިއެވެ.\nއެމީހުން ބުނީ ނަސްރީނާއަށް މިނިވަން ވެވޭނީ އޭނާ ގަންނަން ހޭދަކުރި 500،000 ރުޕީސް އާއި އެއްމަސް ދުވަހު ގޭގައި ބަހައްޓައިގެން އޭނާއަށް ކުރި ޚަރަދަށް އިތުރު 100،000 ރުޕީސް އާއިއެކު ޖުމުލަ 600،000 ރުޕީސް ދިނުމުން ކަމަށެވެ. ޖަވާބުގައި ނަސްރީނާ ބުނީ އޭނާ އަމިއްލައަށް ވިކުނީ ނޫން ކަމަށާއި ބައަކު އޭނާ ވަގަށް ނަގައިގެން ގެނެސް ވިއްކާލުމުގެ ޒިންމާ އުފުލަން އޭނާއަށް ނުޖެހޭނެ ކަމަށެވެ. އަދި އޭނާގެ މައިން ބަފައިން ކިތަންމެ ފަޤީރު ނަމަވެސް އެމީހުންނާއިއެކު އަވަށުގައި ހުރިނަމަ އެމީހުން އޭނާ ބަލަހައްޓަން ކުރި ޚަރަދު ކުރަން އެމީހުންނަށް ނުޖެހޭނެ ކަމަށެވެ.\nތަފާތު ބިރުތައް ދެއްކުމުންވެސް ނަސްރީނާ ހަށި ވިއްކަން އެއްބަހެއް ނުވިއެވެ. އޭނާ ބުނީ މާތްﷲ ދެކެ ބިރުގަންނަ ކަމަށާއި މާތް ﷲ ގެ ލައުނަތަށް އޭނާއަށް ކެތް ނުކުރެވޭނެ ކަމަށެވެ.\nވިސްނަން އިތުރު ފުރުސަތު ދިނުމަށްފަހު އެމީހުން ނަސްރީނާ ގެންދިއައީ ހަމަ ކުރިން ހުރި ގެއަށެވެ. ގޭގައި ހުރެ ނަސްރީނާ ވިސްނަމުން ދިއައީ އެތަނުން ފިލާނެ ގޮތަކަށެވެ. އެހެންކަމުން އޭނާ ދިއައީ އެތަނުގެ ސެކިޔުރިޓީ ބަލަހައްޓާ ގާޑަކާއި ގުޅުން އުފައްދަމުންނެވެ. އެގުޅުމުގެ ތެރެއިން ފިލުމުގެ ފުރުޞަތު އޭނާ ހޯދިއެވެ.\nނަސްރީނާއަށް ގާޑުމީހާ 200 ރުޕީސްވެސް ދިނެވެ. ޓެކްސީއަކަށް އަރައިގެން އަވަހަށް ދިއުމަށެވެ. ނަސްރީނާ ކާރެއްނަގައިގެން ދިއައީ ރޭލްވޭއަށެވެ. އެތަނަށް ދިއުމަށްފަހު އެންމެ އަވަހަށް ފުރާ ރޭލެއް ބެލިއިރު އޮތީ ބެންގަލޫރަށްދާ ރޭލެކެވެ. އަވަސް އަވަހަށް ޓިކެޓެއް ނަގައިގެން ބެންގަލޫރަށް ފުރިއެވެ. އަމިއްލަ އަވަށަށް ނުދިއައީ އަނެއްކާވެސް އެމީހުން އޭނާ ވަގަށް ނަގައި އަދި އިތުރު އަނިޔާތައްވެސް ކޮށްފާނެ ކަމުގެ ބިރަށެވެ.\nބެންގަލޫރަށް ރޭލްމަޑުކުރުމުން އޭނާ ރިކްޝާއަކަށް އަރައިގެން ދިއައީ މިސްކިތަކަށެވެ. މިސްކިތުގައި އަންހެނުން ތިބޭ ފަޅީގައި ހުންނަތާ މަހެއްހައި ދުވަސްވީފަހުން އޭނާ އާއި ބައްދަލުވި އަންހެނަކަށް އޭނާގެ ހާލު ކިޔައިދިނެވެ. އަދި ގޭގައި ނޯކިރީއެއްގެ ވަޒީފާ އޮތްނަމަ ދިނުމަށް އެދުމުން އެ އަންހެން މީހާ ނަސްރީނާ އޭނާގެ ގެއަށް ގެންދިއައެވެ.\nނަސްރީނާ ގެންދިއައީ އިންޑިއާގެ އެންމެ މުއްސަނދި މަހުޖަނެއްގެ އަންބެކެވެ. އެގޭގައި ނަސްރީނާއަށް ޖެހެނީ އެމީހުންގެ5ދަރިން ބަލަހައްޓާށެވެ. އެކަން ނަސްރީނާ ދިއައީ އޭނާއަށް ވެވުނު އެންމެ ރަނގަޅަކަށް ކުރަމުންނެވެ.\nނަސްރީނާ އެގޭގައި ކުދިން ބެލެހެއްޓުމުގެ މަސައްކަތްކުރާތާ5އަހަރުވަރުވީފަހުން ޖެހުނު ގަދަހުމެއްގައި މަހުޖަނުގެ އަނބިމީހާ ނިޔާވީއެވެ. ނިޔާވިތާ އަހަރެއްހައި ދުވަސްވީފަހުން މަހުޖަނު އެދުނީ ނަސްރީނާގެ ކައިވެންޏަށެވެ.\nނަސްރީނާ ބުނީ އޭނާއަކީ އެފަދަ މަޤާމަކަށް ކުފޫހަމަވާ އަންހެނެއް ނޫން ކަމަށެވެ. ވަރަށް ފަޤީރު ނިކަމެތި އަންހެނެއް ކަމަށެވެ. ނަމަވެސް މަހުޖަނު ބުނީ އޭނާ ވިސްނަނީ ޤަދަރާއި ފައިސާއަށް ނުވަތަ ނަސްލީ މޮޅުކަމަށް ނޫން ކަމަށާއި އޭނާގެ5ދަރިންނަށް ލޯބި ދޭނެ މައެއް ކަމަށެވެ. ނަސްރީނާ ދަރިންގެ ކަންކަން ބަލަހައްޓަމުން އައީ ވަރަށް ފުރިހަމައަށް ކަމަށްވާތީ އެކަމުގައި އޭނާއަށް ނަސްރީނާއަށް ފުރިހަމައަށް އިތުބާރުކުރެވޭ ކަމަށާއި އެވަރުން ފުދޭ ކަމަށެވެ.\nއެއިރު ނަސްރީނާގެ ހިިތުގައިވެސް ވަނީ5ދަރިންނަށް ލޯބި އުފެދިފައެވެ. އަމިއްލަދަރިން ފަދައިން ބަލައި ބޮޑުކުރުމުންނެވެ. ހުރިހާ މަސައްކަތެއް އަމިއްލަ ދެއަތުން ކުރަމުން އައުމުންނެވެ. އެހެންކަމުން މާތް ﷲ އަށް ވަކީލްކޮށް ނަސްރީނާ ކައިވެންޏާއި ރުހޭކަމަށް ބުނި ދުވަހުގެ ރޭ ކައިވެނި ވަނީ ކުރެވިފައެވެ.\n"ނަސްރީނާ އުފަލުން ބުނެލިއެވެ. އެމީހުން އަހަރެން ވަގަށްބަގައިގެން ނުގެންދިއަ ނަމަ ތިއަ ފިރިމީހާ އާއި އެއް ފަހަރާ ފަސްދަރިން ނުލިބުނީހެވެ. އެމީހުން އެކުރީވެސް ހަމަ ވަރަށް ރަނގަޅު ކަމެކެވެ. މިންވަރަށް އީމާންވެ މާތްﷲގެ ހަޟްރަތުން ވާގިއެދޭ އަޅުންނަށް ދެދުނިޔޭގައިވެސް މާތްﷲ މިފަދަ ނިއުމަތްތައް މިންވަރުފުޅު ކުރައްވަވާނެކަން މިދަނީ ފެންނަމުންނެވެ."\nނަސްރީނާގެ ފިރިމީހާ މިހާރު ވަނީ ނަސްރީނާގެ ަމައިންބަފައިންނަށްވެސް ގަނޑުވަރެއް ފަދަ ގެއެއް އަޅައިދީފައެވެ. އަދި އާއިލާއަށް އުފަލުގައި ދިރިއުޅެވޭވަރުގެ ވިޔަފާރިއެއްވެސް ފަށައިދީފައެވެ.


09 hours9mins agoޤާސިމް އިބްރާހީމްއަކީ ހަށިކޮޅަށްވުރެ ހިތްޕުޅު ބޮޑު ބޭފުޅެއް: އެކޭ09 hours 24 mins agoދުނޔޭގެ އެންމެ ފަލަ އަންހެނާ ޔޫއޭއީގެ ހޮސްޕިޓަލަކުން ޖާގަ ހޯދަނީ ސަޑިއޯ މާނޭ އަށް އަނިޔާގެ މައްސަލަ ކުރިމަތިވެ ސީޒަން ނިމިއްޖެ\nއާރޓިކަލްކިޔުމަށް ހޭދަވާނެކަމަށް ބެލެވެނީ : 1 މިނެޓް, 29 ސިކުންތު ލިވަޕޫލްއަށް ކުޅެމުންއަންނަ ސެނެގޯލްގެ އިތުބާރު ފޯވާޑް ސަޑިއޯ މާނޭގެ ކަކުލަށް ލިބުނު ސީރިއަސް އަނިޔާއަކާ ގުޅިގެން އޭނާ އަށް މިއަހަރުގެ ފުޓްބޯޅަ ސީޒަން ނިމިއްޖެ އެވެ.\nމާނޭއަށް އަނިޔާގެ މައްސަލަ ދިމާވީ ލީގުގައި މިދިޔަ ހޮނިހިރު ދުވަހު އެވަޓަން އާ ދެކޮޅަށް ކުޅެ އަތުން 3-1 އިން ލިވަޕޫލް މޮޅުވި މެޗުގައެވެ.\nސައުތުހެމްޓަން އިން މި ސީޒަނުގައި ލިވަޕޫލާ ގުޅުނު ފޯވާޑް މާނޭ ވަނީ އޭނާ ކުޅުނު މެޗުތަކުގައި މޮޅު ކުޅުމެއް ދައްކައިފަ އެވެ. މިކަމާ ގުޅިގެން ނޫސްވެރިންނާއި ވާހަކަދައްކަމުން ލިވަޕޫލުގެ ކޯޗު ޔާގެން ކްލޮޕް ބުނީ މާނޭ ގެ މި އަނިޔާއިން ސަލާމަތްވުމަށް އޮޕަރޭޝަނެއް ކުރަން ޖެހޭކަމަށް ލަފާކުރެވޭ ކަމަށާއި އެހެންކަމުން މި ސީޒަނުގައި އޭނާ އަށް ކުޅެވުމުގެ ފުރުސަތެއް ނެތް ކަމަށްވެސް އޭނާ ބުންޏެވެ.\nމާނޭގެ އިތުރުން ދެން އަނިޔާގައި ހުރި އަނެއް ކުޅުންތެރިއަކީ މިދިޔަ މަހު އިންގްލެންޑަށް ކުޅެނިކޮށް ފަލަމަސްގަނޑަށް އަނިޔާވި ލިވަޕޫލުގެ އެޑަމް ލަލާނާއެވެ\nއެހެން ނަމަވެސް އޭނާގެ ހާލަތު ރަނގަޅުވަމުން އަންނަ ކަމަށް ކްލޮޕްވަނީ ބުނެފައެވެ. އެހެން ނމަވެސް އޭނާ އަދި ޕްރެކްޓިހުގައި ބައިވެރިވެފައެއް ނުވެއެވެ.\nމީގެއިތުރުން މިއަހަރުގެ ފެބްރުއަރީ މަހު އަނިޔާވެ ކުޅުމާއި ދުރުގައި ހުރި އެޓީމުގެ ކެޕްޓަން ޖޯޑަން ހެންޑަސަން ވެސް އަނިޔާއިން ރަނގަޅުވަމުން އަންނަ ކަމަށް ލިވަޕޫލްއިން ވަނީ ބުނެފައެވެ. އެހެން ނަމަވެސް އަދި އެނބުރި އައިސް ޓީމާއި ގުޅެވޭނެ ދުވަހެއް ބުނަން ނޭންގޭކަމަށް ލިވަޕޫލްއިން ވަނީ ބުނެފައެވެ.\nލިވަޕޫލް އަކީ މިވަގުތު އިނގިރޭސި ޕްރިމިއާ ލީގުގެ3ވަނާގައި އޮތް ޓީމެވެ. އެޓީމު ތިންވަނާގައި އޮތީ 60 ޕޮއިންޓާ އެކު އެވެ.


29 މޭ 2021\nމެދުއިރުމަތީގައި ރާއްޖެ އިޝްތިހާރުކުރުމަށް ބޮޑު ކެމްޕެއިނެއް\nހަންޏާމީދޫ ފެނުގެ ނިޒާމް ޤާއިމް ކުރުމުގެ ޢަމަލީ މަސައްކަތް ފަށައިފި\nޓެކްސް ދައްކަންޖެހޭ މުއްދަތު ފަސްކޮށްދީފި\nޕްރިޔަންކާއާއި ދިޕިކާ އަޅާކިޔުމުން ޕްރިޔަންކާގެ މަންމަ ރުޅިއަތުވެއްޖެ\nލަހޫ· 29 މޭ 2021\nމެދުއިރުމަތީގެ ޤައުމުތަކުގައި ރާއްޖޭގެ ފަތުރުވެރިކަން އިޝްތިހާރުކުރުމަށް މޯލްޑިވްސް މަރކެޓިންގ އެންޑް ޕަބްލިކް ރިލޭޝަންސް ކޯރޕަރޭޝަން، އެމްއެމްޕީއާރުސީން ކެމްޕެއިނެއް ފަށައިފިއެވެ.\nއެމްއެމްޕީއާރުސީން މިކެމްޕެއިންގެ ދަށުން ވީގޯ، ސްކައި ނިއުސް އަރަބިޔާ އަދި އަލް ރައިސްއާ ގުޅިގެން ގިނަ ހަރަކާތްތަކެއް ކުރިއަށް ގެންދިޔުމަށް ވަނީ ރާވާފައިވާކަމަށެވެ.\nއެމްއެމްޕީއާރުސީން ވިދާޅުވީ އަންނަމަހުގެ 19 ވަނަ ދުވަހުގެ ނިޔަލަށް މަޝްހޫރު ޓްރެވެލް މާކެޓްޕްލޭސް ވީގޯއާ ގުޅިގެން ރާއްޖެ އިޝްތިހާރުކުރުމުގެ ގިނަ ހަރަކާތްތަކެއް ކުރިއަށްގެންދިޔުމަށް ހަމަޖެހިފައިވާ ކަމަށެވެ.\nވީގޯ އަކީ މެދުއިރުމަތި، ނޯތު އެފްރިކާ، އިންޑިޔާ އަދި ސައުތު އީސްޓް އޭޝިއާގެ އެންމެ ބޮޑު އެއް ޓްރެވެލް މާކެޓްޕްލޭސްއެވެ. 100އަށް ވުރެ ގިނަ އެއާރލައިން، ހޮޓެލް އަދި ޓްރެވެލް އޭޖެންސީތައް ހިމެނޭ ޑޭޓާބޭސްއަކުން ޑީލް އަދި އޮފާރތައްއަޅައި ބެލުމުގެ ފުރުސަތު މި ޕްލެޓްފޯމްއިން ލިބެއެވެ.\nމި ކެމްޕެއިންގައި ރާއްޖެ ފަތުރުވެރިކަމުގެ މަންޒިލެއް ގޮތުގައި ވީގޯގެ ވެބްސައިޓާއި ފޯން އެޕްލިކޭޝަންގައި އިޝްތިހާރުކުރާނެއެވެ. އެގޮތުން ރާއްޖެއަކީ ރައްކާތެރި މަންޒިލެއްކަން ހާމަކޮށްދީ އާޓިކަލްއަކާއި ޕުޝް ނޮޓިފިކޭޝަން އަދި ސޯޝަލް މީޑިއާ ޕޯސްޓައް ޕަބްލިޝް ކުރެވިގެންދާނެއެވެ.\nމި ކެމްޕެއިންގެ ސަބަބުން 1.5 މިލިއަން އޮންލައިން އިމްޕްރެޝަން ޙާސިލްކުރެވޭނެކަމަށް އެމްއެމްޕީއާރުސީން ލަފާކުރެއެވެ. އަދި މިއާއެކު ރާއްޖެއަށް ބުކިންގް އިތުރުކުރުމަށް މި ކެމްޕެއިނުން އަމާޒުކުރެއެވެ. މީގެ އިތުރުން މިދިޔަ އޭޕްރިލް މަހުން ފެށިގެން ސްކައި ނިއުސް އަރަބިއާއާއި ގުޅިގެން މާކެޓިން ކެމްޕެއިނެއްވެސް ވަނީ ފަށާފައެވެ. 35 މިލިއަންއަށް ވުރެ ގިނަ މީހުންނަށް ފޯރާ ސްކައި ނިއުސް އަރަބިއާއަކީ އަރަބިންގެ ތެރޭގައި އެންމެ މަގްބޫލްއެއް ޓީވީ ޗެނަލެވެ.\nމި ކެމްޕެއިނުގެ ދަށުން ސްކައި ނިއުސްގައި ރާއްޖެއަށް ޙާއްސަކޮށް މައުލޫމާތު ހިއްސާކުރުމުގެ ސެގްމެންޓެއް ހަދާނެއެވެ. މީގެއިތުރުން ރޭޑިއޯ ޝޯތަކުގައި އެންމެ ގިނައިން މީހުން އަޑުއަހާ ވަގުތުތަކުގައި ރާއްޖެ އިޝްތިހާރުކުރާނެއެވެ. އަދި ރާއްޖޭގެ ފަތުރުވެރިކަމާއި ގުޅޭ އިޝްތިހާރުތައް ސްކައި ނިއުސް ވެބްސައިޓްގައި ހިމަނާނެކަމަށްވެސް ވަނީ ހަމަކޮށްފައެވެ.


Maafkurey Mammaa | Vaahaka މަޢާފްކުރޭ މަންމާ – Vaahaka\n3k 18 0\tApril 15, 2021\nކުޑަ ދަރިފުޅު ނިންދަވާލުމަށްފަހު އަހަރެން އައިސް ޖޯލީގައި ފުން ހިޔާލަކަށް ގެއްލިފައި އިނީމެވެ. ގޭތެރެއަށް ވެރިވެފައި ވަނީ ހަމަހިމޭން ކަމެވެ. އަހަރެންނަކީ ސުކޫލުގައި ވަޒީފައި އަދާކުރާ މުދައްރިސެއްކަމުން ލިބޭ އާމްދަނީ އިން ގޭތެރެއަށް ބޭނުންވާ ސާމާނު ގަނެ އަމިއްލަ ކަންކަން ފުއްދާލެވެއެވެ.\nއަހަރެންނަށް ފުން ހިޔާލުން ބޭރު ވެވުނީ މީހަކު ސަލާމް ގޮވާލުމުންނެވެ. އަހަރެން އަވަހަށް އެދިމާލަށް ބަލާލީމެވެ. އެއީ އަހަރެން ވަރަށް ކުޑައިރުގެ އެކުވެރިއެކެވެ. އަހަރެންނާއި އޭނާ އެންމެ ފަހުން ބައްދަލުވީ މީގެ އެގާރަ އަހަރު ކުރިންނެވެ.\nއޭގެ ފަހުން ފޯނުގެ ޒަރިއްޔާއިން ވެސް ބައްދަލުވީ އެންމެ ދެފަހަރު އެވެ. އެއީވެސް މީގެ ހަ އަހަރު ކުރިންނެވެ.\nނަމަވެސް އެހާ ގާތް އެކުވެރިއަކު ފެނުމުން އަހަރެންނަށް ވަކި ކުރާކަށް އުނދަގުލެއް ނުވިއެވެ. "ޝައިނާ..!" އަހަރެން އުފާވެރި ހިނިތުންވެލުމަކުން ގޮވާލީމެވެ. "ހުމްމް.. އިނގިއްޖެދޯ!" ޝައިނާ ހިނިތުންވެލަމުން ބުނެލިއެވެ. އަދި އަހަރެން ގާތު ދެވަނައަށް އިން ޖޯލީގައި އިށީނެވެ. "ޖޫސް ބޯންވީނުން." އަހަރެން އަހާލީމެވެ. "އޯކޭ.!" ޝައިނާގެ ޖަވާބު އަޑު އިވުމުގެ ކުރިން އަހަރެން ތެދުވެ ބަދިގެއާއި ދިމާލަށް ހިނގައިގަތީމެވެ. އަދި އަވަސް ގޮތަކަށް ޖޫސް ތަށްޓެއް ގިރާލައިގެން އައިސް ޝައިނާގެ އަތަށް ދިއްކޮއްލީމެވެ. ޝައިނާ އޭގައި ހިފުމަށްފަހު ކޯވަރެއް ދަމާލިއެވެ.\n"ވަރަށް މީރު.." ޝައިނާ އެހެން ބުނުމުން އަހަރެން ހިނިތުންވެލީމެވެ. ޝައިނާއާއި އަހަރެން ބައްދަލުވުމުން ދައްކަން ވެފައި ހުރި ވާހަކަތައް ހުހެއް ނުވިއެވެ. އެކިއެކި ވާހަކަ ދައްކަމުން ގޮސް އެންމެފަހުން ޝައިނާ ކޮށްލި ސުވާލަކުން އަހަރެންގެ މޫނުމަތިން އުފާވެރިކަން ފިލައިގެން ދިޔައެވެ. އަހަރެންނަށް އިސް ޖަހާލެވުނެވެ. އެއާއެކު އަހަރެންގެ މޫނުމަތީގައި ކަރުނަ ތިކިތައް ރަސްކަން ކުރަން ފެށިއެވެ.\nޝައިނާ އަހަރެންނާއި ދިމާލަށް ބަލާލިއެވެ. "ކޮބާ މަންމަ.؟" ޝައިނާ ހަމަ އެސުވާލު ތަކުރާރުކޮށްލީ އަހަރެންގެ ފަރާތުން ޖަވާބެއް ނައުމުންނެވެ. އަހަރެންނަށް ރޮވުން ނޫންކަމެއް ނުކުރެވުނެވެ. ޝައިނާ އަހަރެންގެ ކޮނޑުގައި އަތް ޖައްސާލިއެވެ. އަހަރެން ކިޔައި ދޭން އެތަކެއް މަސައްކަތެއް ކުރީމެވެ. ނަމަވެސް ކާމިޔާބެއް ނުވިއެވެ.\nޝައިނާ އިނީ ހައިރާންވެފައެވެ. އެތަކެއް ސުވާލެއް ކުރަން ބޭނުންވެފައެވެ. އޭނާ އެއިނީ އަހަރެން ހިތް ފުރެންދެން ރޯލަން ފުރުސަތު ދީގެން ކަހަލައެވެ. އަހަރެން ރޮވުން ހުއްޓާލާނެ އިރަކަށް އިންތިޒާރުގައެވެ.\n"ކިހިނެއްވީ..! މަންމައަށް ކަމެއްވީތަ.؟" ޝައިނާގެ ހިތުގައި އެތަކެއް ސުވާލުތަކެއް ވާނެކަން އަހަރެންނަށް އެނގެއެވެ. ސުވާލުގެ ޖަވާބު ހޯދަން ބޭނުންވާނެކަންވެސް އެނގެއެވެ. ޝައިނާ އިނީ އަހަރެންނަށް ވީގޮތް ފެނިފައި ހިތް ބިރުގެންފައެވެ. މޫނު މަތިން އުފާވެރިކަން ގެއްލިފައެވެ. އޭނާއަށް ނޭނގި އެތަށް ކަމެއް ހިނގާފައިވައިކަން ޔަގީންވެފައެވެ.\nއަހަރެންގެ ލޮލުން އަންނަމުން ދިޔަ ކަރުނަތައް ފުހެލީމެވެ. އަދި ޝައިނާއާއި ދިމާލަށް ބަލާލުމަށްފަހު އަހަރެންގެ ވާހަކަ ކިޔައިދޭން ފެށީމެވެ. ޝައިނާ ޝައުގުވެރިކަމާއެކު އަޑު އަހަމުން ދިޔައެވެ.\nއަހަރެންގެ އުމުރުން ތިން އަހަރުގައި ކެންސަރ ބަލީގައި ބައްޕަ ނިޔާވިއެވެ. އެއާއެކު އާމްދަނީ ހޯދުމަށްޓަކައި މަސައްކަތް ކުރަން ޖެހުނީ މަންމައަށެވެ. އަހަރެން އޭރު މަންމަދެކެ ވަރަށް ލޯބިވެއެވެ.\nނަމަވެސް ކުރިއަށް ވާން އޮތް ގޮތް އެނގޭނީ ކާކަށް ހެއްޔެވެ.؟ ބޮޑުވަމުން އައިވަރަކަށް އަހަރެން ދިޔައީ ބަދަލުވަމުންނެވެ. އުމުރުން ފަނަރަ އަހަރަށްފަހު އަހަރެން މުޅިންހެން ބަދަލުވިއެވެ. ކީއްވެހެއްޔެވެ؟\nގުރޭޑު ނުވައެއްގައި އުޅޭއިރުވެސް މަންމަ ސުކޫލަށް ލާން އަންނާތީ ކުލާސް ކުދިންގެ މަލާމާތް ރައްދުވާން ފެށިއެވެ. ބޭބީ ކުއްޖެކޭ ކިޔާފައި މަލާމަތް ކުރަން ފެށިއެވެ. ނަމަވެސް ކޮންމެ ހާލަތެއްގައިވެސް މަންމަ އަހަރެންނަށް ނަސޭހަތްދެއެވެ. ނަމަވެސް އަހަރެން މަންމަ މަތިން ފޫހިވާން ފެށިއެވެ. އަދި ނުބައި އެކުވެރިން އިސްކުރެވެން ފެށުނެވެ.\nއެއީވެސް ދުވަހެކެވެ. އަހަރެން ސުކޫލަށް ދާން ދަބަހަށް ފޮތްތައް އެޅުމަށްފަހު މަންމަ އައުމުގެ ކުރިން ދުވެފައި ގެއިން ބޭރަށް ނިކުތީމެވެ. އަދި އެއްފަހަރު މަންމަ ނިކުމޭތޯ ބަލާލުމަށްފަހު ހިނިތުންވެލަމުން ނިކުމެ ޖެހިގެން އޮތް ގޯޅިއަށް އެޅީމެވެ. އެތަނުން އަހަރެންނަށް އަހަރެންގެ އެކުވެރިއެއް ކަމަށްވާ މައިހާ ފެނުނެވެ.\nއަހަރެން ހިނިތުންވެލަމުން އޭނާ ކައިރިއަށް ދިޔައީމެވެ. "ކޮބާތަ މަންމަ މިއަދު..؟ ހައްހައް..." މައިހާ އެހެން ބުނުމުން އަހަރެންވެސް ހޭން ފެށީމެވެ. "ފިލައިގެން މިއައީ..." އަހަރެން ބުނެލީމެވެ.\nއަހަރެން މައިހާ އާއި އެކީ ގޮސް ސުކޫލުގެ ގޭޓް ކައިރީ ހުއްޓިލީމެވެ. ބެލް ޖެހުމާއެކި އަހަރެން އެތެރެއަށް ވަނީމެވެ. ކުލާހަށް ވަދެ މައިހާގެ ކައިރީ އިށީނީމެވެ.\nމައިހާއަކީ ކުލާހުގައި ސަކަރާތް ޖަހާ ފިލާވަޅު ނަހަދާ ކުއްޖެކެވެ. އަހަރެން ކުރިން މިއީ ފިލާވަޅު ހަދާ ކުއްޖެއް ނަމަވެސް މައިހާ އާއި ގުޅުނު ފަހުން އަހިވަކާ ޖެހި އަހިވަށް ފާވާނޭ ބުނާ ފަދައިން އަހަރެންގެ މިޒާޖުވެސް މައިހާގެ މިޒާޖާއި އެއްގޮތްވާން ފެށިއެވެ.\nކުލާހަށް މުދައްރިސް ވަދެ އެންމެ ފުރަތަމަވެސް ސުވާލުކުރީ ފިލާވަޅު ނިންމިންތޯއެވެ. "ކޮން ކުދިންނެއް ފިލާވަޅު ނިންމީ.؟" މުދައްރިސް ސުވާލުކުރިއެވެ. "ކީއްކުރަން ހަދާ އެއްޗެއް.؟" ހޭން ފަށަމުން މައިހާ ބުނެލިއެވެ. އަހަރެންވެސް މައިހާ އާއި ބައިވެރިވެ ހޭން ފެށީމެވެ.\n"ހައިފާ ނިންމިން.؟" ފަހަރަކު ފޮތެއް ބަލަމުން އައިސް ސަރ އަހަރެންނާއި ދިމާލަށް ބުނެލިއެވެ. "ނުނިންމަން." އަހަރެން ސަރ އާއި ދިމާލަށް ލޯއަޅާލަމުން ބުނެލީމެވެ. "ހައިފާއާއި މައިހާ ޖެހޭނެ ކުލާސް ނިންމާފަ ފިލާވަޅު ހަދާފަ ދާން." ސަރ އެހެން ބުނެފައި ދިއުމުން އަހަރެން ގައިން ދާހިއްލައި ގަތީ މަންމަ މަތިން ހަނދާންވުމުންނެވެ. ނަމަވެސް ދެވަނަ ސިކުންތު މޫނުމައްޗަށް ހިނިތުންވުމެއް އައީ މައިހާ ދިން ހިޔާލަކުންނެވެ.\nކުލާހުގެ ގަޑިތައް ނިމިއްޖެއެވެ. މުދައްރިސް ބުނި ފަދައިން ސުކޫލު ނިންމުމަށްފަހު ފިލާވަޅު ހަދަން އަހަރެންނާއި މައިހާ މަޑު ކުރީމެވެ. ސަރ އައުމުން ފިލާވަޅު ހަދާ ނިންމާލީމެވެ. ފިލާވަޅު ހަދާ ނިމުމުން ސަރ އަހަރެންނަށް ނަސޭހަތް ދިނެވެ. ނަމަވެސް އަހަރެން އެއަޑު އެއް ކަންފަތުން އަހާފައި އަނެއް ކަންފަތުން ބޭރުކޮށްލީ ފަސޭހަކަމާއިއެކުއެވެ.\nސަރ ދެން ގެއަށް ދާށޭ ބުނުމުން އަހަރެން ހިނގައިގަތީ ގެއަށް ދިއުމަށެވެ. މައިހާ އާއި ހަނާ އަޅާލުމަށްފަހު އަހަރެން ކުރި މައްޗަށް ބަލާލީމެވެ. އަހަރެންގެ އުފާވެރިކަން ގެއްލި އަތް މުށްކެވުނީ ކުރިމަތީގައި ހުރި މަންމަ ހާމިދާ ފެނިފައެވެ. ފޫހިކަމާއެކު އަހަރެން ހިނގައިގަތީ އެނޫން ގޮތެއް ނެތިގެންނެވެ.\n"ދަރިފުޅާ މިއަދު ހާދަ ލަސްވީ؟ އަނެއްކާ މަންމަ ތައްޔާރުވެގެން ނިކުތް އިރު ނުވެސް ނެތް.. އެކަނިތަ ދިޔައީ.؟" ހާމިދާގެ ސުވާލުތަކުގެ އަޑު އިވިފައި އަހަރެންގެ ރުޅި ދެގުނައަށް އިތުރުވިއެވެ. "ހުމްމްމް.. ގަޑި ޖެހޭތި ދިޔައީ..! މަންމަ ލަސްކަމުން އަހަރެންނަށް ސުކޫލަށް ދެވެނީ ގަޑި ޖެހިގެން. އެހެންނޫނަސް އަހަރެން މިހާރު މިއީ ކުޑަ ކުއްޖެއް ނޫން މަންމައާއި އެކު ދާކަށް. އަހަރެން އުމުރުގެ ހުރިހާ ކުދިން ދަނީ އެކަނި. ދެން މިއަދު ލަސްވީ އެކްސްޓްރާ ކުލާހެއް އޮތީމަ.." އަހަރެން ރުއްކުރުން ރާގަކަށް އެހެންބުނެލުމަށްފަހު ދުވެފައި ގޮސް ގެއަށް ވަނީމެވެ.\nހާމިދާގެ ލޮލުން ކަރުނާ ނިރާލިއެވެ. ދުވަހަކުވެސް ލޯބިން ނޫނީ އެއްޗެކޭ ބުނެނުލާ ހައިފާ މިއަދު އެހުރީ ކިހިނެއްވެފައި ހެއްޔެވެ.؟ ހާމިދާ ދެލޯ ފުހެލުމަށްފަހު ގޮސް ގެއަށް ވަނެވެ..\nމެންދުރު ކާން ހެދުމުގައި ހާމިދާ އަވަދިނެތި އުޅުނެވެ. ބޮލުގައި ރިއްސާތީ އަވަސް ގޮތަކަށް ގަރުދިޔަ ކޮޅާކާއި ބަތްކޮޅެއް ކައްކާފައި ހާމިދާ އައިސް އަހަރެން އުޅޭ ކޮޓަރީގެ ދޮރު ހުޅުވާލިއެވެ. އަދި ވަރަށް ލޯބިން ކާން އަންނާށޭ ބުނެލިއެވެ. އަހަރެން ލޯ އަޅާލަމުން މިދަނީއޭ ބުނެލީމެވެ.\nއަހަރެން ފޯނު އެނދުގައި ބޭއްވުމަށްފަހު ކާކޮޓަރިއަށް ދިޔައީމެވެ. ކާތަށްޓަށް ބަތް ކޮޅެއް އަޅާލުމަށްފަހު ގަރުދިޔަ އަޅާލީ ހިތާ ދެކޮޅަށެވެ. ފުރަތަމަ ބަތް ސުވާ އަނގައަށް ލީމެވެ. ގަރުދިޔަ ކިތަންމެ މީރަސް މިހާރު އެކަހަލަ ކެއުން ކާހިތެއް ނުވެއެެވެ. ބޭނުންވަނީ ޒަމާނީ ކެއުމެވެ. ކާތަށި ނަގާ އަހަރެން ހޫރާލީ ސިންކް ކައިރީގައި ހުރީ މަންމައާއި ދިމާލަށެވެ. އެވަގުތަކީ ހާމިދާ އަހަރެންނާއި ދިމާލަށް އެނބުރުނު ވަގުތު ކަމުން ތަށި ގޮސް ހަމިދާގެ ބޮލުގައި ވަރަށް ބާރަށް ޖެހުނެވެ. އެއާއެކު އެތަނުން ހޯސްލާފައި ލޭތަށް އަންނަން ފެށިއެވެ. އެއަކަށް ބެލުމެއް ނެތި އަހަރެން ގޮސް މަންމަގެ ވޮލެޓުގައި އޮތް ފަސްސަތޭކަ ރުފިޔަލުން އެއްސަތޭކަ ރުފިޔާ ހިފައިގެން ފިހާރައަށް ދިޔައިމެވެ. އަދި ގޮސް ލުއކާނާ ޕެކެޓަކާއި ދަޅެއް ގަނެގެން ގެއަށް އައީމެވެ. އޭރު ހާމިދާ ފެންނާކަށް ނެތެވެ. ބޭސް އަޅަން ދިޔައީ ތޯއްޗެކެވެ. އަހަރެން ގޮސް އެކާލައިގެން އެނދުގައި ޖައްސާލީމެވެ.\nދުވަސްތައް މިގޮތުގައި ފާއިތުވަމުން ގޮސް އެއީ ވެސް ދުވަހެކެވެ. ހެނދުނު ހޭލެވުނު އިރު ސުކޫލަށްދާ ގަޑި ޖެހެން ވިހި މިނެޓެވެ. އަވަސް އަރުވާލައިގެން ތައްޔާރުވެގެން ނިކުތް އިރު އެހެން ދުވަސްތަކާއި ހިލާފަށް ހާމިދާ ފެންނާކަށް ނެތެވެ. އެއަކަށް ބަލެމެއް ނެތި އަމިއްލައަށް ކިރުތަށި ގިރާ ބޮއެލައިގެން އިސްކޫލަށް ދާން ދިޔައީމެވެ.\nކުރިއެކޭވެސް އެއްގޮތަށް މިއަދުވެސް ފިލާވަޅު ނަހަދާތީ އަދަބު ލިބުނެވެ. ކޮޅަށް ނަގާފައި ބެހެއްޓިއެވެ. އަހަރެންގެ ހިތުގައި ހާސްކަމެއް ނެތެވެ. އަހަރެން އެހެން ހުއްޓާ އަހަރެން ބޮޑިދައިތަ އައިސް މުދައްރިސާއި ކޮންމެވެސް ވާހަކަތަކެއް ދައްކާ ތަން ފެނުނެވެ. ބޮޑުދައިތަގެ މޫނުަތިން ފެންނަނީ ހިތާމަވެރިކަމެވެ.\nމިގޮތަށް ވާހަދައްކަން ތިބެފާ މުދައްރިސް އަތުގެ އިޝާރާތުން އަހަރެންގެ ގާތު އައުމަށް ބުންޏެވެ. އަހަރެން މަޑުމަޑުން ގޮސް ހުއްޓުމުން ބޮޑުދައިތަ އަހަރެންގެ އަތުގައި ހިފައިގެން ހުރެ ސުކޫލޫން ބޭރަށް ދާން ހިނގައިގަތެވެ. "ކޮންތާކަށް އަހަރެން ތިގެންދަނީ." އަހަރެން ބުނީމެވެ. ބޮޑުދައިތަ ޖަވާބެއް ނުދީ ދެއްކީ މައެއްގެ މުހިންމުކަުގެ ވާހަކައެވެ. އަހަރެންނަށް ވިސްނާލަން ލިބުނު ފުރުސަތަކީ އެއީއެވެ. "އަހަރެން ބޭނުން މަންމަ ކައިރިން މައާފަށް އެދެން" ރޮއެގެންފައި އަހަރެން ބުނީމެވެ. ބޮޑުދައިތަ އިސްދަށަށް ޖަހާލުމަށްފަހު އަހަރެން ގެންގޮޮސް ވެއްދީ ހޮސްޕިޓަލަށެވެ. އަދި އަހަރެންނަށް އެނދުމަތީގައި މޫނާއި އެއްކޮށް ފޮތި އަޅާފައި އޮތް މީހެއް ދެއްކިއެވެ. އެތާ ކައިރީގައި އަހަރެންގެ މަންމަ ފިޔަވައި އެހެން އެންމެން ތިއްބެވެ. ހިތާމަވެރި މޫނަކާއި އެކުއެވެ.\nއަހަރެން ގޮސް އެމީހެއްގެ މޫނުމަތީގައި އޮތް ފޮތިގަނޑު ހިއްލާލީމެވެ. އެވަގުތު އަހަރެން ލޮލުން ހޯސްލާފައި ކަރުނަތައް ފައިބައިގަތެވެ. "ނޫން. ނޫން. މަންމައެއް ނުދާނެ އަހަރެން ދޫކޮށްފައެއް. މަންމަ ލޯ ހުޅުވާބަލަ. އަހަރެންނަށް މައާފުކުރޭ މަންމާ. ލޯ ހުޅުވާ. އެންމެ ފަހަރަކު ވެސް ލޯ ހުޅުވާފަ މައާފުކޮށްބަލަ.. އަހަރެންނަށް ލޯބިން ގޮވާލަދީބަލަ.. މަންމާ ." އަހަރެން މަންމަގެ ގައިގައި ހިފަހައްޓައިގެން އޮވެ ރޯން ފެށީމެވެ. މައާފަށް އެދެމުންނެވެ. ނަމަވެސް އޭރު މާ ލަސްވެއްޖެއެވެ.\nއަހަރެން ވާހަކަ ނިންމާލިއިރު ލޮލުން މެދުކެނޑުމެއްނެތި ކަރުނަ އޮހެމުން ދިޔައެވެ. "މަންމާ! އަހަރެންނަށް މައާފުކުރޭ. އަހަރެންނަށް މިހާރު ވިސްނޭ މަންމައަކީ ކިހާ މުހިންމު މީހެއްކަން. އެދުވަހު ކަންތައް ކުރެވުނު ގޮތާއި މެދު އަހަރެން ދެރަވޭ... މަޔަކު ދަރިއަކަށްޓަކައި އުފުލާނެ ބުރަ އަހަރެންނަށް ވިސްނިއްޖެ. އެދުވަހު މަންމައަށް އޯގާނުވެވުމުން އަހަރެން މިއަދު ހިތާމަކުރަން. އަހަރެންނަށް މިހާރު ވިސްނޭ. ނަަމަވެސް ވިސްނުންއިރު ވަގުތު ފާއިތުވެއްޖެ. މަންމާއެވެ! އަހަރެންނަށް މައާފުކުރާށެވެ!.."\nހުރިހާ ކިޔުންތެރިންނަށްވެސް މިވާހަކަ ކަމުދާނެކަމަށް އުންމީދުކުރަން!\nމާޝާ ﷲ... ވަރަށް ރީތި އަދި އިބްރަތްތެރި ވާހަކައެއް ❤\nފާތިމަތު ޔަޝްމީ ފާއިޒް April 16, 2021\nZimkko April 15, 2021\nކޮބާ މަލްހާ ވާހަކަ.؟؟\nމި ވާހަކަ ވެސް ވަރަށް ރީތި\nޔަޝްމީ ގެ އެހެން ވާހަކަ އަކަށް އިންތިޒާރު ކުރަން\nޝުކުރިއްޔާ! ހަނގުރާމަ އެއީ އަޅުގަނޑު މިހާރު ލިޔަމުންދާ ވާހަކަ..އުންމީދުކުރަން ކިޔާލާނެކަމަށް!❤\nޝިފޫ🥀🥀 April 16, 2021\nވަރަށް ރީތި އިނގޭ މި ވާހަކަ ވެސް 😍😍❤\nވެއިޓިން ފޯ އަ ނިއު ސްޓޯރީ 😻\nއެންޑް ކޮބާ މަލްހާ ވާހަކަ 😱\nއައި މިސް ދެޓް ސްޓޯރީ ސޯ މަޗް 😣😭\nތޭންކްސް ޝިފޫ.. 👍\n🌹❤🌹 April 16, 2021\nކީޕް އިޓް އަޕް! ❤❤❤\nމާޝާ May 1, 2021\nހަމަ ރޮވިއްޖެ..! ވަރަށް ވަރަށް ވެސް ރީތި..!❤😘\nފާތިމަތު ޔަޝްމީ ފާއިޒް May 2, 2021\nme May 1, 2021\nމިވާހަކަ ކީމަ އަޅުގަނޑު މަންމަ މަތިން ވަރަށް ބޮޑަށް ހަނދާން ވެއްޖެ... އަޅުގަނޑުގެ މަންމައެއް މިދުނިޔެއަކު ނެތް..!.. އައި މިސް ހާރ ސޯމަޗް.... އެންޑް އައި ލަވް ހާރ މޯރ...\nއައި ނީޑް މައި މޮމް... އަޅުގަނޑު މަންމަ ދެކެ ވަރަށް ލޯބިވޭ...!❤ ޝީ އިޒް ދަ ބެސްޓް މޮމް އެވާރ..!.. އަޅުގަނޑަށް ރޮވެނީ....😭😭😭😭😭😭😭😭😭😭😭😭😭😭😭😭 ާާ\nއަޅުގަނޑު މަންމަ އާއި ބައްޕަގެ ހުންނާނީ އަޅުގަނޑު އެކަނި... ބައްޕަ އަޅުގަނޑު ދުނިޔެއަށް އުފަން ވުމުގެ ކުރިން މިދުނިޔެއާ ވަކިވެއްޖެ... މަންމަ އެކަނި އަޅުގަނޑު ބަލާ ބޮޑުކުރީ...އަޅުގަނޑުގެ އުމުރުން 11 އަހަރުގަ މަންމަ މަރުވީ.. ނޯވ އައިމް 13... މީގެ ދެ އަހަރު ކުރިން ވީ ކަމެއް އެއީ... އަޅުގަނޑު ލައިފްގަ އެންމެ ސޭޑް ދުވަސް އެއީ.... އައި ލަވްޑް ހާރ ސޯމަޗް....\nމިހާރު މިއުޅެނީ މަންމަގެ އެއްބަނޑު އެއްބަފާ ދައްތަ އާއި އެއްކޮށް... ދައްތަގެ ދަރި އެއް ނުހުންނާނެ ދައްތަގެ ދަރިފުޅު ވެސް މަރުވީ މީގެ4އަހަރު ކުރިން... ވެން ޝީ ވޯޒް 19... އެދުވަސް އެހާ ބޮޑަކަށް ހަނދާމެއް ވެސް ނެތް.. އެކަމް މަންމަ މަރުވި ދުވަސް ހަމަ ރަނގަޅަށް ވެސް ހަނދާން އެބަހުރި...\nމައި ސޭޑް ލައިފް..😢😢😭😭😭😭😭😭😭😭😭😭😭\nވަރަށް ރީތި މި ވާހަކަ..!❤\nބައިދަވޭ ތެންކްސް މީ..😚\nމިންހާ May 3, 2021\nމައިޝާ May 2, 2021\nޔަޝްމީ... ހަނގުރާމަ ވާހަކަ ކީއްވެތަ ނުލިޔަނީ؟؟؟ ދެވަނަބައި އަދިވެސް ދިގު ނުކުރަމެންނު؟؟؟\nވަރަށް ރީތި.. 👍🏻🌻\nފާތިމަތު ޔަޝްމީ ފާއިޒް May 31, 2021\nޝުކުރިއްޔާ ހުރިހާ ކިޔުންތެރިން.. ❤\n[-]$££@¥ June 18, 2021


United gai dhaamimee koh hureveyne goih Solskjaer bunedheefi\nޔުނައިޓަޑްގައި ދާއިމީކޮށް ހުރެވޭނެގޮތް ސޮލްޝަޔާ ބުނެދީފި\nޔުނައިޓަޑްގެ ވަގުތީ ކޯޗް އޮލޭ ގަނާ ސޮލްޝަޔާ ---\nމެންޗެސްޓާ ޔުނައިޓަޑްގެ ކޯޗުގެ މަގާމުގައި ދާއިމީކޮށް ދެމިހުރެވޭނެ ގޮތް އޭނާ އަށް އެނގޭ ކަމަށް އެ ޓީމަށް މިހާރު ކޯޗު ކޮށްދެމުންދާ ވަގުތީ ކޯޗް އޮލޭ ގަނާ ސޮލްޝަޔާ ބުނެފި އެވެ.\nޔުނައިޓަޑްގެ ކޯޗު ކަމުން ޖޯޒޭ މޮރީނިއޯ ވަކި ކުރުމަށް ފަހު، އެ ޓީމުގެ ވަގުތީ ކޯޗު ކަމަށް ޔުނައިޓަޑްގެ ކުރީގެ ފޯވަޑް އަދި އެކެޑެމީ ކޯޗް ނޯވޭގެ އޮލޭ ގަނާ ސޮލްޝަޔާ ހަމަޖެއްސީ މިދިޔަ މަހުގެ 19 ވަނަ ދުވަހު އެވެ. ނޯވޭގެ ކުލަބު މޯލްޑޭގެ ކޯޗު ކަމުގައި ހުއްޓައި ޔުނައިޓަޑުން އޭނާގެ އެހީތެރިކަން ބޭނުން ވުމުން އޭނާ ޓީމާ ހަވާލުވީ ލޯން އެއްބަސްވުމެއްގެ ދަށުން ސީޒަން ނިމެންދެންނެވެ.\nސޮލްޝަޔާގެ ކޯޗު ކަމުގެ ދަށުން އެ ޓީމު ކުޅުނު ހަތަރު މެޗުންވެސް ވަނީ މޮޅުވެފަ އެވެ. އެފްއޭ ކަޕުގެ ތިން ވަނަ ބުރުގައި މިރޭ ރީޑިން އާ ދެކޮޅަށް ކުޅޭ މެޗުން ޔުނައިޓަޑް މޮޅު ކޮށްދެވިއްޖެނަމަ ޔުނައިޓަޑްގެ ލެޖެންޑަރީ މެނޭޖަރު މަޓ ބަސްބީ ހަދާފައިވާ ފުރަތަމަ ފަސް މެޗުން މޮޅުވުމުގެ ރެކޯޑާ އަރާ ހަމަ ކުރެވޭނެ އެވެ. ސޮލްޝަޔާ ގަބޫލު ކުރާ ގޮތުގައި ކުލަބުގެ ކުރީގެ ސިސްޓަމާ އެއްގޮތަށް ރީތި ފުޓްބޯޅައެއް ކުޅޭނަމަ އޭނާއަށް ޔުނައިޓަޑްގެ ދާއިމީ ވަޒީފާ ލިބުމާއި އަދި ނުލިބުމުގެ ސަބަބާވެސް ގުޅޭނެ އެވެ.\n"ހޫނު މުސުމާ ހަމައަށް މި ސްޓައިލްގައި ކުރިއަށް ގެންދިއުން،" އޭނާއަށް ޔުނައިޓަޑްގެ ދާއިމީ ވަޒީފާ ލިިބުމާ ގުޅިފައި ވަނީ ކޮންކަމެއްތޯ ސުވާލު ކުރުމުން ސޮލްޝަޔާ ބުންޏެވެ. "މީހުން ވާހަކަ ދައްކާނެ މިހާރު އަހަރެމެން ކުޅޭ ހިތްގައމު ސްޓައިލްއާ ބެހޭގޮތުން، އެ ސްޓައިލުން އަހަރެމެންނަށް ހަނދާން ކޮށްދެނީ ސާ އެލެކްސަން ފާގަސަންގެ ޓީމު، އަހަންނަށް އެ ސްޓައިލުން ހަދާން ކޮށްެނީ އަހަރެމެން ޓީމުގެ އެންމެ ކާމިޔާބު ދުވަސްތައް މަތިން."\n"އެންމެ ފުރަތަމަ ކުރަން ޖެހޭ ކަމަކީ އަހަރެމެންގެ ސްޓައިލް ދެމެހެއްޓުން، ސަބަބަކީ ނަތީޖާ އަމިއްލައަށް ކޮންޓްރޯލް ނުކުރެވިދާނެ ނަމަވެސް، މެޗަށް ގެންގުޅޭ ވިސްނުން ކުޅެން ބޭނުންވާ ސްޓައިލް ކޮންޓްރޯލް ކުރެވޭނެ."\nކުޅުންތެރިންނަން މަޖުބޫރެއް ނުކުރާނަން\nފެނާންޑޭޒްގެ ޓްރާންސްފާ ތަހުގީގު ކުރަނީ\nހަރަދު ކުރާނެ ފައިސާއެއް ނެތް: ވުޑްވާޑް\nލޮކްޑައުންގައި ކުޅުންތެރިން ކުރަނީ ބޭކާރު ކަންކަން


Neydhemey Vakivumeh Haadhahaa Loabivey - 47 | Vaahaka\nމަރިޔަމް ހުސައިން January 1, 2019\t6 Comments\nViews: 8970\t165\nއެއީ ވިއްސާރަރެއެކެވެ. ސަލީމާ ބަނޑުގައި ރިއްސާތީ ތެޅިފޮޅޭތާ ސައްވީސްގަޑީރުވީއެވެ. ސަލީމާ އޮތީ ގޭގައެވެ. އޭނާ ނިދާ ކޮޓަރީގައެވެ. އޭނާގެ ކައިރީ ބޭކެނބިދައިތަޔާއި ދެމީހުންގެ މަންމަ އުޅުނެވެ. ވަރުދެރަވަމުން ދިޔަ ސަލީމާގެ ހާލު ފެނިފައި ބޭކެނބިދައިތަވެސް އެދެމަންމައިންވެސް ނަސޭހަތްތެރިވީ ސަލީމާ ވިހަން ހޮސްޕިޓަލަކަށް ގެންދިއުމަށެވެ. އެހެނަސް ނިޒާރު ހުރީ ގޮތް ދޫކުރާ ގޮތަކަށް ނޫނެވެ. ސަލީމާ އެދެމަފިރިންގެ އަލަތު ދަރިފުޅު ވިހެއީވެސް އެބޭކެނބިދައިތަގެ އެޙީގައި ހަމަ އެކޮޓަރީގައެވެ. އެފަހަރު ސަލީމާގެ ބަނޑުމާ ބޮޑުވެސް މެއެވެ. ވީއިރު މިފަހަރުވެސް ނުވިހެންވީ ސަބަބެއް ނިޒާރަކަށް ނުވިސްނުނެވެ. ނިޒާރުގެ މައްސަލަޔަކަށްވީ ހޮސްޕިޓަލްގައި ބިދޭސީ ޑަކްޓަރުން ތިބުމެވެ. އެމީހުންގެ ރަހުމުކުޑަ ވާހަކަ މީހުންގެ ތުންތުންމަތިން އިވިފައި ވާތީއާވެސް އެކީއެވެ. ނިޒާރު ގޮތްދޫނުކުރުމުގެ ނަތީޖާ ކިތަންމެހާވެސް ހިއްޗެވެ. ލޯބިވާ އަނބިމީހާ ދަރިފުޅު އަބަދަށް ވަކިވެގެން ދިއުންވީ ނިޒާރުގެ ދިރިއުޅުން އެފުށްމިފުށަށްޖެހުނު ކަމަކަށެވެ. އޭރު ނަވީންވެސް އެހާ ކުޑައެވެ. އެކުޑަކުޑަ ދަރިފުޅަށް މައިމީހާގެ ލޯބިން މަޙްރޫމްވީ ޙުދު އޭނާގެ ސަބަބުންކަން އޭނާ އެއްވެސް އިރެއްގައި ހަނދާންނުނެތެއެވެ. މަންމަ ނެތުމުގެ ޝަކުވާ ނަވީން ނުކުރިޔަސް މަންމަގެ ލޯބި ކޮންމެކުއްޖަކުވެސް ބޭނުންވާނެ ކަމާމެދު ނިޒާރު ޝައްކެއް ނުކުރެއެވެ. ފުރިހަމަ ވަސީލަތްތަކެއް ލިބެންނެތް ތަނެއްގައި ނިޒާރުވަނީ ހިތި ތަޖްރިބާއެއް ކޮއްފައެވެ. ނިޒާރުގެ އަންހެނުންނާއި ދަރިފުޅު ނިޒާރާ ވަކިވެގެން ދިޔައީ ނިޒާރު ގޮތްދޫނުކުރުމުގެ ސަބަބުންނެވެ.\nނަވީން ވާޙަކަ ދައްކާ ދައްކާ ނިޒާރު އަނގައިން ނުބުނުމުން ބަލާލިއިރު ނިޒާރު ހުރީ ކޮންމެވެސް ހިޔާލަކަށް ގެއްލިފައެވެ. ނަވީންގެ އަތް ނިޒާރުގެ ކޮނޑުގައި ޖައްސާލުމުން ނިޒާރު ދިޔައީ ސިއްސައިގެންނެވެ.\n" ކިހިނެތްވީ ބައްޕާ.........." ނަވީންގެ މޫނުމަތީގައިވީ ކަންބޮޑުވުމުގެ އަސަރު އަޑުގައިވެސްވިއެވެ.\n" ކަމެއް ނުވޭ............" ގަދަކަމުން ހިނިތުންވުމެއް ތުންފަތް މައްޗަށް ގެނައިރު ދެލޮލަށް ގިނަވެފައިވީ ކަރުނައެވެ.\n" ނުވާނެ އެހެނެއް މިއޮއްހާއިރު ވާހަކަ ދެއްކިއިރު ކަމެއްވެގެންދޯ އަނގައިން ނުބުނާނީ........" ނިޒާރަށް ބަލަންހުރެ ނަވީން އެހެން ބުނީ ޔަގީންކަމާއެކުއެވެ.\n" ނަވީންގެ މަންމަ މަތިން މާބޮޑަށް ހަނދާންވީ......" ދެލޯ ފޮހެލަމުން ނިޒާރު ބުނެލިއެވެ. އަދި ޖީބުގައި އޮތް ފޯނުނަގައިގެން އެއްފަރާތަކަށް ޖެހިލީ އެކަނިވެލަން ބޭނުންވެފައި ހުރިލެއް ބޮޑުކަމުންނެވެ. ނަވީންވެސް ބައްޕަ ފަހަތުން ދާކަށް ނުކެރުނެވެ. ބައްޕަވެސް އެކަނިވެލަން ބޭނުންވާނެކަން އިނގޭތީ ހުރީއެވެ.\nއަލަށް އުފަންވާކުދިންނަށް ހާއްސަ ހުރިހާ އެއްޗެއްވެސް ފިހާރާގައި ހުއްޓެވެ. އެއްޗެހި ރީތިކަމުން ނަގާފައި ނުނަގާނެ އެއްޗެއް ނަވީނަކަށް ނޭގުނެވެ. ކުލައެއް އިޙްތިޒާރު ކުރުމުގައި ނަވީން ބޭނުންވީ ލައިބާގެ ހިޔާލުވެސް ހުރިގޮތެއް ބަލާލާށެވެ. ޖީބުގައި އޮތް ފޯނުނަގާ ލައިބާގެ ނަންބަރަށް ޑައެލްކޮށްލިއެވެ.\nބުލްބުލާގެ ޖޯލިފަތީގައި ފާތުންނާއި އޭނާ ރައްޓެހިވެގެން އުޅޭ ސިނާން ތިއްބެވެ. ޖޯލިކުރިމަތީގައިވާ ދިގު ގޮނޑީގައި ސާމާނުތަކުން ފުރިފައިވާ ބޮޑު ތަބަކެއް ހުއްޓެވެ. ކުންނާރާއި ގޯނބިއްޔެވެ. ދޮންމަދާއި ޅަކުށްޅަވަކެވެ. ކޮށާފައި ހުރި ހުތްއަނބުތައްޓަކާއި ކުޅިކޮށްފައި ހުރި ރިހާކުރު ބޯތައްޓެކެވެ. ނޫޑްލިސް ހަވާދު ޕަކެޓް އަޅާފައި ހުރި ކުޑަ ތައްޓެކެވެ. ދިގު ގޮނޑީގެ އަނެއްފަރާތުގައި އަނދަރާދަ ގޮނޑިއެއްގައި ލައިބާ އިނެވެ. މިހާރަކަށް އައިސް ލައިބާ އަބަދުވެސް އިންނަނީ މިކަހަލަ އެއްޗެއް ކާން ބޭނުންވެފައެވެ.\nލައިބާ އާއި ފާތުން ހުއްޓާނުލާ ވާހަކަ ދެއްކިއިރު ސިނާން އެއްޗެއް ބުނެލަނީ މަދުފަހަރަކުއެވެ. ފޯނުގެ ސްކުރީނަށް ނަޒަރު ހުއްޓާލައިގެން އެތަށް އިރަކު އިނުމަށްފަހު އެތަނުން ތެދުވެގެން ބޭރަށް ނިކުތީ ފޯނެއް އައިސްގެންނެވެ. ފާތުން ސިނާން ދިޔަދިމާލަށް ބަލަންއިނީ ހިތުގައި ޖެހިފައި އިނދެއެވެ. ސިނާނަށް ބަދަލުތަކެއް އަންނަމުންދާތާ ދުވަސްތަކެއްވަނީ ވެފައެވެ. އެކަން އެންމެ ގާތް އެކުވެރިޔާއަށްވެސް ފާތުންވަނީ އެކަން ސިއްރުކޮށްފައެވެ.\n" ސިނާން ނޫޅޭތަ އިންނާކަށް.................؟ " ފާތުން ދޮރާއްޓާ ދިމާލަށް ކަޅިހުއްޓާލައިން އިނުމުން ލައިބާ އަހާލިއެވެ. ތަންކޮޅެއް ކުރިން ކައިވެނީގެ ވާހަކަ ފާތުން ދެއްކިޔަސް މިހާރު އޭނަ އެވާހަކައެއް ނުދައްކައެވެ. ސިނާންގެ ވާހަކަވެސް ނުދައްކައެވެ.\n" ހޫމް..........އިންނަން އުޅޭ މީހަކު ދެފައި އެތްތާ ނުޖެހިގެން ނުދުވާނެދޯ............" ފާތުންގެ އަޑުގައި އެއްވެސް ކަހަލަ ގަޔާވުމެއްނެތެވެ.\n" މާދަން ވާނެ ފަޅޮލެއް އުފުރަން މަޖާހަދަން.............." ފާތުން ގަސްތުގައި މައުލޫ ބަދަލުކޮށްލީއެވެ. ސިނާންގެ ވާހަކަޔާއި ކައިވެނީގެ ވާހަކަ ދައްކަން މިހާރު ފާތުން ފޫހިވެއެވެ. އޭނާގެ އުމުރުދޮށީވަމުންދަނީއެވެ. ސިނާން އިންނާކަށް ނޫޅެއެވެ. ތާރީހަކަށްފަހު ތާރީހެއް ކަނޑައަޅައެވެ. ކޮންމެ ފަހަރަކުވެސް ލަސްކޮށްލަނީ ކޮންމެވެސް ބަހާނާއެއް ދައްކަމުންނެވެ.\n" އަސްލުވެސްތަ؟ ......އެކަމަކު އެންމެ ފަހުން މަޖާކޭ ދުވަހުބުނި ދެން ދުވަހަކުވެސް މަޖަލެއް ނުކާނަމޭ...........ފާހާނާއިން ނިކުންނަހާ ނުވިޔޭ އަލިވިލުނުއިރުވެސް ....." ނިކަން ޖޯޝުގައި ލައިބާ ބުނެލީ ކުރީދުވަހުގެ ހަނދާނެއް އާކުރަމުންނެވެ.\n" ކާހިތަކުންނޫނޭ.........ލައިބާއަށް ކާންދޭން ވެގެނޭ..........." ހިނިތުންވަމުން ފާތުން ލައިބާއަށް ޖަވާބުދިން އިރު އަޑުގައިވީ އުފާވެރިކަމެވެ.\nލައިބާ ރިހާކުރާ ޖަހާއިގެން ފަހަރަކު އެއްޗެއްކަމުން ދިޔައިރު ހުއްޓާލަން ހިތަށްވެސް ނާރައެވެ. ފާތުން އިނީ ލައިބާ ގަޔާވެގެން އެއްޗެހި ކާތީ އަޖައިބުވެފައެވެ. އޭރު ފާތުން ހުއްޓާލައިގެން އިންނަތާ ކިތަންމެ އިރެކެވެ.\nބޭރުން އައިސް ބަޝީރާ ވަނީ އެތަނުގައި އެދެކުދިން ތިއްބައެވެ. ބަޝީރާ އިށިއިނީ ފާތުން ކައިރީގައެވެ. ޖޯލިފަތީގައެވެ.\n" ފާތުން ނުކަންތަ ؟ " ފާތުން ފެންބޯންފެށުމުން ބަޝީރާ އަހާލިއެވެ.\n" ނޫނޭ އަހަރެން އަނގަބޯވެގެން ހުއްޓާލީ.............." ފާތުންނާއި ބަޝީރާ ވާހަކަދައްކަމުން ދިޔައިރު ލައިބާ އެމީހުން ދައްކަމުންދިޔަ ވާހަކަޔަކަށް ސަމާލުކަމެއް ނުދީ އަނބު އަޅާފައިވާ ބޯތަށި ކައިރިކޮށްގެން ރިހާކުރާޖަހައިގެން ކަނީއެވެ. ބަޝީރާ ލައިބާގެ ހަރަކާތްތަކަށް ބަލަން އިންއިރު ތުންފަތްމަތީގައިވީ ހިނިތުންވުމެވެ. އެހިނިތުންވުން ދެމިގެން ދިޔައީ ކުޑަ ހިދުކޮޅަކަށެވެ.\nއަލަތު ދަރިފުޅަށް ބަލިވެ އިނުމަކީ ބައެއް އަންހެނުންނަށް އުފަލެކެވެ. ދެފަރާތުގެ އާއިލާގެ ލޯބި އިންތިހާއަށް ލިބޭކަމެއްވެސް މެއެވެ. އެއާ ހިލާފަށް ބަޝީރާއަށް ލިބުނީ އިންތިހާ ހިތާމައެވެ. އެންމެންގެ ނަފްރަތާއި މަލާމާތެވެ. އެދުވަސްތައް ބަޝީރާ ހިތުގެ އެންމެ ފުނުގައި ރައްކާކޮށްފައިވެއެވެ. ބަޝީރާ ދިރިހުރިހާ ހިނދަކު އެހަނދާންތައް އޭނާޔާ ދުރުވުމެއް ނެތެވެ.\nކުއްލި ގޮތަކަށް މަންމަ ނިޔާވީ ބަޝީރާ ރަށްމެދަށް ބަލިވެ އިންކަން އެނގުމުންނެވެ. ދެންހުރީ ބައްޕައެވެ. ބައްޕަވެސް ބަޝީރާ އާ ވާހަކަދެއްކުން މުޅިން ހުއްޓާލިއެވެ. އެބައްޕަ ރުޅިއައިސްގެން ހުރެވެސް ބަޝީރާއަށް ބޯހިޔާވަހިކަންދީ ކާއެތިކޮޅުފޯރުކޮށްދިނީ އެހިތުގައި ކޮންމެވެސް ވަރެއްގެ ކުލުނެއް އޮތީމައިކަން ޔަގީނެވެ. ރަށުމީހުންގެ މަލާމާތާއި ފުރައްސާރައިން ބަޝީރާގެ ދެލޮލުން ކަރުނަ ހިކޭ އެންމެ ދުވަހެއްވެސް ނުދެއެވެ. ގޭގައި ބަންދުވެގެން ބަޝީރާ އިނަސް އޭނާގެ މުސްކުޅި ބައްޕަޔަށް މީހުންގެ މަލާމާތުން ސަލާމަތެއް ނުވެވުނެވެ. ބަޝީރާ ކަންތައްކުރި ގޮތުންނާއި މީހުން ކިޔާ އެއްޗެއްސަށް އެފަކީރު ހިތާމަކުރިއެވެ.\nލައިބާ ދުނިޔެއަށް އައުމުން އެދަރިފުޅު ދެކެ ނުރުހުންވެފައި ހުންނާކަށް ބައްޕައަކަށް ނުކެރުނެވެ. ކާފަގެ ލޯބި ލައިބާއަށް ދުނިޔޭގައި ހުރި މަދުދުވަސްކޮޅު އެންމެ ފުރިހަމައަށް ދިނެވެ. ބަޝީރާގެ ބައްޕަވެސް ނިޔާވީ ހަމަ ކުއްލިގޮތަކަށެވެ. ހާޓްއެޓޭކެއް ޖެހުނީއެވެ. އޭރު ލައިބާ އަދިވަރަށް ކުޑައެވެ. ކުޑަކުޑަ ލައިބާ ގޮވައިގެން ބަޝީރާ އުޅުނީ ނިކަން ދަތިހާލުގައެވެ. މީހަކަށް ސަލާން ނުޖަހާ އަމިއްލަ މަސައްކަތުން ލާރިހޯދަމުންނެވެ. އެދުވަސްތަކާއި އެހަނދާންތަކާއި ބަޝީރާ ވަކިވުމެއްނެތެވެ.\nފާތުންނާއި ލައިބާއަށް ފެނުނީ ބަޝީރާގެ ލޯ ފުރިގެން ރޮނގަކަށް ކަރުނަ ފައިބާތީއެވެ. ވީގޮތެއް ނޭގި ކަންބޮޑުވެފައި ތިބެ ދެކުދިން އެއްކުއްޖަކު އަނެއްކުއްޖެއްގެ މޫނަށް ބަލާލިއެވެ. ބަޝީރާއަށް ދެލޮލުން ކަރުނަ ހިލުނުކަންވެސް އެނގުނީ ކަރުނަ ފައިބަންފެށުމުންނެވެ. ޔަގީންކުރަން މޫނުގައި އަތްޖައްސާލިއިރު ކުރިމަތީގައި ތިބި ދެކުދިން ބަލަން ބިތިގޮތުން ހިތަށްވަނީ ބިރުވެރިކަމެކެވެ.\n" މަންމާ .......ކިހިނެތްވީ......؟ " ލައިބާގެ ދޫހިމޭނުން ލައިގެން އިނުންވީ އުނދަގޫކަމަކަށެވެ. މަންމަގެ ލޮލުން ފައިބަމުންދާ ކަރުނަ ހެކިދެނީ ކޮންމެވެސް ބޮޑުކަމެއް ވެއްޖެކަމެވެ. ޖަވާބު ދިނުމެއްނެތި ބަޝީރާ ހަލުވިކޮށް ހިނގާފައިވަނީ ގޭތެރެއަށެވެ. ނިދާ އެނދުގައި ފޫޖެހުމާއި އެކު ބަޝީރާ ބަޑިފަޅާއިގެން ދިޔައެވެ. ބޭނުންވީ ހިތްފުރެންދެން ރޯލުމަށެވެ. ލޯބިވާކަމަށްބުނެ މީހަކު ޖެހި ކެހިވެރިކަމުގެ ދަންތޫރާގައި ބަޝީރާގެ އަބުރު ވެއްޔާ މޮޑެވުނީއެވެ. ދުވަހެއްގައިވެސް ނުފިލާނެ ލައްގަނޑެއްޖެހުނީއެވެ. ބަޝީރާގެ އެންމެ ބޮޑު ހިތާމަޔަކީ މަންމަޔާއި ބައްޕަ އޭނާއަށް މާފުނުދީ ތާއަބަދަށް ވަކިވެގެންދިޔައީމައެވެ. އެމީހުންގެ މާފުލިބުނުނަމަ އޭނާގެ ނަފުސަށް ކޮންމެވެސްވަރެއްގެ ހަމަޖެހުމެއް ލިބުނީހެވެ.\nފާތުންގެ އެދުމަށް ލައިބާ އައީ ބަޝީރާއާ ވާހަކަދައްކާލާށެވެ. އެމަންމައަކީ އޭނާގެ އެންމެ ކުޑަދުވަހުންފެށިގެންވެސް ހުރިހާ ކަމެއް ބެލެހެއްޓިމީހާއެވެ. ބައްޕަގެ ލޯބި ހަނދާންނެތޭ ވަރަށް ލޯބިދިނީ އެ މަންމައެވެ. ވީއިރު މަންމަގެ ލޮލުން އެންމެ ކަރުނަ ތިއްކެއް ވެއްޓޭތަން ދުށުމަށްވެސް ލައިބާގެ ހިތަކަށް ކެތްވާނީ ކިހިނަކުން ހެއްޔެވެ؟\n" މަންމާ......." ލައިބާގެ އަޑަށް ބަޝީރާ ހިމޭންވީ ސުއިޗަކުން ކަރަންޓު ކަނޑާލާ ފަދަޔަކުންނެވެ. އަވަސްއަވަހަށް ދެލޯ ފޮހެލަންވާއިރަށް ލައިބާ އައިސް ހުރީ ބަޝީރާގެ ކުރިމަތީގައެވެ. ބަޝީރާގެ އަތުގައި ލައިބާ ހިފާލިއެވެ.\n" މަންމާ......." ބުނާނެ ބަހެއް ލައިބާއަކަށް ނުވިސްނުނެވެ. ބަޝީރާ ކަރުނައިން ފުރިގެންވީ ލޮލުން ލައިބާއަށް ބަލާލިއެވެ.\n" ދަރިފުޅުގެ މާމަޔާ ކާފަމަތިން ހަނދާންވީ..................."\n" މާޒީ ހަނދާންކޮށް ރޯކަށް ނުވާނެ..................." ލައިބާ އިށިއިނީ ބަޝީރާ ކައިރީ އެނދުމަތީގައެވެ. އަދި އުނދަގުލުންވެސް ބަޝީރާ ގައިގާ ބައްދާލިއެވެ.\n" މީ ހަމަ ބެސްޓު.............. ހިތްވަރު ގަދަކަމާއި ކެތްތެރިކަމަށް އެވޯޑެއް ދޭހާވޭ..............." ބަޝީރާ ކޯތާފަތުގައި ބޮސްދެމުން ލައިބާ ބުނެލިއެވެ. ބަޝީރާއަށް ހިނިތުންވެވުނީ އަމިއްލަ އިޙްތިޔާރަކު ނޫނެވެ. ބަޝީރާވެސް ނިކަން ލޯބިން ލައިބާ ގައިގާ ދެއަތުން ވަށާލިއެވެ.\nދެހަފްތާ ފަހުން އާޝާ މާލެއައީއެވެ. މާހިލް އާ ބައްދަލުކުރާ ހިތުން ކެތްމަދުވެފައިވާ އާޝާ އާ މާޙިލް ބައްދަލުކުރީ އާޝާ ކުލިނިކުންނެވެ. މާހިލް ފެނުމުން އާޝާ ބައްދާލިއިރު މާހިލް ހުރީ ހިމޭންވެފައެވެ. އިތުރު ހަރަކާތެއް ނުގެނެސް މީހާ ހުރީ ހިލައިގެ ބުދެއް ފަދައިންނެވެ.\n" އައި މިސްޑްޔޫ ސޯމަޗް......" މާހިލް ބޮލުގެ އިސްތަށިގަނޑުތެރޭގައި އާޝާގެ އިނގިލިތައް ހިންގާލަމުން ވާހަކަ ދެއްކިއެވެ. އާޝާ މާހިލާއި ގައިގޯޅިވުމުން މާހިލަށް އުނދަގޫވި މީ ފުރަތަމަ ފަހަރެވެ. ދެލޯމަރާ ބާރުކޮށްގެންލިއެވެ. އާޝާގެ ތުންފަތް މާހިލްގެ ކަންފަތުފޫޅުގައި ޖައްސާލި ހިނދު މާހިލަށް އާޝާ ދުރުކޮށްލެވުނެވެ.\n" ސްޓޮޕް ދިސް ......" ދެލޯ މަރާލަމުން މާޙިލް ފަހަތަށް ޖެހުނުއިރު އަޑުގައިވީ އާދޭހެވެ. އާޝާ މާޙިލަށް ބަލަންހުރީ ހައިރާންކަމުގެ ބެލުމަކުންނެވެ. މާހިލް އޭނާގެ ބީހުމަށް އިންކާރުކުރި މީ ފުރަތަމަ ފަހަރެވެ.\n" ވަޓް ހެޕަން ޑާލިންގ.........." އާޝާ އުޅުނީ މާހިލް މޫނުގައި އަތްޖައްސާލާށެވެ. އޭގެ ކުރިން މާހިލް ހިފެހެއްޓީ އާޝާގެ އަތުގައެވެ.\n" އައި ކާންޓް ޑޫ ދިސް އެނީމޯރ.........." މާހިލް އެހެން ބުނުމުންވެސް އާޝާއަށް ހީވީ އޭނާ ސަމާސާއެއް ކުރަނީކަމަށެވެ.\n" މީ ރަނގަޅު ގޮތެއްނޫން.......ސަޖާއަށް ދެރަދީފަ ...............އާޝާ އެކީ އުޅޭނީ ކިހިނެތް............؟ " ހީވީ ބާރުގަދަ އަތަކުން އާޝާ މޫނުގައި އެތިފަހަރެއް ވިހެލިހެންނެވެ.\n" ޝީއިޒް ޕުރެގުނެންޓް................" މިފަހަރު އެއިވުނު އަޑުން ކޮޅަށް ހުންނަންވެސް އާޝާއަށް ދަތިވިއެވެ. ގޮތް ހުސްވެފައިވާ މީހަކު ފަދައިން އެންމެ ކައިރީ ހުރި ސޯފާމައްޗަށް ތިރިވިއެވެ. އާޝާއަށް ހީވީ ކުޑަވަގުތު ކޮޅަކަށް ވަށައިގެންވި ހުރިހާ ކަމެއް ހުއްޓުނު ހެންނެވެ. ހަރަކާތް ހުއްޓިފައިވާ މީހަކު ފަދައިން އެސްފިޔަ ޖަހާވެސްނުލާ އާޝާ އިނެވެ.\nފަޓްލޫނު ޖީބަށް ދެއަތްޖަހާލިއިރު މޫނުގައިވީ ދާތިކިތަކެވެ. ފުންނޭވާއެއް ދޫކޮށްލާ މާހިލް ބަލަންހުރީ އެހެން ދިމާލަކަށެވެ. އާޝާ އާ ދިމާލަށް ބަލާލާނެ ހިތްވަރު ނެތިފައި މާހިލް ހުރީ އާޝާ ބުނާނެ އެއްޗެއްގެ އިންތިޒާރުގައެވެ. އާޝާއަކަށް ވާހަކައެއް ނުދެއްކުނެވެ. ދެލޮލަށް ޖަމާވެފައިވާ ކަރުނަތައް ހީވީ ދެންމެ ދެންމެ ފައިބައިގެންދާނެ ހެންނެވެ.\n" ޝީއިޒް ސްޓިލް މައިވައިފް ............އައި ކާންޓު ލީވް ހާރ...................." ވައަތު ކަށިއިނގިލީގައި އޮތް ރިހިކުލައިގެ އަނގޮޓި ބޭއްވިއިރު ދެމީހުންގެ ނަޒަރުވީ ސީދާވެފައެވެ.\n" އަހަރެން އާޝާ ދެކެ ވަރަށް ލޯބިވޭ...........އާޝާ އާ ވަކިވާން އަހަންނަކަށް ފަސޭހައެއްނޫން..........އެކަމަކު އެކަމަކު........." އެވާހަކަތައްވީ މާހިލްގެ ހިތުގައެވެ. މިވަގުތު މާހިލް އެތަނުގައި މަޑުކޮށްފިނަމަ ދުރުވާން އުނދަގުވެދާނޭހެން ހީވަނީއެވެ. ބޭރަށް ނިކުމެ ދޮރުގައި ބުރަކަށި ޖައްސާލީ ދިގުދަތުރެއްކޮށް ވަރުބަލިވެފައިވާ މީހެއް ފަދައިންނެވެ.\n" ސޮރީ ސޮރީ.........." މާހިލް މޫނުގައި އަތްއަޅަމުން ކަރުނަތައް ހިންދާލިއެވެ. އާޝާ ދޫކޮށް މާޙިލް އެދަނީ ހިތާ ދެކޮޅަށެވެ.\nމާހިލް ނިކުމެގެން ދިއުމުން އާޝާ ނެގީ ބިއްލޫރި މޭޒުމަތީގައި އޮތް އަނގޮޓިއެވެ. މުށުތެރޭގައި އަނގޮޓި ފިއްތާލިއިރު ދެލޮލުން ކަރުނަތައް ފައިބައިގަނެއްޖެއެވެ. މޭގައި އަތްޖައްސާލީ ދެލޯ މަރާ ބާރުކޮށްލަމުންނެވެ.\nއެއަނގޮޓިއަކީ އާޝާ، މާހިލްގެ އިނގިލީގައި އަޅުވާލަދިން ލޯބީގެ ރަމްޒެކެވެ. އެ އަނގޮޓި މާހިލްގެ އަތުން ވަކިކޮށްލުމަކީ ދެމީހުން ދެމެދުގައިވީ ގުޅުން ނިންމާލިކަމުގެ ފުރިހަމަ ހެއްކެކެވެ. އެއަނގޮޓި އަޅުވާދިނީ ދެމީހުން އެކީ އަބަދަށް ވުމަށް އެދި ވީ ވައުދާއެކުއެވެ. އެހުރިހާ ވައުދާ ހުވައެއް އުވާލައި އޭނާ ދޫކޮށް މާހިލް ދިޔައީއެވެ. ރޮއެ ރޮއެ ދެލޯ ދުޅަވަންދެން އާޝާ ރުއެވެ.\nމާހިލް އިށިއިނީ ރެސްޓޯރެންޓެއްގެ އެއްކަނެއްގައި ހުރި މޭޒެއް ކައިރީގައެވެ. ތަނުގައި ހަލަބޮލިކަންވިޔަސް މާހިލަށް އެއިންކަމެއްގެ އިޙްސާސެއް ނުވެއެވެ. ހިތާދެކޮޅަށް ނިންމުމެއް ނިންމުމަކީ ކިހާ ވޭނެއް ހުރި ކަމެއްކަން އެނގޭނީ އެއިހްސާސް ކުރަން ޖެހޭ މީހަކަށެވެ. ހިތްއެދޭ މީހާ ދޫކޮށްލާ ހިތްނޭދޭ މީހާއާއެކު ދިރިއުޅުމުގައި ކުރިއަށްދާންޖެހުމަކީ އަމިއްލަ ނަފުސަށްވެސް އޮޅުވާލާ އޮޅުވާލުމެކެވެ. އާޝާ އާ ގުޅުން ކަނޑާލާފައި މާހިލް އައިސް އެއިނީ ހިތްހަމަޖެހިފައެއް ނޫނެވެ. އެނޫން ގޮތެއް އޭނާޔަކަށް ނެތެވެ. އާޝާ އާއެކު އެގުޅުން ކުރިއަށްގެންދެވުނީތީ އަމިއްލަ ނަފްސުވެސް އޭނާއަށް މަލާމާތްކުރާ ކަހަލައެވެ.\nއަފީފް މާހިލާ ބައްދަލުކުރަން އައީ އިއްޔެ ހެނދުނުގެ ވަގުތުގައެވެ. މާޙިލް އޮފީހުގައި އިންދައެވެ. ބައްދަލުކުރަން ހުއްދަދެވުނީ ކާކުތޯ ބަލައިވެސް ނުލައެވެ. މީޓިންގ ރޫމުގައި މާހިލްގެ އިންތިޒާރުގައި އިން އަފީފް ފެނުމުން މާޙިލްގެ އަތްފައި ފިނިވެ ހިތްނުތަނަވަސްވާ ގޮތްވިއެވެ. ނިކަން ހަމަޖެހޭ ގޮތް ދައްކަމުން މާހިލް ގޮސް އަފީފު ކުރިމަތީ ހުއްޓުނެވެ. އަފީފުގެ މޫނުމަތިން ފެނުނީ އަބަދުވެސް މާހިލަށް ފެންނަ ރުޅިވެރިކަމެވެ. އެކަން ބަދަލެއް ނުވެއެވެ.\n" ބަ.....އިށިއިނދޭ........" މާހިލް ފެނުމުން ކޮޅަށް ތެދުވަތް ގޮތަށް އަފީފު ހުރީ ކޮޅަށެވެ.\n" އަހަރެން މިއައީ އިށިއިންނާކަށްނޫން........." މޫނު ހަދާލުމުން ކުރިއަށްވުރެންވެސް ނުރުހޭކަން މޫނުން ފާޅުވިއެވެ. މާހިލަށް ހީވީ ބޭރަށް ލާން އުޅުނު ނޭވާވެސް އެތެރޭގައި ތާށިވިހެންނެވެ. ދައްކަން އެ އައި ވާހަކައަކީ ސުލްހަވެރިކޮށް ނިމިދާނެ ވާހަކައެއް ކަމާމެދު މާހިލްގެ ހިތަށް ބިރުވެރިކަން ވަނެވެ. ކުރިންވެސް އަފީފުވަނީ އާޝާއާ ރުޅިވާން އަންގާފައެވެ. އެތަށް އިންޒާރެއް ދިނުމުން އެފަހަރުވެސް މާޙިލްވަނީ އާޝާ އާ އޮތް ގުޅުން ކަނޑާލާފައެވެ.\n" އަހަރެން މިއައީ އާޝާ އާ އޮތް ގުޅުން ކަނޑާލާށޭ ބުނަން........ ކުރިންވެސް އޮންނާނީ ދެކޮޅުހަދާފަ " މާހިލަށް ފުރަގަސްދީގެން ގޮސް އަފީފު ހުއްޓުނީ ފަރުދާ ކަހާފައިވާ ކުޑަދޮރު ކައިރީގައެވެ.\n" ދެކުދިންނަށްވެސް ރަނގަޅަކަށް މިހެން މިބުނަނީ .............." މިފަހަރު އަޑުގައި ތަފާތުކަމެއް ހުރިހެން މާހިލަށްވެސް ހީވިއެވެ.\n" ދެ ކެރިއަރުންނަށްވީމަތަ؟ " މާހިލް ސަބަބު އޮޅުން ފިލުވަން ބޭނުންވިއެވެ. އަފީފުގެ ފަރާތުން ޖަވާބެއް ނުލިބުނެވެ.\n" އަހަރެމެން ކުއްޖަކު ނުހޯދާވެސް އުޅިދާނަން............މައްސަލަޔަކަށްވަނީ އަހަރެމެންނަށް ލޭއަޅާ ކުއްޖެއް ލިބިދާނެތީއޭނުން........" މާހިލަށް ކުރިންވެސް ހީވެފައި އޮތް އެއްޗެއް ބުނެލިއެވެ. ދެމީހުންނަކީ ތެލެސީމިޔާ ކެރިއަރުންނަށްވީމައެވެ.\nކޮބާ މިހާރު ކޮމެންޓެއް ކޮއްލާނެ ކުއްޖަކުވެސް ނުވީތަ؟ ކޮބައިތަ ވަރުދައްކާފަ ވާހަކަ ނުނިކުމެގެން އުޅުނު ކުދިންތައް\nބޮލައް ތުރާ... ވައްސަލާމް\nލީނާ ކިތަންމެ ހިތްހަމަ ނުޖެހުނަސް ބުނެލަން އޮތީ ވާހަކައިގައި ގިނައީ ހުސް ހާސަރޭ… ކެއުމުގެ ފޯރިގަނޑަކާ، މާކުރިންވެސް އެނގިފައި އޮތް ބަޝީރާގެ ޕާސްޓްވެސް ދެން ނޭނގެ ފޫހިވެއްޖެ ސަހާދެއް… އެވަރަށް ސީންތައް ތަފްސީލް ކުރަނީ ހަމަ އެޕިސޯޑް ދިގުކުރުން ދެން ކޮންކަމަކުއޯވް… ކުރީބައެއްގައި ޒީނިޔާގެ ހެދުން ނުފެހިގެން ވެސް ދަމާފައި ހުރި ހާސަރަށް ކިޔުންތެރިން ހިތްހަމަނުޖެހޭ ވަރު ދައްކުވައިދިން…\nޥަރަށް ރީތި މިއަދުގެބައިވެސް. ވެއިޓިނގ ފޮރ ދި ނެކްސްޓްޕާޓް.\nދިގު ވާހަކަތަކުގައި ހާސަރުވެސް ދިގުވާނެ ތަފްސީލްވެސް އަންނާނެ ތިޔަ އުޅެނިީ ނޭގިގެން ބޮލަަށްތުރާވެގެނެއްނޫން\nއަޅެފަހެ ކެއުމުގެ ފޯރިކުޑަމީހެއްތަ ތީ……\nމާތްކަލާކޯ. 2ވަނަ ސީންގައި 22 ޕެރެގްރާފް ލިޔެފައި އޮތް އިރު ފާތުންގެ ލޯބިވެރިޔާ ސިއްރުތަކެއްވާކަން ހާމަކުރުމުގެ އިތުރުން ދެން މުޅިން ބޭކާރު ހާސަރު. ބޮލައްތުރާ ބުނިހެން މި ލިޔުންތެރިޔާގެ ސިފަކުރުންތަކާ ހެދި ހަމަރަނގަޅަށް ވެސް ފޫހިވެއްޖެ.3މަސްދވަހުގެ ބްރޭކކަށްފަހު މި ދެން ކޯއްޗެއްތަ އަޅެ\nބަލަ މިއަދު ހުކުރު ދުވަހޭ .. ހަނދާން ކޮށްދިނީ


ރާއްޖޭގެ ހާރިޖީ މަސްލަހަތަށް ގެއްލުން ދިނުން ޖިނާއީ ކުށަކަށް ހަދަނީ – Dhen.mv\nޢާއިޝަތު އަރީނާ June 23, 2022 - 12:17 pm\nބަންޑާރަނައިބުގެ އޮފީހުން ވިދާޅުވީ ދިވެހިރާއްޖޭގެ ހާރިޖީ މަސްލަހަތަށް ގެއްލުންދިނުމުގެ އަމަލުތަކަކީ ޖިނާއީ ކުށެއްގެ ގޮތުގައި ކަނޑައެޅުމަށް ދިވެހިރާއްޖޭގެ ޤާނޫނުލްއުޤޫބާތަށް އިސްލާހު ގެނައުމުގެ ބިލެއް އެކުލަވާލައި، ރައްޔިތުންގެ މަޖިލީހަށް ހުށަހެޅުމަށްޓަކައި ރައީސުލްޖުމްހޫރިއްޔާގެ އޮފީހަށް ފޮނުވާފައިވާ ކަމަށެވެ.\nމި އިސްލާހާއެކު އިދިކޮޅުން ހިންގާ "އިންޑިއާ އައުޓް" ކެންޕެއިން ކުރާ މީހުނަށް ޖިނާއީ ތަޙްޤީޤެއް ކުރެވޭނެ ކަމަށް ބެލެއެވެ.\nބަންޑާރަ ނައިބުގެ އޮފީހުން ވިދާޅުވީ، ސަރުކާރުގެ ފަރާތުން މި ބިލު ހުށަހެޅުމުގެ ބޭނުމަކީ، ދިވެހިރާއްޖޭގެ ޤާނޫނުލްއުޤޫބާތުގައި ބަޔާންކުރާ އަމަންއާންމާއި، ރައްކާތެރިކަމާއި، އަހްލާޤީ މިންގަނޑުތަކާގުޅޭ ކުށްތަކުގެ ތެރޭގައި، ދިވެހިރާއްޖޭގެ ހާރިޖީ މަސްލަހަތަށް ގެއްލުންދިނުމުގެ އަމަލުތައް ވަކި ކުށެއްގެ ގޮތުގައި ހިމެނުން ކަމަށެވެ. މީގެ އިތުރުން އެ ކުށުގެ ގޮތުގައި ބެލެވޭނެ އަމަލުތައް ސާފުކޮށް ބަޔާންކުރުމަށްޓަކައި، އެ ޤާނޫނަށް ގެންނަންޖެހޭ އިސްލާހުތައް ގެނައުމެވެ.\nއިންޑިއާ އައުޓް ކެންޕެއިން\nޚާރިޖީ ގުޅުމޭ ކިޔައި ކާފަރުންނަށް ސަނާވެސް ކިޔަންވީއެވެ. ޔޯގާ އަކީ ކަސްރަތެކެވެ. އަޅުކަމެކެވެ. ނަމާދަކީ ކަސްރަތެކެވެ. އަޅުކަމެކެވެ. ވެރިންނަށް މުހިއްމީ އެމީހުންގެ ދުނިޔަވީ އަބުރާ އިއްޒަތެވެ. ފައިސާގެ އިއްޒަތެވެ. މިނިސްޓަރު ކަމަކީ ވަރަށް ބޮޑު ޝަރަފެކެވެ. އެހެންނޫންނަމަ ތިމަންނާގެ މައްސަލައެއް ތަހުގީގު ކުރާނަމަ މިނިސްޓަރުކަން ދޫކޮށްލާނަމޭ ބުނިމީހާ މިނިސްޓަރުކަން ދޫކޮށްލާނެއެވެ. މުނާފިގުންނާ ތެދުވެރިން އޮޅިއްޖެއެވެ. މިއަދު ހެޔޮ މަގުގަ ތިބީ މަދު ބައެކެވެ. ތަން ފަސާދަވެއްޖެއެވެ. ދީނުގެ ނަމުގަ މެދުމިނޭ ކިޔައި ގައުމުގައި ރިބާ އާންމުވެއްޖެއެވެ. އެކަން ކުރީ ދައުލަތުންނެވެ. މަޑުމަޑުން ފަހަރަކު ކަމެއް / ނުބައި ކަމެއް އާންމު ކުރަމުން ކުރަމުން ގޮސް މުޅި ގައުމު ފަސާދަ ވެއްޖެއެވެ. މިއީ ހުޅަނގުގެ ރޭވުމެވެ. އެވާހަކަ ދައްކަނީ ހަމައެކަނި ތިބުނާ ހައްދުފަހަނައެޅި ދީނީ މީހުންނެވެ. ގައުމުގައި ގިނައީ އޮރިޔާމާ އުޅޭ އަންހެނުންނެވެ. ހުކުރުވިލޭރޭ ރާބޮއެގެން ކުނޑި ބޮއެގެން/ޕާޓީ ޑުރަގު ނަގައިގެން ޑީޖޭ ޑާންސެވެ. ކަސްބީ ވިޔަފާރިއެވެ. ދައުލަތުން އަޅާނުލައެވެ. ސަބަބު ﷲ އާ ވަކީލެވެ. އެވާހަކަ ދައުލަތުން ސިއްރު ކުރަނީއެވެ. އެކަމާ އިދިކޮޅީ އަދި އެވާހަކަ ދައްކަނީ ހަމައެކަނި ތިބުނާ ދީނީ ހައްދުފަހަނައެޅި މީހުންނެވެ. ގައުމުގައި ޣައިރު ދީނުތައް ޕްރޮމޯޓް ކުރަނީއެވެ. އެޖަމިއްޔާގެ ވެރިންތައް މިއަދު ތަންފީޒީ އިދާރާތަކުގައެވެ. ދައުލަތް އެކަމަށް އޯކޭއެވެ. ބައިނަލްއަގުވާމީއެވެ. އެކަމާ ހިތްހަމަނުޖެހި އެވާހަކަ ދައްކަނީ ހަމައެކަނި ތިބުނާ ހައްދުފަހަނައެޅި މީހުންނެވެ. ދީނީ ހައްދުފަހަނައެޅި މީހުންނެވެ. ގައުމުގައި ރާވިއްކުން (ހަރާމް ކަމެއް ހުއްދަ ކުރުން / ހަލާލްކުރުން) ދައުލަތުން އެއޮތީ ހަލާލުކޮށްފައެވެ. ރައްޔިތުން ތިބީ އޭގެއަވައިގަ ޖެހި ލިބޭ ފައިސާއިން ހެވިފައެވެ. ވަޒީރުންނެވެ. ވިޔަފާރިވެރިންނެވެ. އެކަމާ ނުރުހި އެވާހަކަ ދައްކަނީ ހަމައެކަނި ތިބުނާ ހައްދުފަހަނައެޅި މީހުންނެވެ. ނަރަކައޭ ބުނީމާ ހިތަށް ބިރުވެރިކަން ވަންނަ މީހުން މަދެވެ. ހިތްތަކުގައި ވަނީ ﷲ ވަހީ ކުރެއްވި ފަދައިން ފާސިގު ކަމުން ގޮސް ކަޅުލައްތަކެއް ޖެހިފައެވެ. ދަންނަވަންތޯއެވެ. ހައްގާ ބާތިލް އޮޅުވާ ނުލެވޭނެއެވެ. މިދޭތި އޮޅުވާލުމަށް ސިޔާސީ ބަޔަކު ކޮންމެފަދަ ސްޓަންޓެއްވެސް ޖައްސާކަށް ފަސް ނުޖެހޭނެއެވެ. ފައިސާގެ އަވައިގަ ޖެހި އެމީހުން އެތިބީ ހަރާމް ކަންތައް ހަލާލުކޮށްގެންނެވެ. އެމީހުން ނުރުހޭ ނުވަތަ އިސްލާމްދީނުގަ އޮންނަގޮތަށް ކަންތައްކުރުމަށް ގޮވާލާ މިހުންނަކީ އެބައިމީހުން ކުރިމަތީގަ ހައްދުފަހަނައެޅި މީހުންނެވެ. ނުވަތަ ހަރުކަށި ފިކުރުގެ މީހުންނެވެ. ގަބޫލުކުރާށެވެ! ބުނަން ނުކެރުނަސް ހަގީގަތަކީ މިއީކަން އެންމެންވެސް ދަނެއެވެ. ވީމާ ދީނާ ދުރުހެލިކޮށް، ޝޭހުންގެ އަގު ވައްޓަން މިޒަމާނުގަ ކޮންމެފަދަ ކަމެއްވެސް ކޮށްފާނެއެވެ.\nބުދަށް އަޅުކަން ކުރުމާއި ޝިރުކު ކުރުމާއި އަޅުވެތި ވުމަކީވެސް ކުށެއް ނޫން ކަމަށް ހަދާންވީ ނުންތޯ ؟ ލާދީނީ ބައިގަޑު ރާއްޖޭގެ މިނިވަން ކަން ނަގާލަނީ !\nޤާނޫން އިސްލާޙްކޮށްގެން ވިޔަސް "އިންޑިއާ އައުޓް" ހުއްޓުވަން ފާސްކޮށްފި\nއިސްރާއީލާއި އިންޑިއާއާ ތަފާތެއް ނެތް: ރައީސް ޔާމީން\nފައްޔާޒް ހިމެނޭހެން ތިން މިނިސްޓަރެއްގެ ކާރުގައި "އިންޑިއާ އައުޓް"، ކަންކުރި މީހުން ހައްޔަރަށް\nކެނެރީގެ ފާރުގައި އިންޑިއާ އައުޓު ޖެހި މީހާގެ ބަންދަށް ހަތް ދުވަސް


ނިއުރޭޑިއަންޓްގެ އެހީތެރިކަމާއެކު ލ. ފޮނަދޫގައި ފުޓްބޯޅަ އެކަޑަމީއެއް ފަށަނީ ..! – Atoll News\nޝާއިޢު ކުރީ: ޢަބްދުލް ޙަންނާން ޖެނުއަރީ 31, 2018, 08:15\nދިވެހި ޕްރިމިއާ ލީގުގެ އެންމެ ފަހުގެ ޗެމްޕިއަން އަދި ރާއްޖޭގެ މަސްހޫރު ފުޓްބޯޅަ ކުލަބު ނިއު ރޭޑިއަންޓް ސްޕޯޓްސް ކްލަބުގެ ފުޓްބޯޅަ އެކަޑަމީއާއި ލ. ފޮނަދޫ ޔޫތު އެސޯސިއޭޝަން (ފިޔަ) ގުޅިގެން އެރަށުގައި ފުޓްބޯޅަ އެކަޑަމީއެއް ފެށުމަށް ނިންމައިފިއެވެ.\nނިއު ރޭޑިއަންޓާއި ފިޔަ ގުޅިގެން ލ.ފޮނަދޫގައި ކުރިއަށްގެންދާ އެ އެކަޑަމީގައި ބައިވެރިވުމުގެ ފުރުސަތު މިހާރު ވަނީ އާންމުކޮށް ހުޅުވާލައިފައެވެ.\nނިއުއާއެކު ފޮނަދޫގައި އެކަޑަމީ ހިންގުމުގައި އިސްކޮށް ހަރަކާތްތެރިވާ ފިޔައިން މައުލޫމާތުދޭ ގޮތުގައި އެ އެކަޑަމީގެ މަޤްސަދަކީ ބޮޑެތިވަމުންދާ ކުޑަކުދިންނަށް ފުޓްބޯޅައިގެ ހުނަރުތައް ދަސްކޮށްދީ، ފުޓްބޯޅައިގެ ރޮނގުން އެކުދިން ކުރިއެރުމަށް ފުރުސަތު ތަނަވަސްކޮށްދިނުމެވެ.\nފިޔައިން ބުނީ ނިއުގެ އެހީތެރިކަމާއި އެކު ފޮނަދޫގައި ފެށުމަށް ނިންމާފައިވާ މި އެކަޑަމީ ފެށުމުގައި ވާންޖެހޭ އެންމެ ފަހުގެ ތައްޔާރީތަށް މިހާރުވަމުން ދާކަމަށާއި އެގޮތުން އެކަޑަމީއަށް ވަނުމަށް ފުރަންޖެހޭ ފޯމް ނުވަތަ ( އެޕްލިކޭޝަން ފޯމް ) އެ ޖަމްޢިއްޔާގެ އިދާރާއިން ދޫކުރަމުންގެންދާކަމަށެވެ. އަދި މިކަމަށް ވަރަށް ބޮޑު ތަރުހީބެއް ލިބެމުންއަންނަ ކަމަށްވެސް ފިޔައިން ބުނެއެވެ.\nއެ އެކަޑަމީގައި ބައިވެރިވެވޭނީ އުމުރުން5އަހަރާއި 13 އަހަރާ ދެމެދުގެ އުމުރުފުރާ ކުދިންނަށެވެ. އެ އެކަޑަމީގެ ޓްރޭނިންތަކުގައި ބޭނުންކުރާގޮތަށް ހަމަޖެހިފައިވަނީ ނިއު ރޭޑިއަންޓުގެ ލޯގޯ ޖަހާފައިވާ ޖާޒީ، ސޯޓު، ޓްރޭނިން ބިބްސް އަދި އިސްޓާކީނެވެ.\n-ޚިޔާލު ފާޅުކުރައްވާ!- "ނިއުރޭޑިއަންޓްގެ އެހީތެރިކަމާއެކު ލ. ފޮނަދޫގައި ފުޓްބޯޅަ އެކަޑަމީއެއް ފަށަނީ ..!"


SunOnline: Nuhahggu muhsandhi kan hoadhaifi nama 15 aharuge jalu hukumeh ahna islaaheh\nނުހައްގު މުއްސަނދިކަން ހޯދައިފި ނަމަ 15 އަހަރުގެ ޖަލު ހުކުމެއް އަންނަ އިސްލާހެއް ހުށަހަޅައިފި\nމުހައްމަދު މުޒައްޔިން ނާޒިމް 23 Aug 2020, 11:53\nފޮނަދޫ ދާއިރާގެ މެމްބަރު މޫސާ ސިރާޖު -- ސަން ފޮޓޯ/ އަހުމަދު އަވްޝަން އިލްޔާސް\nދައުލަތުގެ މުވައްޒަފަކު ނުވަތަ ދައުލަތުގެ މުވައްޒަފެއްގެ ގޮތުގައި ވަޒީފާ އަދާކުރި މީހަކު ލިބެމުންދިޔަ އާމްދަނީއާ ނުބައްދަލު މުއްސަނދިކަމެއް ހޯދައިފި ނަމަ އެކަމަކީ ކުށަކަށް ހަދަން ގާނޫނުލްއުގޫބާތަށް އިސްލާހު ހުށަހަޅައިފި އެވެ.\nނުހައްގު މުއްސަނދިކަން ކުށަކަށް ހަދަން ގާނޫނަށް އިސްލާހު ހުށަހެޅީ ފޮނަދޫ ދާއިރާގެ މެމްބަރު މޫސާ ސިރާޖެވެ.\nއެ އިސްލާހުގައި ވާގޮތުން ދައުލަތުގެ މުވައްޒަފަކަށްވެ ހުރެ ނުވަތަ ދައުލަތުގެ ވަޒީފާއެއް އަދާކުރަމުން ދިޔައިރު ލިބެމުން ދިޔަ އާމްދަނީއާ ނުބައްދަލު ދިރިއުޅުމުގެ ފެންވަރެއް ގާއިމްކޮށްފައިވުން ނުވަތަ އެފަދައިން ދިރިއުޅުމުގެ ފެންވަރު ގާއިމްކުރުމަކީ ކުށެކެވެ.\nއޭގެ އިތުރުން ދައުލަތުގެ މުވައްޒަފަކަށްވެ ހުރެ ނުވަތަ ދައުލަތުގެ ވަޒީފާއެއް އަދާކުރަމުން ދިޔައިރު ލިބެމުންދިޔަ އާމްދަނީއާ ނުބައްދަލު މިންވަރަކަށް އޭނާގެ ނަމުގައި ނުވަތަ އޭނާގެ އާއިލާގެ ނުވަތަ ޒާތީ ނުވަތަ ވިޔަފާރީގެ ގުޅުމެއް އޮތް މީހެއްގެ ނަމުގައި މުދާ ހޯދައި މިލްކު ކުރުމަކީވެސް ކުށެއް ކަމަށް އެ އިސްލާހުގައި ބުނެފައިވެ އެވެ.\nއެ ދިރިއުޅުމުގެ ފެންވަރެއް ގާއިމްކޮށް ހިފަހައްޓާފައި ވަނީ ގާނޫނީގޮތުން ހުއްދަކޮށްފައިވާ ގޮތުގެމަތިންކަން ސާބިތުކޮށް ނުދެވުން ނުވަތަ އޭނާއަށް ނުވަތަ އޭނާއާ އާއިލީ ނުވަތަ ޒާތީ ނުވަތަ ވިޔަފާރީގެ ގުޅުމެއް އޮތް މީހަކަށް އެ މުދަލެއް ލިބިފައިވަނީ ގާނޫނު ހުއްދަކުރާ ގޮތުގެމަތިންކަން ސާބިތުކޮށް ނުދެވުމަކީ ވެސް ކުށެއް ކަމަށް މެމްބަރު ސިރާޖު ގާނޫނަށް ހުށަހެޅުއްވި އިސްލާހުގައި ވަނީ ބުނެފަ އެވެ.\nނުހައްގުން މުއްސަނދިކަން ހޯދާ ފަރާތަކީ ރައީސުލްޖުމްހޫރިއްޔާ ނުވަތަ ވަޒީރަކު ނުވަތަ މަޖިލިސް މެމްބަރަކު ނުވަތަ ފަނޑިޔާރަކު ނަމަ އެއީ ޖިނާޔަތުގެ ދެވަނަ ދަރަޖައިގެ ކުށެއް ކަމަށް އިސްލާހުގައި ބުނެފައިވެ އެވެ. އެހެން ކަމަށްވާނަމަ، އެންމެ ބޮޑު އަދަބަކީ 15 އަހަރަށް ޖަލަށް ލުމެވެ. އަސާސީ މިންގަނޑުން ބަލާނަމަ ހަ އަހަރުގެ ޖަލު ހުކުމެއް އަންނާނެ އެވެ.\nއެކުށްކުރީ ދައުލަތުގެ ވަޒީފާގައި އުޅޭ ނުވަތަ އުޅުނު އެހެން މީހެއް ކަމަށް ވާނަމަ، އެއީ ޖިނާޔަތުގެ ތިން ވަނަ ދަރަޖައިގެ ކުށެއް ކަމަށް އިސްލާހުގައި ބުނެފައިވެ އެވެ. އެ ދަރަޖައިން އެންމެ ބޮޑު އަދަބަކަށް އަންނާނީ އަށް އަހަރުގެ ޖަލު ހުކުމެކެވެ.\nދައުލަތުގެ މުވައްޒަފެއް ރިޝްވަތަށް އެދުމާއި ރިޝްވަތު ހުށަހެޅުންވެސް ކުށެއް ގޮތުގައި ހިމަނަން ގާނޫނުލްއުގޫބާތަށް ވަނީ އިސްލާހު ހުށަހަޅާފަ އެވެ. އެ އިސްލާހުގައި ވާގޮތުން ދައުލަތުގެ މުވައްޒަފެއް ކަމުގައިވެ ހުރެ އެނގިހުރެ އޭނާއަށް ނުވަތަ އެހެން މީހަކަށް ނުވަތަ ފަރާތަކަށް ސީދާ ނުވަތަ ނުސީދާ މަންފާއެއް ހޯދުމަށް އެދުމާއި ގަބޫލުކުރުމަށް އެއްބަސްވުމާއި ގަބޫލު ކުރުމަކީވެސް ކުށެކެވެ.\nއޭގެ އިތުރުން ދައުލަތުގެ މުވައްޒަފަކަށް ނުވަތަ އެހެން މީހަކަށް ސީދާ ނުވަތަ ނުސީދާ މަންފާއެއް ދިނުމަށް ވައުދުވުން ނުވަތަ ދިނުމަށް ހުށަހެޅުން ނުވަތަ ދިނުމަކީވެސް ކުށެކެވެ. އަދި ބޭރު ދައުލަތެއްގެ ނުވަތަ ޖަމިއްޔާއެއްގެ މުވައްޒަފަކަށް ރިޝްވަތު ދިނުމަކީވެސް ކުށެއް ކަމަށް ކަނޑައަޅަން މެމްބަރު ސިރާޖު ވަނީ ހުށަހަޅާފަ އެވެ.\nއެގޮތުން ބައިނަލްއަގްވާމީ ވިޔަފާރިއަކާ ގުޅޭގޮތުން ވިޔަފާރިއެއް ހޯދުމަށްޓަކައި ނުވަތަ ދެމެހެއްޓުމަށްޓަކައި ނުވަތަ އެނޫންވެސް ނުހައްގު މަންފާއެއް ހޯދުމަށްޓަކައި ދީފައިވާ އެއްޗަކަށް ވާނަމަ އެއީ ކުށެއް ކަމަށް ވަނީ ހިމަނާފަ އެވެ. އެއީ ޖިނާޔަތުގެ ތިން ވަނަ ދަރަކައިގެ ކުށެކެވެ. އެންމެ ބޮޑު އަދަބަކީ އަށް އަހަރުގެ ޖަލު ހުކުމެކެވެ.\nއެ އިސްލާހުގައި އިތުރަށް ހިމަނާފައި ވަނީ ދައުލަތުގެ މުދަލާއި ފައިސާއަށް ހިޔާނާތްތެރިވުމާއި ނުފޫޒުން ވިޔަފާރި ކުރުމަކީ ކުށެއް ކަމަށް ކަނޑައަޅާށެވެ. އެ ބިލުގެ ފުރަތަމަ ކިޔުން އަދި މަޖިލީހުގައި އިއްވާފައެއް ނުވެ އެވެ.


Fazal richaaah loabi hushahelhee raajeygai - Hurihaa.mv via Habaru\nފަޒަލް ރިޗާއަށް ލޯބި ހުށަހެޅީ ރާއްޖޭގައި\nThu, 22 Jul 2021 06:30 AM\nއަލީ ފަޒަލް އާއި ރިޗާ ޗައްޑާ ލޯބީގެ ގޮތުން ގުޅިގެން އުޅޭތާ ދުވަސްތަކެއް ވަނީ ވެފަ އެވެ.\nމި ދެތަރިން އަންނަނީ ކައިވެންޏަށް ވެސް ތައްޔާރުވަމުންނެވެ. ނަމަވެސް ކައިވެނިނުކޮށް މަޑު ޖައްސާލައިފައި ވަނީ މިހާރު ދުނިޔޭގައި ހަލުވިކަމާއެކު ފެތުރެމުންދާ ކޮވިޑްގެ ސަބަބުން ސިއްހީ ސަލާމަތްތެރިކަމަށް އިސްކަންދިނުމުގެ ގޮތުންނެވެ.\nދާދި ފަހުން އިންޑިޔާގެ މީޑިއާއަކަށް ދިން އިންޓަވިއުއެއްގައި ފަޒަލް ވަނީ އޭނާ ރިޗާއަށް ޕްރޮޕޯސްކުރި ގޮތުގެ ވާހަކަ ހިއްސާކޮށްފަ އެވެ. އެގޮތުން ފަޒަލް ބުނެފައިވަނީ އޭނާ ބޭނުންވީ ވަރަށް ތަފާތު ގޮތަކަށް ޕްރޮޕޯސް ކުރުމަށް ކަމަށެވެ. އެގޮތުން ތިން ދުވަހުގެ އޮފެއް ލިބުމުން އެ ދެ މީހުން ރާއްޖެ އައި ކަމަށާއި ފަޒަލް ނިންމައިގެން ހުރީ ރާއްޖެ އިން އެނބުރި ގޮސް ހެލިކޮޕްޓަރެއްގައި ވައިގެ ތެރޭގައި ރިޗާއަށް ކައިވެނި ހުށަހެޅުމަށެވެ.\nނަމަވެސް ރާއްޖެ އައިސް ރިޗާގެ އުފަން ދުވަހުގެ މުނާސަބާގައި އޭނާއަށް ހާއްސަކޮށް ސަޕްރައިޒެއްގެ ގޮތުގައި ރޭގަނޑުގެ ކެއުމެއް ފަޒަލް ދިނެވެ. އެގޮތުން އެ ކެއުން ރާވާފައި އޮތީ ކަނޑުމަތީގަ އެވެ. އެރޭ ރިޗާ އާއެކު އެ ކެއުމުގެ ތެރޭގައި ބައިވެރިވެ އުޅެނިކޮށް ހަމަ ކުއްލިއަކަށް ރިޗާއަށް ޕްރޮޕޯސްކުރަން ހިތަށްއެރި ކަމަށާއި އެހެންވެ ހަމަ އެވަގުތު އޭނާ ރިޗާއަށް ޕްރޮޕޯސްކުރީ ކަމަށް ފަޒަލް ވަނީ ބުނެފަ އެވެ.\nފަޒަލް އިތުރަށް ބުނެފައިވާ ގޮތުގައި ދުވަހަކު ވެސް އެކަހަލަ ގޮތަކަށް ޕްރޮޕޯސްކުރާނެ ކަމަށް އޭނާ ހިތަށް ނާރާ ކަމަށާއި އޭނާގެ ރަހްމަތްތެރިން ކައިރީ ވެސް އެކަހަލަ ކަންކަން އެގޮތަށް ވާނީ ފިލްމުތަކުގައި ކަމަށް ބުނެ އޭނާ އަކީ އެކަހަލަ ކަންކަމުގައި މަލާމާތްކޮށް ހެދި މީހެއް ކަމަށް ބުނެފައިވެ އެވެ.


Emme Meehehge Amalu Thakun Idhaaraa Thakuge Dhoadhiyaakan!\nއިސްލާމީ މަރުކަޒަށް ކުޑަކަމު ދިޔަ މީހާ\nތަންފީޒީ އިދާރާތަކުގެ ދޯދިޔާކަން އެންމެ މީހެއްގެ އަމަލުތަކުން!\n08 ނޮވެންބަރ 2021 - 07:26:12\nއިސްލާމީ މަރުކަޒުގައި ނަމާދު ކުރަމުންދިޔަ ވަގުތެއްގައި މީހަކު ވަދެ ގިބުލައަށް ވާގޮތަށް އިމާމު ކުރިމައްޗަށް ކުޑަކަމު ގޮސްފި އެވެ. މިދިޔަ މަހުގެ3ވަނަ ދުވަހުއެވެ.\nއިސްލާމިކް މިނިސްޓްރީން އޭރު ބުނީ އެމައްސަލަ ބަލަމުން އަންނަ ކަމަށެވެ. މިނިސްޓްރީގެ މުވައްޒަފުންވެސް އިސްލާމީ މަރުކަޒުގައި އެދުވަހު ހަރަކާތްތެރި ވިއެވެ.\nއޭނާ އެކަން ކޮށްފައިވަނީ ނަމާދު ކުރަމުން ދިޔަ ދަނޑިވަޅެއްގައި ނަމާދު ކުރަން ތިބި ސަފު ފަޅާލުމަށް ފަހު އިމާމު މީހާ ހުންނަ ތަނާއި ހިސާބަށް ގޮސް ގިބުލައަށް ކަމަށާއި، އެކަން ކުރުމަށް ފަހު ވަގުތުން މިސްކިތުން އޭނާ ނިކުމެގެން ދިޔަ ކަމަށް ބުނީ އިސްލާމިކް މިނިސްޓްރީންނެވެ. އެތަނުގައި އެވަގުތު ތިބި މީހުންނާ ހަވާލާ ދީއެވެ.\nސައްތައިން ސައްތަ މުސްލިމް ގައުމެއްގައި މިއަށްވުރެ ބޮޑު ގޯހެއް ހެދޭނެ ހެއްޔެވެ؟\nނުރަނގަޅު ވަރަށް ގިނަ ކަންކަން ކުރަން މިސްކިތްތައް ބޭނުން ކުރެއެވެ. ދާދިފަހުން މަސްތުގެ ހާލަތުގައި ތިބެ ނިދައި އަދި އެހެނިހެން ކަންކަން ކުރާތީ މީހުން މިސްކިތަކުން ނެރެ ފުލުހުންނާވެސް ހަވާލު ކޮށްފައިވެއެވެ.\nއިސްލާ މަރުކަޒަށް ކުޑަކަމުދިޔަ މީހާ\nދެން އިވުނީ އެހެން ވާހަކައެކެވެ. އިސްލާމީ މަރުކަޒުގައި ނަމާދު ކުރަމުންދިޔަ ވަގުތެއްގައި މީހަކު ވަދެ ގިބުލައަށް ވާގޮތަށް އިމާމު ކުރިމައްޗަށް ކުޑަކަމު ދިޔައީ ނުކުޅެދުންތެރިކަން ހުންނަ މީހެއް ކަމަށް ފުލުހުން ބުނި ވާހަކައެވެ. ނުކުޅެދުންތެރިކަން ހުންނަމީހުން ގެންދާނެ ތަންތަން ސަރުކާރުން ހަދާފައި އެބަހުއްޓެވެ.\nމިކަމާއި ގުޅިގެން ދެން ފުލުހުން ބުނީ އާންމުކޮށް ފުލުހުން ބުނާ ވާހަކައެވެ. އެމައްސަލަ ބަލަމުންދާ ވާހަކައެވެ.\nރައިސް އޮފީސް ކުރިމައްޗަށާއި، މިސްކިތްތަކަށް އޭނާ ދިޔައީ ކުޑަކަމު ދަމުންނެވެ. ފުރަ މާލޭގައެވެ. ހުރިހާ މުއައްސަސާ ތަކެއް ހަމައަށް ހުއްޓައެވެ. އެހެންނަމަވެސް އޭނާ ބެދޭ މަޅިއެއް މިފަހަރު ނުފެނުނީ މުއައްސަސާ ތަކަށެވެ. މަޅިގައި ބެދުނީ މުއައްސަސާތަކެވެ. އޭނާ ވީ މިނިވަނެވެ.\nއެހެން ނަމަވެސް އޭނާގެ ސަބަބުން މުޖުތަަމައުއަށް ނުރައްކަލެއް ކުރިމަތި ވެދާނެތީ، ޝަރުތު ތަކާ އެކު ވެސް އޭނާ ބަންދުން ދޫނުކުރަން ވެސް ނިންމިއެވެ.\nއޭނާގެ ބަންދުގެ މުއްދަތު އިތުރު ކުރަން ކްރިމިނަލް ކޯޓުގައި ބޭއްވި އަޑުއެހުމުގައި ފުލުހުން ބުނީ އޭނާ ދޫކޮށްލައިފި ނަމަ މުޖުތަމައުއަށް ނުރައްކަލެއް އޮވެދާނެ ކަމަށް ބެލެވޭ ކަމަށާއި، މުޖުތަމައުގެ ފަރާތުން އޭނާއަށް ވެސް ނުރައްކަލެއް ކުރިމަތިވެދާނެ ކަމަށެވެ. އޭގެ އިތުރުން، އޭނާގެ ނަފްސާނީ ބައްޔެއް ހުރިތޯ ބެލުމުގެ މަސައްކަތް ވެސް ކުރަމުން އަންނައިރު، އޭނާގެ އާއިލާގެ ފަރާތުން ވެސް އޭނާއަށް އެއްބާރުލުން ދޭން ބޭނުން ނުވާ ކަމަށް ފުލުހުން ކޯޓުގައި ބުންޏެވެ. އެހެންކަމުން ޝަރުތު ކޮށްފައި ވެސް އޭނާ ދޫކޮށްލަން ފުލުހުން ވަނީ ކޯޓުގައި ދެކޮޅު ހަދާފައެވެ.\nއެހެންވެ ގާޒީ ހަސަން ސައީދު ނިންމެވީ އޭނާ އިތުރު 10 ދުވަހަށް ބަންދު ކުރުމަށެވެ.\nއެހެން ނަމަވެސް ހައްޔަރުކޮށްފައި ހުރި މީހާގެ މައްޗަށް ދައުވާކުރަން ފީޖީ އޮފީހަށް ފޮނުވުމަށް ފަހު އޭނާވަނީ ބަންދުން ދޫކޮށްލައިފަ އެވެ. އޭނާ ދޫކޮށްލީ އޮކްޓޫބަރު 24 ގައެވެ. އޭނާ ދޫކޮށްލާފައިވާއިރު މިދިޔަ މަަހުގެ 11 ވަނަ ދުވަހު އޭނާގެ ބަންދުގެ މުއްދަތު އިތުރު ކުރަން ކްރިމިނަލް ކޯޓަށް ހާޒިރުކުރުމުން އޭނާގެ ބަންދަށް 10 ދުވަސް ޖެހިއެވެ. ފުލުހުން އެދިގެންނެވެ.\nނޫސްތަކުން ރިޕޯޓުކޮށްފައިވާ ގޮތުގައި އެދުވަހުގެ އަޑުއެހުމުގައި ފުލުހުން ވަނީ އޭނާ ދޫކޮށްލައިފި ނަމަ މުޖުތަމައުއަށް ނުރައްކަލެއް އޮވެދާނެ ކަމަށް ބެލެވޭ ކަމަށާއި، މުޖުތަމައުގެ ފަރާތުން އޭނާއަށް ވެސް ނުރައްކަލެއް ކުރިމަތިވެދާނެތީ ޝަރުތަކާއިއެކުވެސް ބަންދުން ދޫނުކުރުމަށް އެދިފައެވެ. އޭގެ އިތުރުން، އޭނާގެ ނަފްސާނީ ބައްޔެއް ހުރިތޯ ބެލުމުގެ މަސައްކަތް ވެސް ކުރަމުން އަންނައިރު، އޭނާގެ އާއިލާގެ ފަރާތުން ވެސް އޭނާއަށް އެއްބާރުލުން ދޭން ބޭނުން ނުވާ ކަމަށް ފުލުހުން އެދުވަހު ބުނެފައިވާކަމަށް ރިޕޯޓު ކޮށްފައިވެއެވެ.\nއެހެންކަމުން ޝަރުތުކޮށްފައި ވެސް އޭނާ ދޫކޮށްލަން ފުލުހުން އޭރު ދެކޮޅު ހެދިއެވެ. އޭނާގެ ބަންދަށް 10 ދުވަސް އެދުވަހު ޖެހީ އެހެންވެގެންނެވެ.\nނަމަވެސް ފުލުހުން ފަހުން ސީއެންއެމްއަށް ބުނީ އެކަހަލަ އެއްވެސް ވާހަކައެއް ކޯޓުގައި ފުލުހުން ބުނެފައި ނުވާނެ ކަމަށެވެ. އަދި އެމީހާއަކީ ނުރައްކަލެއް އޮތް މީހެއް ކަމަށްވެސް ބުނެފައި ނުވާނެ ކަމަށް ފުލުހުން ބުނެފައި ވެއެވެ. އެމީހާގެ މައްސަލަ ފެންމަތިވުމުން ފުލުހުން އެންމެ ފުރަތަމަ ބުނެފައިވަނީ އެއީ ނުކުޅެދުންތެރިކަން ހުންނަ މީހެއް ކަމަށެވެ.\nއެކަމާއި ގުޅޭގޮތުން ސުވާލުކުރުމުން ފުލުހުން ބުނީ އެކަމުގެ ތަފްސީލްތައް ސާފުކުރުމަށް ފަހު ހިއްސާކުރާނެ ކަމަށެވެ. ނަމަވެސް ފަހުން އެކަމާއި ގުޅޭގޮތުން ވަކި އެއްޗެއް ފުލުހުންގެ ފަރާތުން ބުނެފައެއް ނުވެއެވެ.\nމީގެ ދެތިން ދުވަސް ކުރިން ސޯޝަލް މީޑިއާގައި ދައުރުވަމުންދިޔަ ވީޑިއޯ އަކުން ފެނުނީ އަންހެނަކަށް ފުރައްސާރަ ކޮށްގެން ބަޔަކު އޭނާއަށް ނަސޭހަތްދޭ މަންޒަރެވެ. އިއްޔެ އިވުނީ އަނެއްކާވެސް މުޅިން އެހެން އަޑެކެވެ. ހަތިމަށް ކުޅު ޖެހި ވާހަކައެވެ. މާލޭ މަސްޖިދުލް އިބްރާހީމް މިސްކިތަށް އަރައި ހަތިމަކަށް ކުޅު ޖެހި ވާހަކައެވެ.\nމީހަކު ބަންދުކޮށް އެމީހަކު ހުންނަންޖެހޭ މަގާމަކަށް ގެންދެވޭނީ ކިހާވަރަކަށް މުޖުތަމައުއަށް ގެއްލުން ލިބުނީމަ ހެއްޔެވެ؟ ކުށްވެރިން އެކިއެކި ލޫޕްހޯލްތަކުން, ނުވަތަ ނުފޫޒުން ސަލާމަތްވަމުންދާ މަންޒަރަކީ ދުވަހުން ދުވަހަށް ތަކުރާރު ވަމުންދާ މަންޒަރެކެވެ. އެންމެ މީހަކު ހަރަކާތްތެރިވާ މަންޒަރު ބަލާލިޔަސް ދައުލަތުގެ މުއައްސަސާ ތަކުގެ ހަރަކާތްތެރިކަން ފެނެއެވެ.\nޕޮލިސްޕޮލިސް ކޮމިޝަނަރުޖެންޑާ މިނިސްޓްރީޖެންޑާ، ސޯޝަލް ސާވިސް މިނިސްޓްރީގެ ދާއިރާއިސްލާމިކް މިނިސްޓްރީއިސްލާމިކް މިނިސްޓަރުއިސްލާމިކް މިނިސްޓަރު ޒާހިރުހެލްތު މިނިސްޓްރީހެލްތު މިނިސްޓްރީގެ ދާއިރާ\nއީދު ވާނީ ހޯމަ ދުވަހަށް، މާދަމާއަކީ ރޯދަމަހުގެ ފަހުދުވަސް!\nޑިސްއެބިލިޓީ މެނޭޖްމަންޓް ސެންޓަރެއް ގާއިމް ކުރަނީ


Tech brand thakuge nan thi kiyanee rangalhah tha?\nސެމްސަންގެެއް ނޫން، ހުވާވޭ އެއް ނޫން: ސަމްސޮން އަދި ވާވޭ\nޔޫރަޕްގެ އެކި ބްރޭންޑްތަކަށް އަހަރެމެން ފަރިތަވެފައި ތިބުމަށް ފަހު އޭޝިއާ ސަރަހައްދުގެ ބްރޭންޑްތަކަށް ވެސް މި ވަނީ ލޯ ހުޅުވެން ފަށައިފަ އެވެ. "ފޭކް ޗައިނާ"އޭ ކިޔަމުން ގޮސް މިހާރު މިއޮތީ ޗައިނާގެ ބައެއް ބްރޭންޑްތަކުގެ ވަރުގަދަކަން ހިތާ ދެކޮޅަށް ނަމަވެސް ގަބޫލުކުރަން ޖެހިފަ އެވެ. ހުޅަނގުގެ އުފެއްދުންތައް މާމޮޅު ކަމަށް ހަދައިގެން ޕްރޮމޯޓްކުރާ ހުޅަނގުގެ މީޑިއާތަކަށް ވެސް މިހާރު މި ވަނީ އޭޝިއާގެ ޓެކްނޮލޮޖީގެ ވަރުގަދަކަން ބަލައިގަންނަން ޖެހިފަ އެވެ. އެކަމަކު ޓެކް ބްރޭންޑްތަކުގެ ނަންތައް ކިޔުން މި ވަނީ އުނދަގުލަކަށް ވެފަ އެވެ.\nނަމެއް ކިޔާއިރު އެ ބައެއްގެ މާދަރީ މަހުން އެ ނަމެއް ކިޔޭ އެންމެ ރީތި އަދި ދުލަށް ފަސޭހަ ގޮތަކަށް ބައްޓަންވެގެންދެ އެވެ. ދެކުނު ކޮރެއާގެ މި ބްރޭންޑުގެ ނަމަށް ވެސް ވެފައި ވަނީ އެހެންނެވެ. އެއީ މައްސަލައެއް ނޫނެވެ. ގިނަ ބަޔަކު މި ކިޔަނީ "ސެމްސަންގް" އެވެ. އެކަމަކު މިއީ "ސަމްސޮންގް" އެވެ. ގާފުގެ ސުކުން އެހާ ބާރަށް ނުކިޔައްޗެވެ. އެކަމަކު މިއަދު މިއީ އެންމެ ގިނަ މީހުން ބޭނުންކުރާ މޯބައިލް ފޯނު ބްރޭންޑަށް ވުމުން އެ އެންމެން ފަރިތަވެފައިވާ ގޮތަށް "ސެމްސަންގް" ނޫން ގޮތަކަށް ދެން މި ނަން ކިޔަން ޖެހޭނެ ކަމަކަށް ނުފެނެ އެވެ.\nމިއީ ވެސް ނިކަން ބާރަށް ޓެކް ދުނިޔޭގައި ވަކި ހިއްޕަމުން މައްޗަށް އަރަމުން އަންނަ ޗައިނާގެ ކުންފުންޏެެކެވެ. މިހާރު މިއީ ތިން ވަނަ އަށް އެންމެ ގިނައިން މޯބައިލް ފޯނު އުފައްދާ ކުންފުންޏެވެ. މި ކުންފުނީގެ ނަން ކިޔާނީ ކިހިނެއް ހެއްޔެވެ؟ އަހަރެމެންގެ ތެރެއިން ގިނަ މީހުން މި ނަން ކިޔާތީ އިވެނީ "ޒިއޯމީ" ކަމަށެވެ. އެކަމަކު އެގޮތް ނުބައެވެ.\nމިނަން އެމެރިކާ މީހުންނަށް ފުރަތަމަ އަޑު އިވުނީ ގޫގުލްގެ އެންޑްރޮއިޑް ޑިވިޝަންގެ ނައިބު ރައީސްކަމުގައި ހުރި ބްރެޒިލްގެ ކޮމްޕިއުޓަ ސައިންޓިސްޓެއް ކަމަށްވާ ހިއުގޯ ބާރާ އިސްތިއުފާ ދިނުމަށް ފަހު އެހެން ކުންފުންޏަކާ ގުޅުމުންނެވެ. ބާރާ ގުޅުނު ކުންފުނީގެ ނަން އެމެރިކާގެ މީޑިއާ އިން އެކި ގޮތަށް ކިޔަމުން ދަނިކޮށް އެ މައްސަލަ ހައްލުކޮށްދިނީ އޭނާ އެވެ. އޭނާ ބުނާ ގޮތުން މި ނަން އެންމެ ފަސޭހައިން ކިޔޭނީ "ޝޯ މީ" ކިޔާ ގޮތަށް ކިޔައިގެންނެވެ. އެކަމަކު ފުރިހަމަ ގޮތަކީ "ޝިއޯމީ" އެވެ.\nމި ބްރޭންޑް އަހަރެމެންގެ ތެރޭގައި ވަރަށް ގިނަވެއްޖެ އެވެ. މީގެ ލެޕްޓޮޕް ވަރަށް މަގުބޫލެވެ. ފޯނު ވެސް އަގުހެޔޮ ވެފައި ރަނގަޅެވެ. މި ބްރޭންޑުގެ ނަމަކަށް އަހަރެމެންގެ ތެރޭގައި ހަރުލާފައި މި ވަނީ "އަސޫސް" އެވެ. އެކަމަކު މި ކުންފުނިން ވެސް ވަނީ ކުންފުނީގެ ނަން ނުބައިކޮށް ކިޔާ މީހުން ގިނަކަމުން އެ ނަން ދަސްކޮށްދޭން އިސްތިހާރުތައް ވެސް ހަދައިފަ އެވެ. އެ އިސްތިހާރުތައް ބުނާ ގޮތުން ނަމަ ރަނގަޅު ގޮތަކީ "އެސޫސް" އެވެ.\nމޯބައިލް ފޯނުގެ ދުނިޔޭގައި ރަސްކަން ކުރަމުން ދިޔަ މި ކުންފުނި ނިކަމެތިވެގެން ދިއުމުގެ ކުރިން އެންމެންގެ ސިކުނޑީގައި ވަނީ ނަން ހަރުލައްވައިފަ އެވެ. އަމިއްލަ ޓެކްނޮލޮޖީގައި ބައްދައިގެން، ގޮތް ދޫނުކުރަން ތިއްބާ މަގާމު ގެއްލުނު ކުންފުނި ވިސްނުން ބަދަލުކޮށް އެނބުރި އަންނަން މަސައްކަތް ފަށައިފި އެވެ. މި ކުންފުނީގެ ނަން ކިޔުމުގައި މާބޮޑު މައްސަލައެއް ނޫޅޭކަންނޭނގެ އެވެ. އަހަރެމެން ގިނައިން މި ކިޔަނީ "ނޮކިޔާ" އެވެ. އެކަމަކު އެންމެ ރަނގަޅު ގޮތަކީ "ނޯކިޔާ" އެވެ.


buruniyaz: ރީތި އަންހެނެއްގެ ސިފަތަކަކީ ކޮބައިބާ؟\nޚާއްޞަކޮށް އަންހެނެއްގެ ރީތިކަމާ މެދުގައެވެ. ޔޫނާނީ ފަލްސަފާ ވެރިއަކު ވިދާޅުވާ ގޮތުގައި ތިން ސިފައެއް ޖަމާވެގެން ނޫނީ ރީތި އަންހެނެއްކަމުގައި ނުބެލެވޭނެއެވެ. އެތިން ސިފައަކީ:\n(3) ތިންވަނަ ސިފައަކީ، ދިގު ހަށިގަނޑެއްގެ ވެރިއަކަށް ވުމެވެ. އަދި ބޮލުގެ އިސްގަނޑު ދިގުވެ، ބޮޑުވުމެވެ. ތިމާގެ ދިގުމިނާ އެއްވަރަކަށް ދެއަތުގެ ދިގުމިންވަރު ހަމަހަމަވުމެވެ........\n(ރ) ރީތިވުމަކީ އިސްލާމް ދީން ވެސް އެކަމަށް ބާރުއަޅާފައިވާ ކަމެކެވެ. އެކަމަށް ތަރުހީބުދޭ ސިފައެކެވެ. ކީރިތި ޤުރުއާނުގައި މާތް ﷲ ވަޙީކުރަށްވާފައި ވެއެވެ. يَا بَنِي آدَمَ خُذُوا زِينَتَكُمْ عِنْدَ كُلِّ مَسْجِدٍ وَكُلُوا وَاشْرَبُوا وَلاَ تُسْرِفُوا إِنَّهُ لاَ يُحِبُّ الْمُسْرِفِينَ (الأعراف: 31) މާނައީ: އޭ އާދަމުގެ ދަރީންނޭވެ! ތިޔަބައިމީހުންނަށް ޒީނަތެއްގެ ގޮތުގައި ﷲ ލައްވާފައިވާ ހެދުމުގައި، ޒީނަތްތެރިވެތިބެ ނަމާދުކޮށް އުޅޭށެވެ! އަދި ޙަލާލު ތަކެތީން ކައިބޮއި ހަދާށެވެ! އެކަންކަމުގައި އިސްރާފު ނުކުރާށެވެ! އެހެނީ އިސްރާފުކުރާ މީހުންދެކެ ﷲ ލޯބިވެ ވޮޑި ނުގަންނަވައެވެ. މިއެވެ. އަދިވެސް އެއިލާހު ވަޙީކުރަށްވާފައި ވެއެވެ. قُلْ مَنْ حَرَّمَ زِينَةَ اللَّهِ الَّتِي أَخْرَجَ لِعِبَادِهِ وَالطَّيِّبَاتِ مِنَ الرِّزْقِ (الأعراف: 32) މާނައީ: މާތް ﷲ އެއިލާހުގެ އަޅުތަކުންނަށް ޒީނަތެއްގެ ގޮތުގައި ދެއްވާފައިވާ ހެދުމާއި، ޙަލާލުކޮށް ދެއްވާފައިވާ ރޯދި، ޙަރާމްކުރުމުގެ ޙައްޤުދިނީ ކާކުހެއްޔެވެ؟ މިއެވެ. ލޮބުވެތި ރަސޫލާގެ ޙަދީޘުފުޅެއްގައި މިފަދައިން އައިސްފައި ވެއެވެ. "މާތް ﷲއަކީ ބޮޑަށް ރިވެތިވޮޑިގެންވާ ފަރާތެވެ. ރީތިއްޗަށާއި ރިވެތިކަމަށް އެއިލާހު ލޮބުވެތިވެ ވޮޑިގަންނަވައެވެ." މިއެވެ.\n(ބ) އަންހެނާވެސް އަދި ފިރިހެނާވެސް ރީތިވެ ޒީނަތްތެރިވުމަކީ ނެތްކަމެއްނޫނެވެ. އަދި ދީން މަނާކުރާ ކަމެއްވެސް ނޫނެވެ. އާދެ، ދީން އެކަމަށް ބާރުއަޅާ ކަމެކެވެ. ޚާއްޞަކޮށް އަންހެނާއަކީ ޒީނަތެއްކަމުގައިވާތީ އެޒީނަތް، ޒީނަތެއްގެ ގޮތުގައި ދަމަހައްޓަންޖެހެއެވެ. މާތް ﷲ އައްނޫރު ސޫރަތުގައި ބުރުގާގެ އާޔަތުގައި އަންހެނާގެ ޒީނަތުގެ ވާހަކަ ތަކުރާރުކޮށް ބަޔާންކޮށްފައި ވެއެވެ. އެއާޔަތް ނިންމާލައްވަމުން މިފަދައިން އަންގަވާފައި ވެއެވެ. وَلاَ يَضْرِبْنَ بِأَرْجُلِهِنَّ لِيُعْلَمِ مَا يُخْفِينَ مِنْ زِينَتِهِنَّ މާނައީ: އެކަނބަލުންގެ ޒީނަތުގެ ތެރެއިން ހިލޭ ފިރިހެނުންގެ ކުރިމަތީގައި ފޮރުވަން ވާޖިބުވާ ތަނެއް ފާޅުވެދާފަދަ ގޮތަކަށް، އެބައިމީހުންގެ ތެރޭގައި އެކަނބަލުން ހިނގައިބިނގައި ނުހަދާށެވެ. މިއެވެ.\nPosted by buruniyaz.com at 2:11 AM


Umurun 50 aharugai Janet Jackson manma akah vejje | Mihaaru\nޖެނެޓް ޖެކްސަން ފިރިމީހާއާ އެކު: ދެ މީހުންނަށް ވަނީ އަލަތު ދަރިއަކު ލިބިފައި.\nއުމުރުން 50 އަހަރުގައި ޖެނެޓް ޖެކްސަން މަންމައަކަށް ވެއްޖެ\n05 ޖެނުއަރީ 2017 - 06:33 1 comment\nޕޮޕް ލަވައިގެ ރަސްގެފާނު މައިކަލް ޖެކްސަންގެ ކޮއްކޮ އަދި މަޝްހޫރު ލަވަ ކިޔުންތެރިޔާ ޖެނެޓް ޖެކްސަނަށް އުމުރުން 50 އަހަރުގައި ފުރަތަމަ ދަރިފުޅު ލިބިއްޖެ އެވެ.\nޖެނެޓް ވިހެއީ އަންގާރަ ދުވަހު އެވެ. މިކަމާ ބެހޭ ގޮތުން މާ ބޮޑު ތަފުސީލަކަށް ނުގޮސް އާއިލާ އިން ނެރުނު ބަޔާނެއްގައި ބުނީ ޖެނެޓްގެ ދަރިފުޅުގެ ނަމަކީ އެއިއްސާ އަލް މައްނާ ކަމަށާއި ދެމައިންގެ ހާލު ވެސް ރަނގަޅު ކަމަށެވެ.\nއޭނާ ވިހޭ ހަބަރަކާ އެކު ފޭނުން ވަނީ ޓްވިޓާގައި ތަހުނިޔާގެ މެސެޖްތައް ވެސް ފޮނުވަން ފަށައިފަ އެވެ.\nފޭނަކު ފޮނުވި މެސެޖެއްގައި ބުނީ އުމުރުން 50 އަހަރުގައި ވެސް ދަރިއަކު ލިބިދާނެކަން ޖެނެޓް ސާބިތުކޮށް ދީފި ކަމަށާއި މި އުފަލުގައި ބައިވެރިވާ ކަމަށެވެ.\nޖެނެޓް ކައިވެނިކޮށްގެން އުޅެނީ ގަތަރުގެ އަލް މައްނާ ގްރޫޕްގެ ހިއްސާދާރުންގެ ތެރޭގައި ހިމެނޭ މަހުޖަނު ވިސާމް އަލް މައްނާއާ އެވެ. އެ ދެ މީހުން ކައިވެނި ކުރީ 2012 ގަ އެވެ. މި ކައިވެންޏަށް ފަހު ޖެނެޓް އިސްލާމް ވެފައިވާ ކަމުގެ އަޑުތަކެއް ވެސް ވަނީ ފެތުރިފަ އެވެ.\nމިހާތަނަށް 11 އަލްބަމެއް ނެރެ އަށް ފިލްމް ކުޅެފައިވާ ޖެނެޓް މީގެ ކުރިން ވެސް ވަނީ ދެ ކައިވެންޏެއްކޮށްފަ އެވެ. އެކަމަކު އެއިން ކައިވެންޏަކަށް ދަރިއަކު ނުލިބެ އެވެ.\nޖެނެޓަކީ މަޝްހޫރު ލެޖެންޑުންތަކެއް ތިބި ޖެކްސަން އާއިލާގެ އެންމެ ހަގު މެމްބަރެވެ. އޭނާ އެންމެ ފަހު ނެރުނު އަލްބަކީ 2015 ގައި ނެރުނު "އަލްބްރޭކަބަލް" އެވެ. ޖެނެޓް ކުޅުނު ފިލްމުތަކުގެ ތެރޭގައި "ނަޓީ ޕްރޮފެސާ 2" އަދި "ޕޮއެޓިކް ޖަސްޓިސް" ފާހަގަކޮށްލެވެ އެވެ.


MACL ah CEO eh hoadhan furathama faharah iulaan koffi | Mihaaru\nއެމްއޭސީއެލްއަށް ސީއީއޯއެއް ހޯދަން ފުރަތަމަ ފަހަރަށް އިއުލާންކޮށްފި\nއެމްއޭސީއެލް އިން ހިންގާ ވެލާނާ އިންޓަނޭޝަނަލް އެއާޕޯޓް\n30 ޖެނުއަރީ 2020 - 10:06\nMACL gai Managing Directoraku nethi ahareh!\nވައިގެ ދަތުރުފަތުރު އެމްއޭސީއެލް ސަރަހައްދީ އެއާޕޯޓްތައް ވެލާނާ އިންޓަނޭޝަނަލް އެއާޕޯޓް\n52 ކޮމެންޓް, 44 ރިއެކްޝަންސް\nޢެމްޓީސީސީގެ ޕްރޮކިއުމަންޓަށްވެސް ގާތްމީހަކުގެނައުމުގެ މަސައްކަތް ޒީރޯ ޓޮލަރަންސް އާއެކު ބާރަށް ކުރިއަށް.\nކުންފުންޏަށް ވާނެ ހާ އެއްޗެއްވީމަ ތަ ސީއޯ ހޯދަށް ޖެހެނި.\n"ސަރުކާރުތަކާއި ބައިނަލް އަގުވާމީ ޖަމާއަތްތައް އަދި މުޖުމައާ އެއްފަހަރާ މުއާމަލާތްކުރުމުގެ ގާބިލުކަން." މީ ހާދަ ފައްކާ ޝަރުޠެކޭ. މި ޝަރުޠު ފުރިހަމަވާނެ މީހަކަށް މުޅި ދުނިޔެއިންވެސް ފެންނަނީ އެމެރިކާގެ ޕްރެޒިޑެންޓް މިސްޓަރ ޓްރަމްޕް ކަމަށް މަށަށް ހީވަނީ. ފަހަރުގައި 1 ޝަރުޠު ފުރިހަމަ ނުވެގެން އޭނާއަށްވެސް ވަޒީފާއަށް ކުރިމަތިލުމުގެ ފުރުޞަތު ގެއްލުން އެކަށީގެންވޭ. އެއީ "އޭވިއޭޝަން ދާއިރާގައި މަދުވެގެން 15 އަހަރު ހޭދަކޮށްފައިވުން"މެވެ.\nޔޫރަޕްގެ ތަޖްރިބާކާރު މީހަކު ގެނައުން ވަރަށް މުހިއްމު. ބީއެމްއެލްގެ ތަޖްރިބާއަށް ބަލާއިރުވެސް މިކަމަށް ބާރުލިބޭ.\nއެންޑްރޫ ހުރީ ބީއެމްއެލް މެދުވރިކޮށް ޖރީމާ ހިންގައި ދީފައި. އެމްއޭސީއެލް ހިންގޭނެ ދިވެހިން ތިބޭނެ\nމޫސާ ސޯލިހުގެ ބޮލަށް އެރިގެން އުޅޭ އެކަޑަމިކް އެއްވެސް ތައުލީމެއް ނެތް ކާގޯ އަމްޖޭ ފުރަތަމަ ތިތަނުން ބޭރުކުރަންވީ. ޑިގްރީ އާއި މާސްޓާރސް ޑިގްރީ ހަދައިގެން ތިބި މީހުން ޓުރެއިނިންތަކަށް ފޮނުވަން ހުއްދަދޭ ކޮމެޓީގައި މިހުންނަނީ ކާގޯ އަމްޖޭ ބަހައްޓާފަ. ކީކޭ ދެން ބުނާނީ. މީނަޔާ އެކީ ބިލިއާޑު ކުޅޭ ކާގޯ މީހުން ރާއްޖޭން ބޭރުގަ ޓުރެއިނިން ހަދާލަ ހަދާލާ.\nވަރަށްބޮޑަށް ޤަބޫލުކުރެވޭގޮތުން ތިމީހާ މިހާރު ހުންނާނީ ދޮންވެ ފައްކާކޮށްގެން ގެނެސް އެމީހުންގެ ކޮންމެވެސް ރިސޯޓެއްގެ ކޮޓަރީގައި ބަހައްޓާފަ. # ތިއީ ހަމަ ބެންކް އޮފް މޯލްޑިވްސްއަށް ވެސް ގެންނަފަދަ "ބުދެއް" ނުވަތަ އަމިއްލަ އިޙްތިޔާރެއްނެތް އޭނާގެ ދަށުންތިބޭ ބަޔަކު ބުނާގޮތަކަށް ކަންކުރާން "ނަމެއްގައި ހުންނަ ޕަޕެޓެއްފަދަ" ސީއީއޯއެއް. # މިފަދަ މަޤާމްތައް އިއުލާން ކުރަނީވެސް ދިވެއްސަކަށް ކުރިމަތިނުލެވޭނެ ޝަރުތުތައް ހިމަނައިގެން.\nމިހާރުގެ އެކްޓިންސީއީއޯ ރައީސްއާ އާއިލީގުޅުން އޮންނާތީ ކަންކަމާޒާތީވަނީ. މަސައްކަތްނުކުރާ ދެބައޮޑުވާ މީހުންނަށް ތަންތަނުގެ ވެރިކަންދެނީ، ސަރުކާރާދެކޮޅަށް ކެންޕޭން ލީޑުކުރިނަމަވެސް. މަގާމާއި، ޕާފޯމަންސް އަދި ތައުލީމީ މީހުން ކޮށްދޭ މަސައްކަތުގެ އަގަށްވުރެ ވާހަކަ ހަދައިގެން އުފުލާމީހުން ކުންފުނިތަކަށް ރަނގަޅީ. މީއިސްލާހީ ސަރުކާރޯ! ޕާޓީއާ، މަސްލަހަތާ، ޕާފޯމަންސައްވުރެ ރަންގަޅީ މަސައްކަތްނުކޮއް އަނގައިން ހިފަހައްޓާ މީހުން. ގާބިލްނޫން އާއިލީ ވެރިއެއް.\nހިޔެއްނުވޭ މޫސާ ސޯލިހް އާ އޭނަގެ އަންހެނުން ތިތާ ތިބިހާދުވަހަކު އަލަށް އަންނަ ސީއީއޯއަށް ހަމަނޭވާ ލާނެ ފުރުސަތު ދޭނެހެނެއްވެސް މުޅިތަށް ހަލާކްކޮއްފި އެދެމީހުން އޑޕ ވެރިކަމަށް އާފަހުން\nތިޔަތަނައް ލަންވަނީ ގަސިމާ ޗަންޕާގެ ސަންސިޔާމު ކޮލިބެ ވަހިއްދީނު ފަދަ މީހުންގެ ބަސްއަހާ ބަޔަކު އެރުން އަދިވެސް ރައްޔިތުން މިހަރައްވުރެ ފަހަތައްދަނީ މިއޮތީވާ ސަރުކާރެއް ކުޅުދުއްފުށި އެއާޕޮޓު އަހަރުވީއިރު ފުރިހަމަ އޮޕަރޭޝަނައް ނުގެނެވުނުބައެއް ދެންކޮންކަމެއްވަނީ


Greater Male' sarahahdhuge Current Yageen kuran STELCO in muhinmu fiyavalheh!\nގްރޭޓާ މާލޭ ސަރަހައްދުގެ ކަރަންޓު ޔަގީންކުރަން ސްޓެލްކޯ އިން މުހިއްމު ފިޔަވަޅެއް!\n10 ސެޕްޓެމްބަރ 2020 - 10:42:46\nމާލޭގެ އާބާދީ ދުވަހެއް ދުވަހަކަށް އިތުރުވެ، އިންތިހާ އަށް ތޮއް ޖެހިއްޖެ އެވެ. މީހުން ގިނަ ވަމުން އަންނަ ވަރަކަށް ހިދުމަތްތަކުގެ ޑިމާންޑް އިތުރުވުމަކީ ދުނިޔޭގެ އާދަ އެވެ. އެގޮތުން މާލޭގައި ކަރަންޓް ބޭނުން ކުރާ މިންވަރު ކޮންމެ އަހަރު ވެސް މި އަންނަނީ އިތުރުވަމުންނެވެ. އަދި އެއާއި އެކު މާލޭން ކަރަންޓް ކެނޑުމުގެ މައްސަލަތައް ވެސް އިތުރުވެއްޖެ އެވެ. ކަރަންޓް އަނބުރާ އަންނަން ގިނަ އިރުތަކެއް ވެސް ބައެއް ފަހަރަށް ހޭދަ ވެއެވެ. ދައްކަން މި އުޅެނީ މި މައްސަލަތަކުގެ ހައްލުގެ ވާހަ އެވެ؛ ސްޓެލްކޯ އިން މާލެ އާއި ހުޅުލެ އަދި ހުޅުމާލެ ކަރަންޓް ވިއުގައަކުން ގުޅާލުމަށް ފަށާފައިވާ "ގްރޭޓާ މާލޭ އިންޓަކަނެކްޝަން ގްރިޑް ޕްރޮޖެކްޓް"ގެ ވާހަކަ އެވެ.\nމާލޭން ކަރަންޓް ކެނޑުމުގެ މައްސަލަތައް ހައްލު ކުރުމަށް ސްޓެލްކޯ އިން ވަނީ އެތައް ޖަނަރޭޓަރުތަކެއް ބަހައްޓާފަ އެވެ. އެގޮތުން ސްޓެލްކޯގެ މާލޭ ބިމުގައި އިތުރު ޖަނަރޭޓަރެއް ބަހައްޓާނެ ޖާގަ ވެސް މިހާރު ނެތެވެ. އެތަން އޮތީ ފުރި ބާރުވެފަ އެވެ. އެހެންކަމުން ކައިރި ރަށެއްގައި އިންޖީނުގެ އެއް ހަދައި، ކަނޑު އަޑިން ކޭބަލް އަޅައިގެން މާލެ އަށް ކަރަންޓް ފޮނުވުމަކީ ވަރަށް ކުރިން ފެށިގެން ސްޓެލްކޯ އިން ގެންގުޅުނު ވިސްނުމެކެވެ. އެކަމަށް ހެދި ދިރާސާތަކަށް ފަހު، ޕްރޮޖެކްޓްގެ މަސައްކަތް ބުރަ ވެފައި، އިންތިހާ އަށް އަގު ބޮޑުވުމުން ކުރިއަށް ނުގޮސް މަޑުޖެހުނީ އެވެ.\nއެކަމަކު ރައީސް ޔާމީނުގެ ސަރުކާރުން ސިނަމާލެ ބްރިޖް އަޅައި، މާލެ-ހުޅުލެ-ހުޅުމާލެ ގުޅާލުމާއި އެކު، ސްޓެލްކޯ އަށް އެ ޕްރޮޖެކްޓް ކުރިއަށް ގެންދިއުމަށް ދޮރު ހުޅުވިގެން ދިޔައީ އެވެ. އަދި 2016 ވަނަ އަހަރުގެ ޖުލައި 31 ވަނަ ދުވަހު، ޗައިނާގެ ޑޮންފަންގް އާ ހަވާލުކޮށްގެން އެ މަސައްކަތް ފެށިގެން ދިޔަ އެވެ. ބްރިޖަކީ ރާއްޖޭގައި މިހާތަނަށް ހިންގުނު އުމްރާނީ ތަރައްގީގެ އެންމެ ބޮޑު ޕްރޮޖެކްޓަށް ވާއިރު، ސްޓެލްކޯ އިން ފަށާފައިވާ ފިފްތު ޕަވާ ޕްރޮޖެކްޓަކީ ރާއްޖޭގައި ހިންގާ ހަކަތައިގެ އެންމެ ބިޔަ ޕްރޮޖެކްޓެވެ.\nމިހާރު މަސައްކަތް ފެށިގެން ބާރަށް ކުރިއަށް ދާ އެ ޕްރޮޖެކްޓުގެ ތެރެއިން މާލެ އާއި ހުޅުލެ އަދި ހުޅުމާލޭގެ ކަރަންޓް ވިއުގަ ގުޅުވާލަން އަޅާ ކޭބަލަކީ 100 މެގަވޯޓްގެ ކަރަންޓް ޓްރާންސްފާ ކުރެވޭ ވަރުގެ ކޭބަލް ކަމަށް ސްޓެލްކޯ އިން ބުނެ އެވެ. ސްޓެލްކޯގެ މެނޭޖިން ޑިރެކްޓަރު ހަސަން މުޣުނީ ވިދާޅުވީ ކޮވިޑް-19 އާ ގުޅިގެން އެ ޕްރޮޖެކްޓަށް ބޭނުންވާ ބައެއް ސާމާނު ގެންނަން ދަތިތަކެއް ކުރިމަތިވި ނަމަވެސް، މިހާރު ޓްރާންސްފޯމަރުތަކާއި ކޭބަލްތަކުގެ ބޮޑު ބައެއް ގެނެސްފައިވާ ކަމަށެވެ.\nރާއްޖެއަށް ގެނެސްފައިވާ ޓްރާންސްފޯމަރެއް--\nމުޣްނީ ވިދާޅުވީ މި ޕްރޮޖެކްޓްގެ ދަށުން މާލެ އާއި ހުޅުލެ އަދި ހުޅުމާލޭގައި ޖުމްލަ ހަ ޓްރާންސްފޯމަރު ބަހައްޓާނެ ކަމަށެވެ. އެއީ ކޮންމެ ރަށެއްގައި ދެ ޓްރާންސްފޯމަރެވެ. އަދި މިހާރު އެ ޓްރާންސްފޯމަރުތައް ބަހައްޓާ ސަރަހައްދުތައް ފާހަގަކޮށް، އެ އެއްޗެހި ބެހެއްޓުމަށް ތައްޔާރީތައް ފެށިގެން ކުރިއަށްދާ ކަން އޭނާ ފާހަގަ ކުރެއްވި އެވެ.\nމިއީ މީގެ ކުރިން ރާއްޖެ އަށް ގެނެސްފައިނުވާހާ ބޮޑެތި ޓްރާންސްފޯމަރުތަކެއް ކަމަށް މުޣްނީ ވިދާޅުވި އެވެ. އެހެންކަމުން އެ އެއްޗެހި ރާއްޖެ އަށް ގެނެސްފައިވަނީ އެކަމަށް ހާއްސަ އުޅަނދެއްގައި، އަދި އެ އެއްޗެހި އުފުލަން ހާއްސަ އުޅަނދަކާއި ވެސް އެކުގައި ކަމަށް ވެއެވެ. އޭގެ އިތުރުން ބްރިޖް ހައިވޭގެ ޕޭމަންޓްގައި މިހާރު ބަހައްޓާފައި އެ ހުރި ބިޔަ ނަރު ރޯލުތަކަކީ މި ޕްރޮޖެކްޓަށް ގެނެސްފައިވާ ސާމާނެވެ.\nއެ ޕްރޮޖްކްޓަށް ބޭނުންވާ ސާމާނު--\nމި ޕްރޮޖެކްޓްގައި 18 ކިލޯ މީޓަރުގެ ކޭބަލް އަޅާނެ އެވެ. އަދި މި ކޭބަލްތަކާއި އެކު ޒަމާނީ ފެންވަރުގައި މި ވިއުގަ އޮޕަރޭޓް ކުރެވޭ ގޮތަށް ވަރަށް ބޮޑަށް ސްޓެލްކޯ ކޮމްޕިއުޓަރައިޒް ވެސް ކުރެވޭނެ ކަމަށް އެ ކުންފުނިން ބުނެ އެވެ. އެހެންކަމުން ކަރަންޓް ކެނޑޭ ހިސާބުތަކަށް އަނބުރާ ކަރަންޓް ފޯރުކޮށްދިނުނަށް ނަގާ ވަގުތު އިންތިހާ އަށް ކުޑަ ކުރެވޭނެ އެވެ. އަދި މައްސަލަތައް ދިމާވާ ސަބަބު ދެނެގަނެވި، އެ ކަންކަން ހައްލު ކުރުމަށް ދާ ވަގުތުތައް ވެސް ކުޑަ ކުރެވޭނެ ކަމަށް އެ ކުންފުނިން ބުނެ އެވެ.\nމި ޕްރޮޖެކްޓްގެ މުގުލުގައި ވަނީ ހުޅުމާލޭގައި އަޅާފައިވާ ބޮޑު އިންޖީނުގެ އެވެ. އެގޮތުން އެ ތަނުން 50 މެގަވޯޓް އުފެއްދޭ އިރު، ހުޅުމާލެ އަށް މިހާރު ބޭނުން ވަނީ އޭގެ ތެރެއިން 15 މެގަވޯޓް ކަމަށް ވެއެވެ. އެހެންކަމުން މި ޕްރޮޖެކްޓް ނިމުމާއި އެކު އިތުރުވާ ބައި، ބޭނުންޖެހިފައިވާ މާލޭގެ ގްރިޑްތަކަށް ފޮނުވާލެވި، މާލޭގެ ޖަނަރޭޓަރު ތަކަށް މެދު ނުކެނޑި އެތައް އަހަރެއް ވަންދެން އަރަމުން އަންނަ ލޯޑަށް ހައްލު ހޯދޭނެ އެވެ.\nސްޓެލްކޯގެ އެމްޑީ، ޕްރޮޖެކްޓާ ގުޅޭ މައުލޫމާތު ނޫސްވެރިންނާ ހިއްސާކުރައްވާނީ--\nޖުމްލަ 44 މިލިޔަން ޑޮލަރު ހޭދަކޮށްގެން ކުރިއަށް ގެންދާ މި ބިޔަ ޕްރޮޖެކްޓް ނިންމުމަށް ހަމަޖެހިފައި އޮތީ އަންނަ ނޮވެމްބަރު މަހުގައި ކަމަށް ވީނަމަވެސް، ކޮވިޑް-19 ގެ ސަބަބުން ބައެއް ސާމާނު ގެނެވުން ލަސްވުމާއި ގުޅިގެން މިހާރު މި ޕްރޮޖެކްޓް ނިމޭނެ ކަމަށް ބެލެވެނީ އަންނަ އަހަރު ކުރީ ކޮޅު އެވެ.\nސްޓެލްކޯ އިން ފައި ވިއްދާފައި ވަނީ މާލެ، ވިލިމާލެ އަދި ތިލަފުށި ގުޅުވާލަން މި ސަރުކާރުން މަސައްކަތް ފަށާފައިވާ ބްރިޖް ޕްރޮޖެކްޓް ނިމުމާއި އެކު، އެ ސަރަހައްދުގެ ކަރަންޓް ވިއުގަ ވެސް މީގެ ތެރެއަށް ގުޅުވައިލުމަށެވެ. އެހެންކަމުން އެ ފޭސް ނިމުމާއި އެކު ހުޅުމާލެ، ހުޅުލެ، މާލެ، ވިލިމާލެ، ތިލަފުށި ކަރަންޓް ވިއުގަ އޮންނާނީ ގުޅިފަ އެވެ. އަދި އެއިން އެއްވެސް ސަރަހައްދަކުން ކަރަންޓް ކެނޑިއްޖެ ނަމަ، ކަރަންޓް ލިބޭ ސަރަހައްދަކުން، އެ ސަރަހައްދަކަށް ހިދު ކޮޅެއްގެ ތެރޭގައި ކަރަންޓް ފޮނުވުމުގެ ގާބިލުކަން ލިބިގެން ދާނެ އެވެ. މިއީ މާލޭ ސަރަހައްދަށް ކަރަންޓް ޔަގީންވެ ކަށަވަރުވެގެން ދާނެ ކަމެއްކަން ޔަގީނެވެ.\nސްޓެލްކޯ24 ގަޑީރުގެ ވިޔަފާރިވިޔަފާރި\nސްޓެލްކޯއެޕް މެދުވެރިކޮށް 1000 ރުފިޔާ ހޯދުމުގެ ފުރުސަތު!\nކަރަންޓު އެއްވިއުގައެއްގައި ގުޅާލުމުން ގޮންޖެހުން މަދުވާނެެ


Bainalagvaamee quran mubaaraathuge audition anna may mahu\nބައިނަލްއަޤްވާމީ ޤުރުއާން މުބާރާތުގެ އޮޑިޝަން އަންނަ މެއި މަހު\n11 މަސް, 1 ހަފްތާ,4ދުވަސް,3ގަޑި, 59 މިނެޓް, 11 ސިކުންތު ކުރިން 3600އަނާ އަހްމަދު\nރާއްޖޭގައި ބާއްވަން ނިންމާފައިވާ ބައިނަލްއަގުވާމީ ގުރުއާން މުބާރާތުގެ އޮޑިޝަން އަންނަ މެއި މަހުގެ ފުރަތަމަ ދުވަހު ބާއްވާނެ ކަމަށް އިސްލާމިކް މިނިސްޓަރ ޑރ. އަހުމަދު ބާގިރު ވިދާޅުވެއްޖެއެވެ.\nއެ މުބާރާތާއި ގުޅެގޮތުން ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން މިނިސްޓަރ ޒިޔާދު ވިދާޅުވީ ރާއްޖެއަކީ ސައްތައިން ސައްތަ މުސްލިމް ގައުމަކަށްވެފައި ބައިނަލްއަޤްވާމީ ގުރުއާން ކިޔެމުގެ މުބާރާތެއްގައި ބައިވެރިވުމުގެ ފުރުސަތު ލިބުމަކީ ވަރަށް ބޮޑު ޝަރަފެއް ކަމަށެވެ. އަދި މި މުބާރާތުގެ އިދާރީ މަސައްކަތްތަށް ވެސް މިހާރު ނިމިފައިވާ ކަމަށް މިނިސްޓަރ ވިދާޅުވިއެވެ.\nމިނިސްޓަރ ވިދާޅުވީ ރާއްޖެ ހިމެނޭ ގޮތަށް މި މުބާރާތުގައި ޖުމްލަ 11 ގައުމަކުން ބައިވެރިވާ ކަމަށެވެ. މުބާރާތް ކުރިއަށްދާނީ މެއި މަހުގެ 13 ވަނަ ދުވަހުން ފެށިގެން 16 ވަނަަ ދުވަހުގެ ނިޔަލަށެވެ.\nމި މުބާރާތުގައި ފަނޑިޔާރުންގެ ގޮތުގައި ހިމެނޭނީ ކަމުގެ ތަޖުރިބާ ލިބިފަިއވާ ފުންނާބު އުސް ބޭފުޅުންނެވެ. އޭގެ ތެރޭގައި ސޫދާން މިސްރު އަދި ޕާކިސްތާންގެ އިތުރުން ރާއްޖޭގެ ދެ ގާރީއަކު ހިމެނޭނެ ކަމަށް މިނިސްޓަރ ވިދާޅުވިއެވެ. އަދި މުބާރާތުގައި ރާއްޖެއިން ބައިވެރިވާނެ ފަރާތެއް ހޮވުމަށް ބާއްވާ އޮޑިޝަން އަންނަ މަހުގެ އެއް ވަނަ ދުވަހު ބޭއްވުމަށް ނިންމާފައިވާ ކަމަށް މިނިސްޓަރ ވިދާޅުވިއެވެ.\nމި ބައްދަލުވުމުގައި ވާހަކަ ދައްކަވަމުން އިބްރާހިމް ރަޝީދު މޫސާ ވިދާޅުވީ ވޭތުވެދިޔަ ހަތަރު އަހަރު ދުވަހުގެ ތެރޭގައި ގުރުއާން ހިތުދަސްކުރާ އަދަދަކީ އެވްރެޖްކޮށް އަހަރަކު ހަތަރު މީހުން ކަމަށާއި ނަމަވެސް މިހާރު އެއަދަދު ހަތަކަށް އުފުލިފައިވާ ކަމަށެވެ.\nއޭނާ ވިދާޅުވީ މު މުބާރާތުގެ ބޭނުމަކީ ސައްތައިން ސައްތަ އިސްލާމީ ޝަހުސިއްްޔަތު ބައިނަލްއަގްވާމީ ދުނިޔެއަށް ފާޅު ކުރުން ކަމަށެވެ. އަދި ބޭރުގެ ގައުމުތަކުން ރާއްޖެއައިސް މި ފަދަ މުބާރާތެއްގައި ބައިވެރިވުމަކީ އެކަމަށް ބާރު ލިބޭ ކަމެއް ކަމަށް އޭނާ ފާހަގަކުރެއްވެވިއެވެ.\nރާއްޖެއަކީ ސައްތައިން ސައްތަ މުސްލިމް ގައުމަކަށް ވާއިރު ރައީސުލްޖުމްހޫރިއްޔާ އަބްދުﷲ ޔާމިން އަބްދުލް ޤައްޔޫމްގެ ޒައާމަތުގައި ފުރަތަމަ ފަހަރަށް ބައިނަލްއަޤްވާމީ ޤުރުއާން މުބާރާތެއް ބޭއްވުމަކީ އިސްލާމް ދީން ހިމާޔަތްކޮށް ދިފާއު ކުރުމުގެ ލާމަސީލު ނަމޫނާއެކެވެ.\nމިނިސްޓަރ ޒިޔާދު ބާގިރު ވަނީ ބައިނަލްއަގްވާމީ ގުރުއާން މުބާރާތެއް ބޭއްވުމަށް ރައީސް ޔާމިން ދެއްވާ އެއްބާރުލެއްވުން ފާހަގަކުރައްވާ، އެކަމަށް ޝުކުރު އަދާކުރައްވާފައެވެ.\n3 ދުވަސް ކުރިން 621 0\n5 ދުވަސް ކުރިން 866 0\n5 ދުވަސް ކުރިން 602 0\n6 ދުވަސް ކުރިން 927 0


New Delhi ge vai tha ayyaru ve Rayyithun kan bodu vummehge theregai\nނިއު ދިއްލީގެ ވައި ތަޣައްޔަރުވެ ރައްޔިތުން ކަންބޮޑުވުމެއްގެ ތެރޭގައި\nއިންޑިއާގެ ނިއު ދިއްލީގައި އަނެއްކާވެސް ވައި ނުސާފުވުމުގެ ސަބަބުން ބޮޑު ދުން ގަނޑެއް ފެތުރި އާންމު ރައްޔިތުން އެކަމާ ކަނބޮޑުވުން ފާޅު ކޮއްފިއެވެ.\nއަނގާރަ ދުވަހު ދިއްލީގެ ރައްޔިތުން ތެދުވެ ބޭރު ބަލާލި އިރު މުޅި ދިއްލީ ހެން އޮތީ ބޯ ދުމެއްގެ ތެރޭގައެވެ. ކައިރި ނުނީ ނުފެނެއެވެ.\nވައިގެ ނުސާފުކަން މިވަނީ އިނތިހާ އަށް ގޮސްފައެވެ. ބައެއް ސަރަހައްދު ތަކުގައި ޑަބްލިއު.އެޗް.އޯ އިން ވައިގެ ސާފު ކަން ރައްކާތެރި ކަމަށް ކަނޑައަޅާ މިންގަނޑަށް ވުރެން 30 ގުނަ މިވަނީ އިތުރު ވެފައެވެ.\nމިކަމާ ގުޅިގެން އިންޑިއަން މެޑިކަލް އެސޯސިއޭޝަނުން ވަނީ ސްޓޭޓް އޮފް އިމާޖެންސީ އިއުލާން ކޮއްފައެވެ. އަދި މިކަން ހައްލު ކުރުމަށް އެޅެން ހުރި ހުރިހާ ފިޔަވަޅެއް އެޅުމަށް ސަރުކާރަށް ވަނީ ގޮވާލާފައެވެ.\nމިކަމާ ގުޅިގެން ސޯޝަލް މީޑިއާގައި ދިންލީގެ ރައްޔިތުން ދަނީ ކަނބޮޑުވުން ފާޅު ކުރަމުންނެވެ.\nCan barely see the tallest buildings in the neighbourhood. #DelhiSmog pic.twitter.com/An6WezksyP\n— Anant Prabhu (@indiancounsel) November 7, 2017\nވައި ތަޢައްޔަރު ވުމުގެ ސަބަބުން ވައިގައި ހުންނަ ޕާޓިކިއުލޭޓް މެޓާ (ޕީ.އެމް - 2.5) މިވަނީ ބައެއް ސަރަހައްދު ތަކުގައި ކޮންމެ ކިއުބިކް މީޓާރަކަށް 700 މައިކްރޯގްރާމް އިތުރުވެފައެވެ. މިއީ ފުއްޕާމެއިގެ އެންމެ އެތެރެއަށް ދަތުރު ކުރާ އެއްޗެކެވެ. މިއީ ވައިގެ ސާފު ކަން ހުރި މިންވަރު ބަލާ ވެބްސައިޓް އަކުން ދިއްލީގެ ބައެއް ސަރަހައްދަށް ނެރުނު ތަފާސް ހިސާބު ތަކެވެ.\nއައި.އެމް.އޭ އިން ވަނީ ދިއްލީގައި އަންނަ ނޮވެމްބަރު 19 ވަނަ ދުވަހު ބޭއްވުމަށް ހަމަޖެހިފައިވާ ހާފް މެރަތަން ކެންސަލް ކުރުމަށް ވެސް ލަފާ ދީފައެވެ.\nއަދި ބައެއް ފަރާތަކުން ސޯޝަލް މީޑިއާގައި ވަނީ ނޭވާލުމުގެ ދަތި ތަކެއް ހުރި ކަން ވަނީ ފާހަގަ ކޮއްފައެވެ.\nWhen the heart of the capital is facing breathing issues @MURUKESHK pic.twitter.com/gFOiFIwqQ2\n— rishabh (@llbrishabh) November 7, 2017\nދިއްލީގެ ސީ.އެމް އަރްވިން ކެޖްރިވާލް ވަނީ އެނާގެ އެޑިކޭޝަން މިނިސްޓަރަށް ދުވަސް ކޮޅަކަށް ސްކޫލުތަށް ބަންދު ކުރުމަށް ލަފާ ދެއްްވާފައެވެ.\nދިއްލީގައި ވައި ތަޢައްޔަރު ވުމުގެ މައްސަލަ އިތުރުވެގެން ގޮސްފައިވަނީ ކައިރީގައި އޮންނަ ޕަންޖާބް އަދި ހަރިޔާނާ ސްޓޭޓްގައި ދަނޑުވެރިން ފިނި މޫސުމަށް ދަނޑު ސާފު ކުރުމަށް އަނދަމުން ދާތީ ކަމަށް ގިނަ މީހުން ބުނެއެވެ. ނަމަވެސް މިކަމާ މެދު އެއްވެސް ފިޔަވަޅެއް މިހާ ތަނަށް އަދި ސީދާ އެޅިފަ ނެތެވެ.\nމީގެ އިތުރުން ވައިގެ ބާރުމިން ދައްވުމާއި ކޮންސްޓްރަޝަން ސައިޓުތަކުން އަރާ އަޅިއާއި އަދި މީގެ އިތުރުން ބަޑި ބޭސް އެކި މުނާސަބަތު ތަކުގައި ބޭނުން ކުރުމަކީ ވެސް ދިއްލީގެ ވައިގެ ނުސާފު ކަން އިތުރު ވެގެންދާ ކަމެކެވެ.\nސަރުކާރުން ވަނީ މިދިޔަ އޮކްޓޯބަރު މަހު މިކަން ހައްލު ކުރުމަށް ތަފާތު ފިޔަވަޅު ތަކެއް އަޅާފައެވެ. އެގޮތުން ބަޑި ބޭސް ބޭނުން ކުރުން މަނާ ކުރުމާއި އަދި ކާރު ތަށް ވަކި މީންގަނޑެއްގައި ދެމެހެއްޓުން ވަނީ ހިމެނިފައެވެ. ގިނަ މީހުން މިކަމުގެ ހައްލު ކަމަސް ދެކެނީ ހަރު ކަށި ފިޔަވަޅު ތަކެއް ދިގު މުއްދަތެއްގައި އެޅުމެވެ.


Covid gai ithuru meehaku maruvejje\nކޮވިޑް ޖެހިގެން އިތުރު މީހަކު މަރުވެއްޖެ އެވެ. މިރޭ މަރުވެފައިވަނީ އުމުރުން 52 އަހަރުގެ ދިވެހި އަންހެނެކެވެ.\nއެޗްޕީއޭއިން ބުނީ މިރޭ މަރުވި އަންހެން މީހާ އައިޖީއެމް ހޮސްޕިޓަލަށް ޑޮކްޓަރަށް ދައްކަން އައީ ނޭވާލާން އުނދަގޫ ވެގެން ކަމަށެވެ. ހޮސްޕިޓަލަށް އައީ މިއަދު ހަވީރު 4:40 ގައެވެ. އަދި ފަރުވާ ދެމުންދަނިކޮށް މިރޭ 11:20 ގައި މަރުވެފައިވާ ކަމަށެވެ.\nމިހާތަނަށް ރާއްޖެއިން ކޮވިޑްގައި މަރުވި މީހުންގެ އަދަދު ވަނީ 17 އަށް އަރާފައެވެ.\nކޮވިޑްގައި އިތުރު މީހަކު މަރުވެފައިވާއިރު ރެކޯޑް އަދަދަކަށް އެ ބައްޔަށް މީހުން ދަނީ ޕޮޒިޓިވްވަމުންނެވެ. މިއަދަކީ އެންމެ ގިނަ މީހުން ކޮވިޑަށް ޕޮޒިޓިވްވީ ދުވަހެވެ. މިއަދު 156 މީހަކު ކޮވިޑަށް ޕޮޒިޓިވްވިއެވެ.\nމިއަދު ޕޮޒިޓިވްވި 156 މީހުންނާއެކު ރާއްޖެއިން ބަލި ޖެހުނު މީހުންގެ އަދަދު ވަނީ 3,949 އަރާފައެވެ. މިވަގުތު ބަލިން ރަނގަޅުނުވެ ތިބި މީހުންގެ އަދަދަކީ 1،305 މީހުންނެވެ. ހޮސްޕިޓަލްގައި ފަރުވާ ދެމުންދަނީ 72 މީހަކަށެވެ. އޭގެ ތެރެއިން ހަ މީހަކަށް ފަރުވާ ދެނީ އައިސީޔޫގައެވެ. ދެ މީހަކު އޮތީ ވެންޓިލޭޓަރުގައެވެ.\nކޮވިޑްގެ ހާލަތު މި މަހު އިތުރަށް ގޯސްވާނެ ކަމަށް ވަނީ ލަފާކޮށްފައެވެ.\nއައު ޕްރޮޖެކްޝަންގެ މައުލޫމާތު ހިއްސާކުރައްވާ ޑރ. ޝީނާ ވިދާޅުވީ އޮގަސްޓް މަހު ކޮވިޑްގެ ހާލަތު ނުރައްކާ ހާލަތަކަށް ދާނެ ކަމަށް ބެލެވޭ ކަމަށެވެ. އެގޮތުން އޮގަސްޓް މަހު ދުވާލަކު 170 މީހުންނަށް ބަލި ޖެހޭނެ ކަމަށާ ލަފާ ކުރެވޭ ކަމަށާ މުޅި މަހު 2373 މީހަކަށް ބަލި ޖެހޭނެ ކަމަށް ލަފާ ކުރެވޭ ކަމަށެވެ. އޭގެ ތެރެއިން 475 މީހަކަށް ހޮސްޕިޓަލްގައި ފަރުވާ ދޭން ޖެހޭނެ ކަމަށް ވަނީ ލަފާކޮށްފައެވެ.\nކޮވިޑް-19 މަރު ކޮވިޑް-19 އިގެ ބަލާއާފާތް\nކޮވިޑްޖެހުނު އިތުރު ދިވެއްސަކު މަރުވެއްޖެ


މޫސުން ގޯސް؛ ކަނޑުދަތުރުކުރާއިރު ސަމާލުވުމަށް އަންގައިފި\nރާއްޖޭގެ އެކިހިސާބުތަކަށް ގުގުރުމާއިއެކު ވިއްސާރަކުރާނެކަމަށް މޫސުމާބެހޭ ޤައުމީ އިދާރާއިން ވިދާޅުވެއްޖެއެވެ.\nރާއްޖޭގެ އެކި ހިސާބުތަކަށް މޫސުން ގޯސްވެފައިވާއިރު، މެޓް އޮފީހުން ވަނީ އައްޑޫ ސިޓީއާއި ފުވައްމުލަކަށް ސިޓީއަށް އަދި ގދ. އަތޮޅުން ފެށިގެން ފ. އަތޮޅަށް ޔެލޯ އެލާޓްވެސް ނެރެފައެވެ. އެގޮތުން އެސަރަހައްދުތަކަށް ބޯކޮށް ވާރޭވެހުމާއެކު ގުގުރުން އެކަށީގެންވާކަމަށް މެޓް އޮފީހުން ވިދާޅުވެއެވެ.\nމެޓް އޮފީހުން ވިދާޅުވީ މިސަރަޙައްދުތަކުގެ އިތުރުން، ރާއްޖޭގެ އެކިހިސާބަށް ގުގުރުމާއިއެކު ވިއްސާރަކުރާނެކަމަށާއި އަދި ދެކުނާއި މެދުރާއްޖެތެރޭގެ ބައެއް ރަށްތަކަށް ބޯކޮށް ވާރޭވެހުން އެކަށީގެންވާކަމަށެވެ. މީގެއިތުރުން ދެކުނާއި މެދުރާއްޖެތެރޭގައި ކަނޑުތައް ގަދަވާނެކަމަށާއި އުތުރުގައި އާދައިގެެވަރަކަށް ގަދަވެފައި ވިލާގަނޑުގައި ގަދަވާނެކަމަށްވެސް މެޓް އޮފީހުން މައުލޫމާތުދެއްވައެވެ.\nމެޓް އޮފީހުން ވިދާޅުވީ ދިޔަވަރު ބޮޑުވާގަޑީގައި ބައެއް ރަށްތަކަށް އުދައިގެ އަސަރުކުރުމަކީވެސް އެކަށީގެންވާކަމެކަމަށެވެ. އެހެންކަމުން ހުރިހާ ފަރާތްތަކުން، ހާއްސަކޮށް ދެކުނާއި މެދުރާއްޖެތެރޭގައި ސަރަހައްދުގައި ކަނޑުދަތުރުކުރާ ފަރާތްތަކުން، މޫސުމަށް ސަމާލުވުމަށް ދަންނަވާކަމަށް މެޓް އޮފީހުން ވިދާޅުވެއެވެ.\nއަރުޝީފަށް ނެގީ 29/03/2021 08:41\nއެންމެފަހުން އަޕްޑޭޓްކުރީ 29/03/2021 08:41\nރިފާޢަތު 11 މިނެޓު ކުރިން